
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 172 

13 Φεβρουάριου 2006 


Α ΠΟΦΑΣΕΙ Σ 

Αριθμ. Δ17α/06/18/ΦΝ.437 (1) 

Έγκριση 2ης βελτίωσης των πρότυπων τευχών 
διακηρύξεων δημοσίων έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 1 του άρθρου 8 του ν. 3263/2004 
«Μειοδοτικό σύστημα ανάθεσης των δημοσίων έργων και 
άλλες διατάξεις» (Α' 179). 

2. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 ΦΕΚ 
98Α' και το γεγονός ότι από τις διατάξεις της παρού¬ 
σας απόφασης δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθμ. Δ17α/02/101/ΦΝ437/13.10.2004 απόφα¬ 
ση του Υπουργού ΠΕΧΩΔΕ «Εγκριση πρότυπων τευχών 
διακηρύξεων δημοσίων έργων και εντύπου οικονομικής 
προσφοράς» (Β' 1581). 

4. Την υπ’ αριθμ. Δ17α/07/39/ΦΝ437/24.3.2005 απόφαση 
του Υπουργού ΠΕΧΩΔΕ «Εγκριση 1ης βελτίωσης πρότυ¬ 
πων τευχών διακηρύξεων δημοσίων έργων» (Β'408). 


5. Την ανάγκη προσαρμογής των πρότυπων τευχών 
διακηρύξεων ώστε να ανταποκρίνονται στην ισχύουσα 
νομοθεσία, αποφασίζουμε: 

1. Εγκρίνουμε τη 2η βελτίωση των πρότυπων τευχών 
διακηρύξεων ανοικτής δημοπρασίας, ως εξής: 

α) Διακήρυξη ανοικτής δημοπρασίας (Τύπος Α) για 
έργα που εμπίπτουν λόγω προϋπολογισμού στο πεδίο 
εφαρμογής του π.δ. 334/2000. 

β) Διακήρυξη ανοικτής δημοπρασίας (Τύπος Β) για 
έργα που δεν εμπίπτουν στο πεδίο εφαρμογής του π.δ. 
334/2000 και στα οποία καλούνται εργοληπτικές επιχει¬ 
ρήσεις με ενημερότητα πτυχίου αλλά και επιχειρήσεις 
χωρίς ενημερότητα. 

γ) Διακήρυξη ανοικτής δημοπρασίας (Τύπος Γ) για 
έργα στα οποία καλούνται επιχειρήσεις χωρίς ενημε¬ 
ρότητα πτυχίου. 

2. Τα παραπάνω πρότυπα τεύχη διακήρυξης αντικα¬ 
θιστούν τα τεύχη που εγκρίθηκαν με την υπ’ αριθμ. 
Δ17α/07/39/ΦΝ437/24.3.2005 (Β'408) απόφαση του 
Υπουργού ΠΕΧΩΔΕ. 

3. Η ανωτέρω 2η βελτίωση των πρότυπων τευχών 
διακήρυξης ισχύει υποχρεωτικά για τα έργα των οποί¬ 
ων η διακήρυξη δημοπρασίας θα δημοσιευθεί την 27η 
Φεβρουάριου και εφεξής: 

ΕΛΛΗΝΙΚΗ ΔΗΜΟΚΡΑΤΙΑ ΕΡΓΟ: 

(Στοιχεία Αρχής ή υπηρεσίας που 
διεξάγει τον διαγωνισμό) 


ΧΡΗΜΑΤΟΔΟΤΗΣΗ: 


ΔΙΑΚΗΡΥΞΗ ΑΝΟΙΧΤΗΣ ΔΗΜΟΠΡΑΣΙΑΣ 
(Τύπος Α) 


Για έργα που εμπίπτουν λόγω προϋπολογισμού (χωρίς 
Φ.Π.Α.) στο πεδίο εφαρμογής του Π.Δ.334/2000 


(Τόπος) . 

(Ημερομηνία) 

ΕΛΛΗΝΙΚΗ ΔΗΜΟΚΡΑΤΙΑ ΕΡΓΟ: 

(Στοιχεία Αρχής ή υπηρεσίας που διεξάγει 
το διαγωνισμό) 

. ΧΡΗΜΑΤΟΔΟΤΗΣΗ: 


ΔΙΑΚΗΡΥΞΗ ΑΝΟΙΧΤΗΣ ΔΗΜΟΠΡΑΣΙΑΣ 
ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΚΑΤΑΣΚΕΥΗΣ ΕΡΓΟΥ 


(Τίτλος της υπηρεσίας που διεξάγει τη δημοπρασία). 

διακηρύσσει 

την με ανοικτή δημοπρασία επιλογή αναδόχου για την κατασκευή του έργου: 


Προϋπολογισμού...Ευρώ (με αναθεώρηση και Φ.Π.Α.), 

που θα διεξαχθεί σύμφωνα με α) τις διατάξεις των ν. 1418/84 και 3263/2004 και των κανονιστικών πράξεων 
(προεδρικών διαταγμάτων και υπουργικών αποφάσεων) που εκδόθηκαν προς εκτέλεσή τους 
β) τις διατάξεις του Π.Δ. 334/2000, όπως ισχύουν κατά την ημερομηνία αποστολής της προκήρυξης για 
δημοσίευση στην Εφημερίδα των Ευρωπαϊκών Κοινοτήτων (Ε.Κ.) και 
γ) τους όρους του παρόντος τεύχους και 

καλεί 


τους ενδιαφερόμενους εργολήπτες να υποβάλλουν προσφορά για την ανάδειξη αναδόχου κατασκευής του ως 
άνω έργου. 

ΠΕΡΙΕΧΟΜΕΝΑ 

ΚΕΦΑΛΑΙΟ Α' σελ 

Άρθρο 1 Κύριος του έργου - Αναθέτουσα Αρχή 1 

Αρθρο 2 Παραλαβή τευχών 1 

Άοθοο 3 Προϋποθέσεις έγκυρης και παραδεκτής συμμετοχής στο διαγωνισμό - Τρόπος 2 

Ρ Ρ υποβολής Φακέλου Προσφοράς 

Άρθρο 4 Διαδικασία κατάθεσης και εξέτασης των Προσφορών 3 

Αρθρο 5 Σύμβαση - Συμβατικά τεύχη 5 

Αρθρο 6 Γλώσσα διαδικασίας 6 

Αρθρο 7 Εφαρμοστέα νομοθεσία 6 

Άρθρο 8 Χρηματοδότηση του Έργου, Φόροι, Δασμοί κ.λ.π. - Πληρωμή Αναδόχου 7 

Αρθρο 9 Παροχή διευκρινίσεων για το διαγωνισμό 7 

Άρθρο 10 Τεκμήριο από την συμμετοχή στον διαγωνισμό 7 

ΚΕΦΑΛΑΙΟ Β' 

Άρθρο 11 Τίτλος, προϋπολογισμός, τόπος, περιγραφή 8 

και ουσιώδη χαρακτηριστικά του έργου 

Άρθρο 12 Προθεσμία εκτέλεσης του έργου 8 

Αρθρο 13 Διαδικασία Επιλογής Αναδόχου - Σύστημα υποβολής οικονομικών προσφορών 9 

Αρθρο 14 Κριτήριο Ανάθεσης - Ανάδειξη Αναδόχου 9 

Άρθρο 15 Εγγύηση συμμετοχής στο διαγωνισμό 9 

Άρθρο 16 Χορήγηση προκαταβολής - Ρήτρα Πρόσθετης Καταβολής (Πριμ) 9 

Αρθρο 17 Εγγυήσεις καλής εκτέλεσης του έργου-Όριο ποσοστού έκπτωσης 10 

για πρόσθετη Ρ Ρ° εγγύηση καλής εκτέλεσης 

Αρθρο 18 Ημερομηνία λήξης της προθεσμίας παραλαβής των προσφορών 10 

Αρθρο 19 Χρόνος ισχύος προσφορών 10 

Αρθρο 20 Δημοσιότητα - Δαπάνες δημοσίευσης 10 

ΚΕΦΑΛΑΙΟ Γ 

Άρθρο 21 Δικαιούμενοι συμμετοχής στον διαγωνισμό 11 

Άρθρο 22 Επαγγελματικά προσόντα 11 

Αρθρο 23 Δικαιολογητικά 12 

Άρθρο 24 Περιεχόμενο Φακέλου Προσφοράς 14 
ΚΕΦΑΛΑΙΟ Δ’ 

Άρθρο 25 Διάφορα 16 

ΚΕΦΑΛΑΙΟ Α' 

Άρθρο 1: Κύριος του Έργου- Αναθέτουσα αρχή 

1.1 Εργοδότης - Κύριος του Έργου - Αναθέτουσα Αρχή είναι:. 1 

1.2 Φορέας κατασκευής του έργου είναι:. 2 . 

1.3 Προϊστάμενη Αρχή είναι.που έχει έδρα 

Οδός :. 

Ταχ.Κωδ. :. 

Τηλ. :. 

ΤοΙθίαχ :. 

Ε-ΙΊΠ3ΪΙ : . 

προς την οποία οι διαγωνιζόμενοι θα απευθύνουν την αλληλογραφία τους και θα καταθέσουν τα ένδικα μέσα 
(τα προβλεπόμενα από τις κείμενες διατάξεις κατά το στάδιο δημοπράτησης του έργου) που ενδεχομένως θα 
ασκήσουν. 

1.4 Διευθύνουσα / Επιβλέπουσα Υπηρεσία για την κατασκευή του έργου, είναι 

Η δημοπρασία θα διενεργηθεί την.(Ημερομηνία - Ώρα - Τόπος) 

1.5 - «Ενδιαφερόμενος / Υποψήφιος», είναι η Εργοληπτική Επιχείρηση (Εργ.Επ.) που έχει το εκ του νόμου δικαίωμα 
και προτίθεται να λάβει μέρος στην παρούσα δημοπρασία. 

- «Προσφέρων / διαγωνιζόμενος», είναι κάθε Εργ.Επ. ή Κοινοπραξία που έχει υποβάλλει προσφορά στην πα¬ 
ρούσα δημοπρασία. 

- «Ανάδοχος / εργολάβος», είναι η Εργ.Επ,ή Κοινοπραξία που συνάπτει σύμβαση εκτέλεσης με τον κύριο του 
έργου. 

- «Τιμολόγιο Έργου» ή «Τιμολόγιο Προσφοράς» ή «Τιμολόγιο» ή «Συμβατικό Τιμολόγιο», είναι το Τιμολόγιο Με¬ 
λέτης της υπηρεσίας με τις τιμές μονάδος μειωμένες κατά το ποσοστό έκπτωσης που προσφέρει ο ανάδοχος 
κατά το διαγωνισμό. 

1.6 Εφόσον οι ανωτέρω υπηρεσίες μεταστεγασθούν κατά τη διάρκεια της διαδικασίας ανάθεσης ή εκτέλεσης 
του έργου, υποχρεούνται να δηλώσουν άμεσα τα νέα τους στοιχεία στους υποψηφίους ή στον ανάδοχο αντί¬ 
στοιχα και δεν προκύπτουν από το γεγονός αυτό οποιεσδήποτε ακυρότητες στη διαδικασία της ανάθεσης ή 
της εκτέλεσης της υπόψη σύμβασης. 

Άρθρο 2: Παραλαβή τευχών 

Το έντυπο Οικονομικής Προσφοράς, που θα συμπληρωθεί από τους διαγωνιζόμενους και τα τεύχη δημοπρά¬ 
τησης που αναφέρονται στο άρθρο 5 (παρ. 2) με στοιχεία 2, 4, 5, 6, 7 και 
8, διατίθενται από., οδός.Πληροφορίες.τηλ.:. 

Εφόσον τα στοιχεία αυτά ζητηθούν έγκαιρα, η αρχή που διεξάγει το διαγωνισμό υποχρεούται να τα παραδώ- 
σει στους διαγωνιζόμενους εντός έξι (6) ημερών από την ημερομηνία παραλαβής της αίτησης. Η υπηρεσία είναι 
υποχρεωμένη να παραδίδει τα εμπροθέσμως ζητηθέντα στοιχεία από τα γραφεία της, μέχρι και 
την. 3 Για την παραλαβή των τευχών οι 

ενδιαφερόμενοι καταβάλλουν την δαπάνη αναπαραγωγής τους, που ανέρχεται σε.ΕΥΡΩ. 

2.2 Οι ενδιαφερόμενοι μπορούν ακόμα, τηρούμενης της ανωτέρω προθεσμίας, να λάβουν γνώση των υπόλοιπων 
στοιχείων και υπαρχουσών μελετών, ερευνών κ.λ.π., στα γραφεία της αρχής που διεξάγει το διαγωνισμό κατά τις 
εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους. 

2.3 Οι αλλοδαποί υποψήφιοι από τα κράτη - μέλη της Ε.Ε., ή από τα κράτη του Ε.Ο.Χ., ή από τα κράτη που έχουν 
κυρώσει τη σύμβαση του Π.Ο.Ε. για τις δημόσιες συμβάσεις μπορούν να παραλάβουν τα παραπάνω στοιχεία και 
ταχυδρομικά, εφόσον τα ζητήσουν έγκαιρα και εμβάσουν, κατόπιν συνεννόησης με την υπηρεσία που διεξάγει το 
διαγωνισμό, πέραν της αναφερομένης στην παράγραφο 2.1 δαπάνης και τη δαπάνη της ταχυδρομικής αποστολής 
τους. Η υπηρεσία αποστέλλει τα ζητηθέντα στοιχεία μέσω των Ελληνικών Ταχυδρομείων ή ιδιωτικών εταιρειών 
μεταφοράς αλληλογραφίας και χωρίς να φέρει ευθύνη για την έγκαιρη άφιξη τους στον ενδιαφερόμενο. 

Άρθρο 3: Προϋποθέσεις έγκυρης και παραδεκτής συμμετοχής στον διαγωνισμό - 
Τρόπος υποβολής φακέλου προσφοράς 

3.1 Γ ια την έγκυρη και παραδεκτή συμμετοχή στον διαγωνισμό, οι ενδιαφερόμενοι καταθέτουν στην Επιτροπή 
Διαγωνισμού, μέσα στην προθεσμία του άρθρου 18, το φάκελο της προσφοράς τους, σύμφωνα με τις κείμενες 
διατάξεις και τις απαιτήσεις των άρθρων 23 και 24 της παρούσας. Οι φάκελοι υποβάλλονται είτε (α) με κατά- 

1 (Το νομικό πρόσωπο για λογαριασμό του οποίου κατασκευάζεται το έργο (άρθρο 3, 
παράγραφος α ν. 1418/1984.)) 

2 (Η αρμόδια αρχή που έχει την ευθύνη παραγωγής του έργου και στην οποία ανήκουν η 
Προϊσταμένη Αρχή και η Διευθύνουσα Υπηρεσία.) 

3 Τίθεται συγκεκριμένη ημέρα. Για δημοπρασία διενεργούμενη Δευτέρα η προηγούμενη Τρίτη και διενεργούμενη Πέμπτη η προηγούμενη 
Παρασκευή. 

θέση τους στην οικεία Επιτροπή Διαγωνισμού, είτε (β) με συστημένη επιστολή προς την αρχή που διενεργεί το 
διαγωνισμό, είτε (γ) με κατάθεση τους στο πρωτόκολλο τής Υπηρεσίας που διεξάγει το διαγωνισμό. 

3.2 Ο φάκελος προσφοράς αποτελείται από δύο ξεχωριστούς φακέλους, το φάκελο των δικαιολογητικών 
συμμετοχής και το φάκελο της οικονομικής προσφοράς. Οι φάκελοι αναγράφουν στο εξωτερικό τους μέρος τον 
τίτλο του έργου, την επωνυμία, τη διεύθυνση (οδός, αριθμός, Τ.Κ., πόλη, τηλέφωνο, ίαχ και ενδεχομένως, εφόσον 
υπάρχει, ο-πιαίΙ) του προσφέροντος / Διαγωνιζόμενου και τα στοιχεία όλων των μελών, σε περίπτωση κοινοπρα¬ 
ξίας. Ο ένας φάκελος περιέχει τα δικαιολογητικά συμμετοχής (με την ένδειξη στο εξωτερικό του «ΦΑΚΕΛΟΣ 
ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ») και ο άλλος (απαραίτητα αορρανίαυΕνοο) την οικονομική προσφορά (με την 
ένδειξη «ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ»), Ελλείψεκ στην αναγραφή των ανωτέρω (εξωτερικών) στοιχείων 
συυπληρώνονται κατά την κατάθεση της προσφοράς και δεν αποτελούν λόγο αποκλεισμού των υποψηφίων. 

3.3 α. Σε περίπτωση ιδιόχειρης κατάθεσης του φακέλου προσφοράς, (από ημεδαπές 

επιχειρήσεις) αυτός κατατίθεται κατά τις διατάξεις του άρθρου 16 παρ. 44 του ν. 1418/1984. Σε περίπτωση 
Κοινοπραξίας, η προσφορά κατατίθεται είτε από όλους τους κοινοπρακτούντες, ο καθένας εκ των οποίων 
αντιπροσωπεύεται κατά τα ανωτέρω, είτε από κοινό εκπρόσωπο, διορισμένο με συμβολαιογραφικό έγγραφο. 
Επισημαίνεται ότι απαγορεύεται η εκπροσώπηση δύο ή περισσοτέρων Προσφερόντων / Διαγωνιζομένων από το 
ίδιο φυσικό πρόσωπο. 

β. Σε περίπτωση ταχυδρομικής αποστολής ή κατάθεσης στο πρωτόκολλο, οι φάκελοι Προσφοράς γίνονται 
δεκτοί εφόσον έχουν πρωτοκολληθεί στο πρωτόκολλο της αρχής που διεξάγει το διαγωνισμό, το αργότερο 
μέχρι την ημερομηνία και ώρα του διαγωνισμού, όπως ορίζονται στο άρθρο 18 της παρούσας. Στην περίπτωση 
αυτή στο εξωτερικό μέρος του φακέλου θα αναγράφονται τα ακόλουθα: 

Προς: 4 . 

Πρόεδρο Επιτροπής Διαγωνισμού για το έργο: 


3.4 Η υπηρεσία που διεξάγει το διαγωνισμό δεν φέρει ευθύνη για τυχόν ελλείψεις του 

περιεχομένου των προσφορών που αποστέλλονται ταχυδρομικά, ούτε για καθυστερήσεις στην άφιξη τους. Δεν 
θα παραληφθούν φάκελοι ή άλλα έγγραφα από οποιοδήποτε ταχυδρομικό κατάστημα, ακόμα κι αν η υπηρεσία 
ειδοποιηθεί εγκαίρως. Προσφορές εκπρόθεσμες για οποιοδήποτε λόγο είναι απαράδεκτες και επιστρέφονται 
χωρίς να ανοιχτούν. Αν ο ενδιαφερόμενος διαφωνεί και δηλώσει ότι θα καταθέσει σχετική ένσταση ο φάκελος 
της εκπρόθεσμης προσφοράς παραλαμβάνεται και ανοίγεται με τις υπόλοιπες προσφορές ενώ στο πρακτικό 
σημειώνεται η εκπρόθεσμη υποβολή ή άφιξη τους και η απόρριψη τους ως απαραδέκτων. 

Αρθρο 4: Διαδικασία κατάθεσης και εξέτασης των προσφορών 

4.1 Παραλαβή και εξέταση των φακέλων Προσφοράς 

α) Η Επιτροπή Διαγωνισμού (Ε.Δ.) συνέρχεται σε δημόσια συνεδρίαση, μισή ώρα πριν την ώρα λήξης της προ¬ 
θεσμίας του άρθρου 18 της παρούσας. Κηρύσσεται η έναρξη της παραλαβής των προσφορών, παραλαμβάνονται 
οι φάκελοι προσφοράς, που κατατίθενται ενώπιον της και κηρύσσεται η λήξη της παραλαβής, σύμφωνα με την 
παράγραφο 6 του άρθρου 17 του π.δ. 609/1985. Ο Πρόεδρος της Επιτροπής Διαγωνισμού επικοινωνεί με την υπη¬ 
ρεσία του πρωτοκόλλου για να διαπιστώσει αν έχουν αφιχθεί ταχυδρομικώς προσφορές κατά την παρ. 3.1 και σε 
καταφατική περίπτωση μεταβαίνει μέλος της, κατ’ εντολή του προέδρου της και παραλαμβάνει τις προσφορές 
για να τηρηθεί η υπόλοιπη διαδικασία του διαγωνισμού. 

β) Η παραλαβή και εξέταση των προσφορών στην ανοιχτή διαδικασία γίνεται από την Επιτροπή Διαγωνισμού 
αυθημερόν, σε δημόσια συνεδρίαση και σε ενιαίο στάδιο, το οποίο περιλαμβάνει τον έλεγχο των δικαιολογητικών 
συμμετοχής, την αποσφράγιση και τον έλεγχο των οικονομικών προσφορών και την υποβολή του πρακτικού της 
για το αποτέλεσμα της δημοπρασίας. 

γ) Για κάθε φάκελο προσφοράς που κατατίθεται ενώπιον της από ημεδαπή επιχείρηση, η Επιτροπή Διαγωνισμού 
καταγράφει (με βάση το επιδεικνυόμενο σχετικό έγγραφο) τα στοιχεία του προσώπου που τον υποβάλλει (τουλά¬ 
χιστον ονοματεπώνυμο και αριθμό ταυτότητας ή συναφούς εγγράφου). Η καταγραφή δεν γίνεται σε περίπτωση 
ταχυδρομικής αποστολής της προσφοράς. Σε περίπτωση που η νομιμοποίηση του υποβάλλοντος το φάκελο 
προσώπου αμφισβητείται, ο φάκελος παραλαμβάνεται και η τελική απόφαση λαμβάνεται κατά τον έλεγχο των 
δικαιολογητικών συμμετοχής, μετά το άνοιγμα και την καταγραφή των οικονομικών προσφορών. 

δ) Οι φάκελοι που περιέχουν τα δικαιολογητικά συμμετοχής ανοίγονται, καταγράφονται στο πρακτικό τα 
έγγραφα και δικαιολογητικά που περιέχονται στο φάκελο (χωρίς ταυτόχρονα να ελέγχεται το νομότυπο και η 
πληρότητα τους), μονογράφονται τα έγγραφα αυτά, ελέγχεται η βεβαίωση εγγραφής στο Μ.Ε.Ε.Π. ή το αντίγρα¬ 
φο εγγραφής σε επαγγελματικό μητρώο ή κατάλογο της αλλοδαπής (όταν ο διαγωνιζόμενος είναι αλλοδαπός 
από κράτος - μέλος της Ε.Ε., του Ε.Ο.Χ. ή από κράτος που έχει κυρώσει τη συμφωνία του Π.Ο.Ε. για τις δημόσιες 
συμβάσεις). Στη συνέχεια αποσφραγίζονται οι οικονουικες προσφορέ<. μονογράφονται από τον Πρόεδρο και 
τα μέλη της Ε.Δ. και ανακοινώνονται τα επιμέρους στοιχεία τους για κάθε διαγωνιζόμενο. Όλες οι οικονομικές 
προσφορές καταχωρούνται, μετά από λογιστικό έλεγχο και τις τυχόν αναγκαίες διορθώσεις 5 , σε πίνακα κατά 

4 Τίθεται ο τίτλος της αρχής ή υπηρεσίας που διεξάγει το διαγωνισμό. 

5 Σκοπός του λογιστικού ελέγχου είναι, να αποφεύγεται κατά το δυνατόν η εσφαλμένη κατάταξη των 
διαγωνιζομένων, στη σειρά με την οποία ελέγχονται τα δικαιολογητικά τους. 

τη σειρά μειοδοσίας (αρχίζοντας από τη μικρότερη προσφορά), ο οποίος υπογράφεται από τα μέλη της Ε.Δ. και 
αποτελεί μέρος του πρακτικού της. 

ε) Κατόπιν η Ε.Δ., ξεκινώντας από τον πρώτο μειοδότη και ακολουθώντας τη σειρά μειοδοσίας, διαπιστώνει αν 
το φυσικό πρόσωπο που κατέθεσε ιδιοχείρως την προσφορά της επιχείρησης κατά την παρ. 44 του άρθρου 16 
του ν. 1418/1984 έχει το σχετικό δικαίωμα και ελέγχει την κατά τα λοιπά έγκυρη συμμετοχή των διαγωνιζομένων, 
το δικαίωμα συμμετοχής τους στον διαγωνισμό (σύμφωνα με το άρθρο 21 της παρούσας) και την εκπλήρωση των 
όρων του άρθρου 22 της παρούσας, με βάση τα δικαιολογητικά και το περιεχόμενο του φακέλου, σύμφωνα με τα 
άρθρα 23 και 24 της παρούσας. Τέλος ελέγχει το παραδεκτό των οικονομικών προσφορών κατά την ίδια σειρά, 
σύμφωνα με τις διατάξεις του π.δ. 609/1985 και ανάλογα με το εφαρμοζόμενο σύστημα υποβολής προσφορών. 

στ) Κατά τη διαδικασία αυτή, ελέγχεται η πληρότητα των υπογραφών και μονογραφών (κατά τα ειδικότερα 
αναφερόμενα στο άρθρο 17 παρ. 5 του π.δ. 609/1985) στην Οικονομική Προσφορά των διαγωνιζομένων και πα- 
ρακρατούνται τα κατά νόμο μηχανόσημα. Ελέγχεται κατόπιν, κατά το άρθρο 24.2 της παρούσας, η ορθότητα 
συμπλήρωσης του Εντύπου Οικονομικής Προσφοράς των διαγωνιζομένων, η αριθμητική και η ολόγραφη αναγραφή 
των επιμέρους ποσοστών έκπτωσης και η ομαλότητα αυτών μεταξύ τους.6 
ζ) Για την εφαρμογή του ελέγχου ομαλότητας, χρησιμοποιείται από την Επιτροπή Διαγωνισμού (Ε.Δ.) η μέση 
έκπτωση προσφοράς (Εμ), που υπολογίζεται στο τέλος του Εντύπου Οικονομικής Προσφοράς από τους διαγωνι- 
ζόμενους, όπως αυτή (τυχόν) διορθώνεται από την Ε.Δ., σύμφωνα με τα οριζόμενα κατωτέρω. Για τον έλεγχο του 
ορθού υπολογισμού της Εμ από τους διαγωνιζόμενους, η Ε.Δ. ελέγχει τις δαπάνες εργασιών μετά την έκπτωση, 
το Γενικό Άθροισμα Δαπανών κατά την προσφορά (Σπ), το ποσό που αναλογεί στα Γ.Ε. & Ο.Ε. και το Σύνολο 
Εργασιών με Γ.Ε. & Ο.Ε. κατά την προσφορά, ενώ η μέση έκπτωση προσφοράς (Εμ), θα πρέπει να υπολογίζεται με 
την αναγκαία στρογγύλευση, ώστε να προκύπτει ο μειοδότης. Κλήρωση διενεργείται μόνο σε περίπτωση απόλυτης 
ταύτισης των οικονομικών προσφορών. Σημειώνεται ότι τα όρια ομαλότητας δεν στρογγυλοποιούνται. 

η) Η διαδικασία ολοκληρώνεται αυθημερόν. Αν ο έλεγχος δεν μπορεί να περατωθεί την ίδια ημέρα, λόγω του 
μεγάλου αριθμού των διαγωνιζομένων, η Ε.Δ. οφείλει να ολοκληρώσει αυθημερόν τον έλεγχο τουλάχιστον των 
δέκα πρώτων διαγωνιζομένων, ακολουθώντας την σειρά μειοδοσίας. Ο έλεγχος των υπολοίπων προσφορών 
μπορεί στην περίπτωση αυτή να συνεχιστεί τις αμέσως επόμενες ημέρες, εκτός αν υφίσταται σπουδαίος λόγος 
για την αναβολή του σε ημέρα και ώρα που ανακοινώνεται με τοιχοκόλληση στον πίνακα ανακοινώσεων της 
Υπηρεσίας. Τα δικαιολογητικά και οι προσφορές, που δεν ελέγχθηκαν, φυλάσσονται με ευθύνη του Προέδρου 
της Ε.Δ. Η εφαρμογή της διαδικασίας καταγράφεται στο Πρακτικό της Ε.Δ. 

θ) Μετά την ολοκλήρωση του ελέγχου για το σύνολο των διαγωνιζομένων, η Ε.Δ. απορρίπτει τις προσφορές 
που κρίνει αιτιολογημένα απαράδεκτες (με αναγραφή στο Πρακτικό) και καταρτίζει πίνακα των διαγωνιζομένων, 
που οι προσφορές τους κρίθηκαν παραδεκτές. Ακολουθεί ανακοίνωση του Προέδρου της Ε.Δ., σε πίνακα της 
υπηρεσίας, στην οποία διεξάγονται οι ανοικτές συνεδριάσεις της, με την οποία γνωστοποιείται στους διαγω- 
νιζομένους ότι μπορούν να λάβουν γνώση του πρακτικού και να υποβάλουν (ενδεχομένως) ένσταση κατ’ αυτού 
μέσα σε πέντε (5) ημέρες από την ανωτέρω ανακοίνωση. Γ ια την ηυέοα και ώοα της ανάρτησης συντάσσεται 
αυθημερόν, με επιμέλεια του Προέδρου της Επιτροπής, σχετική πράξη, που υπογράφεται από όλα τα μέλη της. Η 
πενθήμερη προθεσμία υποβολής ενστάσεων αρχίζει την επόμενη της ανάρτησης ημέρα. Η Ε.Δ. είναι υποχρεωμένη 
να επιτρέψει την πρόσβαση των διαγωνιζομένων στα έγγραφα που υποβλήθηκαν στο διαγωνισμό και τη λήψη 
φωτοαντιγράφων με δαπάνες τους, κατά το άρθρο 5 του ν. 2690/1999. Οι ενστάσεις απευθύνονται στην Προϊ- 
σταμένη Αρχή, υποβάλλονται στο πρωτόκολλο της υπηρεσίας που διεξάγει το διαγωνισμό και γνωστοποιούνται 
με μέριμνα της υπηρεσίας αυτής στον Πρόεδρο της Ε.Δ. 

ι) Αν δεν υποβληθούν ενστάσεις κατά του πρακτικού, η Ε.Δ. ολοκληρώνει το έργο της και υποβάλλει το πρακτικό 
για το αποτέλεσμα της δημοπρασίας στην Προϊσταμένη Αρχή, η οττοία εγκρίνει το αποτέλεσμα και κατακυρώνει 
στο μειοδότη, επιφυλασσομένων των διατάξεων του άρθρου 2 του ν. 3263/2004. Αν υποβληθούν ενστάσεις, η 
Επιτροπή Διαγωνισμού τις διαβιβάζει μαζί με το πρακτικό και την γνώμη της στην Προϊσταμένη Αρχή, η οποία 
εκδικάζει τις ενστάσεις, αποφασίζει και τελικά εγκρίνει το αποτέλεσμα (με την ίδια πράξη). 

4.2Έγκριση αποτελέσματος της Δημοπρασίας - Πρόσκληση για υπογραφή σύμβασης 

α) Η Προϊσταμένη Αρχή αποφασίζει και εγκρίνει ή ακυρώνει συνολικά ή μερικά το αποτέλεσμα της δημοπρασίας, 
σύμφωνα με τις διατάξεις του άρθρου 2 του ν. 3263/2004. Η απόφαση αυτή κοινοποιείται στους διαγωνιζόμενους 
(εκτός του μειοδότη). Μετά την λήξη της σχετικής διαδικασίας και τη διεξαγωγή του (κατά το νόμο) προσυμβα- 
τικού ελέγχου νομιμότητας της διαδικασίας του διαγωνισμού από το Ελεγκτικό Συνέδριο, καθώς και την έκδοση 
του αναγκαίου πιστοποιητικού διαφάνειας εκ μέρους του Ε.Σ.Ρ, ή την άπρακτη πάροδο της νόμιμης προθεσμίας 
κατά το άρθρο 6 του ν. 3310/2005, όπως ισχύει μετά την τροποποίηση του από το ν. 3414/2005, προσκαλείται ο 
μειοδότης να προσκομίσει κατά τις διατάξεις του άρθρου 1 παρ. 2 του ν. 3263/2004, μέσα σε τριάντα (30) ημέρες, 
ισχύουσα βεβαίωση εγγραφής στο μητρώο (εφόσον η αρχική δεν ισχύει πλέον) και επικαιροποιημένα τα δικαιο- 
λογητικά των παρ. 23.2.1 (οι ημεδαποί) και 23.2.2, (β), (γ) και (δ) (οι αλλοδαπού της παρούσας, εφόσον έχει λήξει 
ο χρόνος ισχύος τους, καθώς και τα δικαιολονπτικά της παρ. 24.1.5 (περί ονομ,αστικοποίησης των μετογών). Σε 
κάθε περίπτωση (ακόμα δηλαδή κι αν το αρχικώς προσκομισθέν ή η Ενημερότητα Πτυχίου ισχύει) οφείλει να 
προσκομίσει νέο πιστοποιητικό περί μη κήρυξης σε πτώχευση, εκκαθάριση, αναγκαστική διαχείριση με ημερομη¬ 
νία έκδοσης μεταγενέστερη της ημερομηνίας κοινοποίησης της σχετικής πρόσκλησης της Προϊσταμένης Αρχής. 
6 Σύμφωνα με τις παραγράφους 4 και 5 του άρθρου 7 του π.δ. 609/1985 όπως ισχύει, αν το σύστημα προσφοράς είναι του άρθρου 7. 

Στο σύστημα του άρθρου 6 του π.δ. 609/1985 ελέγχεται η αριθμητική και η ολόγραφη αναγραφή του ενιαίου ποσοστού έκπτωσης. Στο άρθρο 
αυτό της Διακήρυξης γίνονται οι αναγκαίες προσαρμογές, ανάλογα με το σύστημα δημοπράτησης που εφαρμόζεται. 




2086 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επίσης προσκομίζονται και ελέγχονται τα αποδεικτικά φοοολονικής και ασφαλιστικής ενημερότητας, εάν από 
την Ενημερότητα Πτυχίου που προσκομίσθηκε στο διαγωνισμό προκύπτει ότι κατά την ημέρα του διαγωνισμού ή 
την ημέρα διεξαγωγής του ελέγχου των δικαιολογητικών του αναδόχου είχε (ή έχει αντίστοιχα) λήξει ο χρόνος 
ισχύος των προσκομισθέντων για την έκδοση της. Από τα αποδεικτικά θα πρέπει να αποδεικνύεται η ενημερό¬ 
τητα και κατά την ηυέρα του διαγωνισμού σύμφωνα με την υποβληθείσα υπεύθυνη δήλωση. Τα στοιχεία ελέγ¬ 
χονται από την Προϊσταμένη Αρχή και, εφόσον δεν έχουν εκλείψει οι προϋποθέσεις συμμετοχής στο διαγωνισμό, 
κοινοποιείται η εγκριτική του αποτελέσματος του διαγωνισμού απόφαση στο μειοδότη (σύναψη σύμβασης), με 
πρόσκληση για την υπογραφή της σύμβασης κατά το άρθρο 26 του π.δ. 609/1985 σε ορισμένο τόπο και χρόνο 
προσκομίζοντας, μεταξύ των άλλων που προβλέπονται από τα συμβατικά τεύχη και τις απαιτούμενες εγγυητικές 
επιστολές καλής εκτέλεσης. 

β) Αν τα ζητούμενα δικαιολογητικά δεν προσκομιστούν εμπρόθεσμα, η αν τα προσκομισθέντα είναι ελλιπή, ή 
αν δεν υφίστανται πλέον οι απαιτούμενες προϋποθέσεις καταλληλότητας του μειοδότη, η Προϊσταμένη Αρχή 
ανακαλεί την απόφαση κατακύρωσης και εγκρίνει την ανάθεση της κατασκευής στην αμέσως επόμενη, κατά 
σειρά μειοδοσίας, Εργοληπτική Επιχείρηση ή Κοινοπραξία, επαναλαμβάνοντας τη διαδικασία με τους ίδιους όρους 
και προϋποθέσεις και ούτω καθ’ εξής. Η Προϊσταμένη Αρχή είναι υποχρεωμένη να γνωστοποιήσει στον δεύτερο 
μειοδότη την έκβαση του επανελέγχου των δικαιολογητικών του πρώτου μειοδότη, πριν την κοινοποίηση της 
απόφασης έγκρισης του αποτελέσματος στο μειοδότη. 

γ) Η απόφαση έγκρισης του αποτελέσματος, όπως και οι λοιπές αποφάσεις, που λαμβάνονται κατ’ εφαρμογήν 
του άρθρου 2 του ν. 3263/2004, κοινοποιούνται στους διαγωνιζόμενους ταχυδρομικώς με απόδειξη ή με ίαχ, κατά 
την κρίση της υπηρεσίας. Αν η ισχύς της προσφοράς του μειοδότη έχει λήξει και δεν συμφωνεί στην παράταση 
ισχύος της προς το σκοπό σύναψης της σύμβασης, η Προϊσταμένη Αρχή απευθύνεται στον δεύτερο κατά σειρά 
μειοδότη, στον οποίο κατακυρώνει το διαγωνισμό, αν αυτός συμφωνεί στην παράταση και ούτω καθεξής. 

Αρθρο 5: Σύμβαση - Συμβατικά τεύχη 

5.1 Σχετικά με την υπογραφή της σύμβασης, ισχύουν τα προβλεπόμενα στο άρθρο 26 του π.δ. 609/1985, καθώς 
και τα αναφερόμενα στο άρθρο 35 του π.δ. 609/1985. 

5.2 Τα συμβατικά τεύχη και στοιχεία, με βάση τα οποία θα εκτελεσθεί το προς ανάθεση έργο, είναι τα αναφερό¬ 
μενα παρακάτω. Σε περίπτωση ασυμφωνίας των περιεχομένων σ’ αυτά όρων, η σειρά ισχύος αυτών καθορίζεται 
ως κατωτέρω: 

1. Το συμφωνητικό. 

2. Η παρούσα Διακήρυξη. 

3. Η Οικονομική Προσφορά. 

4. Το Τιμολόγιο Μελέτης. 

5. Η Ειδική Συγγραφή Υποχρεώσεων (ΕΣΥ). 

6. Οι Τεχνικές Προδιαγραφές και τα Παραρτήματα τους, Τ.Σ.Υ. 

7. Η Τεχνική Περιγραφή (Τ.Π.). 

8. Ο Προϋπολογισμός Μελέτης. 

9. Οι εγκεκριμένες μελέτες, που θα χορηγηθούν στον ανάδοχο από την υπηρεσία και οι εγκεκριμένες τεχνικές 
μελέτες, που θα συνταχθούν από τον Ανάδοχο, αν προβλέπεται η περίπτωση αυτή από τα συμβατικά τεύχη, ή 
προκύψει κατά τις ισχύουσες διατάξεις περί τροποποίησης των μελετών του έργου. 

10. Το Χρονοδιάγραμμα / Πρόγραμμα κατασκευής των έργων, όπως αυτό τελικά θα εγκριθεί από την Υπηρε¬ 
σία. 

5.3 Επίσης συμβατική ισχύ έχουν, επόμενες των αναφερόμενων στην προηγούμενη 

παράγραφο, επειδή είναι δημοσιευμένα κείμενα: 

(1) Τα εγκεκριμμένα ενιαία Τιμολόγια του άρθρου 8 του ν. 3263/2004. 

(2) Οι Ευρωκώδικες. 

(3) Οι Πρότυπες Τεχνικές Προδιαγραφές (Π.Τ.Π.) του ΥΠΕΧΩΔΕ (ή του τ. ΥΔΕ). 

(4) Οι προδιαγραφές ΕΛ.Ο.Τ. και Ι.3.Ο. 

Αρθρο 6: Γλώσσα διαδικασίας 

6.1 Επίσημη γλώσσα της διαδικασίας είναι η Ελληνική και όλα τα στοιχεία αυτής, καθώς και κάθε 

έγγραφο της Υπηρεσίας, θα είναι συντεταγμένα στην Ελληνική γλώσσα, ή θα συνοδεύονται από νόμιμη ελλη¬ 
νική μετάφραση. 

Επικρατούσα διατύπωση είναι πάντοτε η Ελληνική. Οι τυχόν ενστάσεις θα υποβάλλονται στην Ελληνική 

6.2 Τα έγγραφα και δικαιολογητικά που θα κατατεθούν από αλλοδαπές Επιχειρήσεις πρέπει, επί ποινή απα- 
ραδέκτου, να είναι νόμιμα επικυρωμένα, είτε από το Αρμόδιο Προξενείο της χώρας της διαγωνιζόμενης, είτε με 
την επίθεση της σφραγίδας «ΑροεΙίΙθ» σύμφωνα με την συνθήκη της Χάγης της 05-10-61 (που κυρώθηκε με το ν. 
1497/1984), ώστε να πιστοποιείται η γνησιότητα τους. Η μετάφραση των εγγράφων αυτών γίνεται είτε από Έλληνα 
δικηγόρο, είτε από το αρμόδιο προξενείο, είτε από τη μεταφραστική υπηρεσία του Υπουργείου Εξωτερικών. 

6.3 Οι έγγραφες και προφορικές συνεννοήσεις μεταξύ των υπηρεσιών που εμπλέκονται στην ανάθεση και εκτέ¬ 
λεση του έργου, των υποψηφίων, των διαγωνιζομένων και του αναδόχου διεξάγονται στην Ελληνική γλώσσα. Ο 
ανάδοχος είναι υποχρεωμένος να διευκολύνει τήν επικοινωνία των αλλοδαπών υπαλλήλων του με την Υπηρεσία, 
με διάθεση διερμηνέων. 

Αρθρο 7: Εφαρμοστέα νομοθεσία 

Για την δημοπράτηση του έργου, την εκτέλεση της σύμβασης και την κατασκευή του, εφαρμόζονται οι διατάξεις 
των παρακάτω νομοθετημάτων 7 : 

7.1 Ο ν. 1418/1984 - «Δημόσια έργα και ρυθμίσεις συναφών θεμάτων» (ΦΕΚ 23 Α784) όπως τροποποιήθηκε και 
συμπληρώθηκε ιδίως με τους Νόμους: 

• ν. 2052/1992 άρθρα 6 και 20 (ΦΕΚ Α' 94/05.06.1992) 

• ν. 2229/1994 άρθρα 1 έως και 4 (ΦΕΚ 138 Α’ /13.8.1994) 

• ν. 2338/1995 άρθρο 13 (ΦΕΚ Α' 202/14.09.1995) 

• ν. 2372/1996 άρθρο 4 (ΦΕΚ Α' 29/28.02.1996) 

• ν. 2940/2001 (ΦΕΚ Α' 180/6.8.2001) 

• ν. 3212/2003 (ΦΕΚ 308Α/31.12.2003) 

• ν. 3263/2004 (ΦΕΚ. 179Α/28.9.2004) 

• ν. 3316/2005 (ΦΕΚ 42Α/22.2.2005) 

7.2 Οι διατάξεις περί ονομαστικοποίησης των μετοχών των εργοληπτικών επιχειρήσεων με μορφή Α.Ε. και 
του ελέγχου της τυχόν ύπαρξης ασυμβιβάστων ιδιοτήτων από το Εθνικό Συμβούλιο Ραδιοτηλεόρασης κ.λπ. [π.δ. 
82/1996 και ν. 3310/2005 (ΦΕΚ Α 30/14.2.2005), όπως τροποποιήθηκε και ισχύει μετά το ν. 3414/2005 (ΦΕΚ Α'279), ΚΥΑ 
αριθμ.24014/25.11.2005 (ΦΕΚ Β'1637) και υπουργική απόφαση υπ’ αριθμ. 1108437/2565/ΔΟΣ/2005 (ΦΕΚ Β'1590)]. 

7.3 Οι διατάξεις ν. 1642/1986 για το Φ.Π.Α. (ΦΕΚ Α' 25/1986) και 

• Το άρθρο 27 του ν. 2166/1993 για κράτηση 6%ο στο ΤΣΜΕΔΕ (ΦΕΚ Α' 137/24.8.1993) 

• ν. 2362/1995 - Δημόσιο Λογιστικό (ΦΕΚ 247 Α795) 

• ν. 2522/1997 - Δικαστική προστασία κατά το προσυμβατικό στάδιο (ΦΕΚ Α' 178/1997) 

• ν. 3060/2002 (ΦΕΚ. 242Α/11.10.2002) 

• ν. 3090/2002 (ΦΕΚ. 329Α/24.12.2002) 

7.4 Το άρθρο 8 του ν. 2741/1999 (ττροσυμβατικός έλεγχος) (ΦΕΚ 199 Α’ /28.09.1999), όπως τροποποιήθηκε και 
ισχύει ιδίως μετά το ν. 3310/2005. 

7.5 Το π.δ. 334/2000 (ΦΕΚ 279 Α721.12.2000), περί προσαρμογής της Ελληνικής Νομοθεσίας για τα δημόσια 
έργα στις οδηγίες της Ε/Ε όπως ισχύει σε συνδυασμό με την οδηγία 2004/18/ΕΚ (σχετική εγκύκλιος 1/18.1.06 της 
ΓΓ ΔΕ/ΥΓΙΕΧΩΔΕ). 

7.6 Το π.δ. 609/1985 (ΦΕΚ 223 Α785) - Κατασκευή Δημοσίων Έργων, όπως τροποποιήθηκε και συμπληρώθηκε 
ιδίως με τα: 

• π.δ. 286/1994, (ΦΕΚ Α'148/1994) 

• π.δ. 368/1994 άρθρα 5, 6, 7, 8, 9 και 11 (ΦΕΚ Α' 201/1994) 

• π.δ. 210/1997, (ΦΕΚ Α' 166/1997) 

• π.δ. 285/1997, (ΦΕΚ Α' 207/1997) 

• π.δ. 218/1999 (ΦΕΚ 187 Α’ /16.09.1999) 

7.7 Οι σε εκτέλεση των ανωτέρω διατάξεων εκδοθείσες αποφάσεις, καθώς και λοιπές διατάξεις που αναφέρο- 
νται ρητά ή απορρέουν από τα οριζόμενα στα συμβατικά τεύχη της παρούσας εργολαβίας και γενικότερα κάθε 
διάταξη (Νόμος, Διάταγμα, Απόφαση, σχετική εγκύκλιος κ.λ.π.) που διέπει την εκτέλεση του έργου της παρούσας 
σύμβασης, έστω και αν δεν αναφέρονται ρητά παραπάνω. 

Αρθρο 8: Χρηματοδότηση του Έργου, Φόροι, Δασμοί, κ.λπ.- Πληρωμή Αναδόχου 

8.1 Το έργο χρηματοδοτείται από Πιστώσεις του Προγράμματος Δημοσίων Επενδύσεων (αριθ. ενάρ. έργου 
.) και υπόκειται στις κρατήσεις 8 που προβλέπονται για τα έργα αυτά, περιλαμβανομένης και της κρά¬ 
τησης 6%ο του άρθρου 27 παρ. 34-37 του ν. 2166/1993 (ΦΕΚ 137 Α/24.8.1993). 9 

8.2 Τα γενικά έξοδα, όφελος κλπ. του Αναδόχου και οι επιβαρύνσεις από φόρους, δασμούς κ,λπ. καθορίζονται 
στο αντίστοιχο άρθρο της Ε.Σ.Υ. Ο Φ.Π.Α. βαρύνει τον Κύριο του Έργου. 

8.3 Οι πληρωμές θα γίνονται σύμφωνα με το άρθρο 40 του π.δ. 609/1985 και (ενδεχομένως) το αντίστοιχο άρθρο 
της Ε.Σ.Υ. Η πληρωμή του εργολαβικού τιμήματος θα γίνεται σε ΕΙΙΒΟ. 

Αρθρο 9: Παροχή διευκρινίσεων για το διαγωνισμό 

Εφόσον ζητηθούν εγκαίρως συμπληρωματικές πληροφορίες, διευκρινίσεις κ.λ.π. για τον διαγωνισμό, αυτές θα 
παρέχονται από την αρχή που διεξάγει το διαγωνισμό, το αργότερο έξι ημερολογιακές (6) ημέρες πριν από την 
ημερομηνία λήξης υποβολής των προσφορών. 

Αρθρο 10: Τεκμήριο από την συμμετοχή στον διαγωνισμό 

Η υποβολή προσφοράς στο διαγωνισμό αποτελεί τεκμήριο ότι, ο διαγωνιζόμενος έχει λάβει πλήρη γνώση 
αυτής της διακήρυξης και των λοιπών τευχών δημοπράτησης και γνωρίζει πλήρως τις συνθήκες εκτέλεσης του 
έργου. _ 

7 Προσθήκες και εν γένει προσαρμογές άρθρων της διακήρυξης (πέραν των όσων ήδη προβλέπονται ρητά στο κείμενο και τις υποσημειώσεις 
της διακήρυξης), μπορούν να προστίθενται και να περιλαμβάνονται, μόνον εφόσον είναι απόλυτα συμβατές με την ισχύουσα νομοθεσία. 

8 Οι κρατήσεις προσαρμόζονται ανάλογα με το φορέα εκτέλεσης του έργου. 

9 Όταν το έργο συγχρηματοδοτείται και από Κοινοτικούς Πόρους, τούτο να αναγράφεται στην Διακήρυξη. 

ΚΕΦΑΛΑΙΟ Β' 

Άρθρο 11: Τίτλος, προϋπολογισμός, τόπος, περιγραφή και ουσιώδη χαρακτηριστικά του έργου 

11.1 Τίτλος του έργου 

Ο τίτλος του έργου είναι: 

11.2 Προϋπολογισμός του έργου 

Ο συνολικός προϋπολογισμός Μελέτης / Υπηρεσίας του έργου ανέρχεται σε. 

Ευρώ και αναλύεται σε 10 : 

Δαπάνη Εργασιών. 

Γενικά έξοδα και Όφελος εργολάβου (ΓΕ+ΟΕ). 

Απρόβλεπτα (ποσοστού 9% επί της δαπάνης εργασιών και του κονδυλίου ΓΕ+ΟΕ). 

Αναθεώρηση . 

Φόρος Προστιθέμενης Αξίας. 

11.3 Τόπος εκτέλεσης του έργου 

11.4 Περιγραφή και ουσιώδη χαρακτηριστικά του έργου 


Επισημαίνεται ότι, για λόγους διαφάνειας και ίσης μεταχείρισης αυτών που συμμετέχουν στο διαγωνισμό, αλλά 
και συμμόρφωσης προς τις επιταγές της Κοινοτικής νομοθεσίας και νομολογίας (υπόθεση 0-496/1999 Ρ / Επι¬ 
τροπή κατά ΟΑ3 δυοοάί άί ΡιχιΙία 3ρΑ), στα έργα που συγχρηματοδοτούνται από κοινοτικούς πόρους, το Φυσικό 
και οικονομικό αντικείμενο δεν πρέπει να μεταβάλλεται ουσιωδώς κατά την διάρκεια εκτέλεσης της σύμβασης. 
Δυνατότητα μεταβολής υφίσταται, μόνο σε Εξαιρετικές περιπτώσεις, που αναφέρονται ρητά στην Ειδική Συγ¬ 
γραφή Υποχρεώσεων και εφόσον η μεταβολή δεν προκύπτει από ατέλειες και ελλείψεις της μελέτης, με βάση 
την οποία δημοπρατήθηκε το έργο. 

Ειδικότερα η διαχείριση των «επί έλασσον» δαπανών μπορεί να πραγματοποιείται με βάση τις ρυθμίσεις της 
υφιστάμενης νομοθεσίας, αλλά επιπρόσθετα υε τους ακόλουθους περιορισμούς: 

Δεν επιτρέπεται με την χρησιμοποίηση των «επί έλασσον» δαπανών: 

• να προκαλείται αλλαγή του «βασικού σχεδίου» της αρχικής σύμβασης, όπως αυτό περιγράφεται στα συμβα¬ 
τικά τεύχη, 

• να θίγεται η πληρότητα, η ποιότητα και η λειτουργικότητα του έργου, 

• να καταργείται μια «ομάδα εργασιών» της αρχικής σύμβασης 

• να πληρώνονται νέες εργασίες, που δεν υπήρχαν στην αρχική σύμβαση, 

• να τροποποιούνται οι προδιαγραφές του έργου, όπως αυτές περιγράφονται στα συμβατικά τεύχη, 

• να προκαλείται αύξηση ή να γίνεται εισαγωγή νέων συμβατικών δαπανών, οι οποίες δεν είχαν αποτελέσει 
αντικείμενο του διαγωνισμού του έργου (π.χ. για το μητρώο έργου, απολογιστικές εργασίες, κλπ). 

• Υπό την προϋπόθεση εφαρμογής των προαναφερθέντων περιορισμών, επιτρέπεται η χρησιμοποίηση των 
«επί έλασσον» δαπανών, χωρίς περιορισμό ορίου μεταβολής των εργασιών στο εσωτερικό της αυτής «ομάδας 
εργασιών», αλλά: 

• με περιορισμό της μεταβολής (αύξησης ή μείωσης) του προϋπολογισμού μιας «ομάδας εργασιών», έως το 
30% του αρχικού προϋπολογισμού της και ταυτόχρονα 

• με περιορισμό του συνόλου, αθροιστικά, όλων των μετακινήσεων προϋπολογισμών από «ομάδα εργασιών» σε 
«ομάδα εργασιών» έως το 10% του συνολικού προϋπολογισμού εργασιών της αρχικής σύμβασης του έργου. 

Οι ως άνω ποσοτικοί περιορισμοί δεν ισχύουν στην περίπτωση που επέρχονται υόνο ιιειώσεις ποσοτήτων (και 
οικονομικού αντικειμένου) μιας σύμβασης (στο πλαίσιο των προβλέψεων του ισχύοντος νομοθετικού πλαισίου), 
νωρίς να γρησιυοποιούνται τα εξοικονομούμενα ποσά για την αύξηση των ποσοτήτων άλλων εργασιών της 
σύμβασης. 

10 Μπορούν να προστίθενται και άλλα κονδύλια, όπως π.χ. δαπάνη για απολογιστικά εκτελούμενες εργασίες. 

Άρθρο 12: Προθεσμία εκτέλεσης του έργου 

Η συνολική προθεσμία εκτέλεσης του έργου, ορίζεται σε. 

από την ημέρα υπογραφής της σύμβασης 11 . Οι αποκλειστικές και ενδεικτικές τμηματικές προθεσμίες του έργου 
αναφέρονται στην Ε.Σ.Υ. 

Άρθρο 13: Διαδικασία επιλογής Αναδόχου - Σύστημα υποβολής οικονομικών προσφορών 

13.1 Η επιλογή του Αναδόχου, θα γίνει σύμφωνα με την «ανοικτή διαδικασία» της παρ. 1 του άρθρου 7 του π.δ. 
334/2000 όπως αυτό ισχύει και με το οποίο ενσωματώθηκε στην Ελληνική Νομοθεσία η Οδηγία 93/37, και υπό 
τις προϋποθέσεις του ν. 3263/2004. 

13.2 Η οικονομική προσφορά των διαγωνιζομένων, θα υποβληθεί με το σύστημα. 

του άρθρου 4 παράγραφος.του ν. 1418/1984 και του άρθρου.του π.δ. 609/1985 12 . 

Κάθε διαγωνιζόμενος, μπορεί να υποβάλει μόνον μία οικονομική προσφορά. 

Άρθρο 14: Κριτήριο Ανάθεσης - Ανάδειξη Αναδόχου 

Κριτήριο για την ανάθεση της σύμβασης είναι η χαμηλότερη τιμή, όπως ειδικότερα ορίζεται στο ν. 3263/2004. 

Αρθρο 15: Εγγύηση συμμετοχής στο διαγωνισμό 

15.1 Για την έγκυρη συμμετοχή στον διαγωνισμό κατατίθενται από τους διαγωνιζόμενους, κατά τους όρους του 
άρθρου 23 παρ. 1 του π.δ. 609/1985, εγγυητικές επιστολές συμμετοχής, που ανέρχονται σε ποσοστό 2% επί του 

προϋπολογισμού της υπηρεσίας, χωρίς αναθεώρηση και ΦΠΑ 13 , ήτοι στο ποσό των.ΕΥΡΩ. Οι εγγυητικές 

επιστολές απευθύνονται είτε στην υπηρεσία που διεξάγει το διαγωνισμό, είτε στο φορέα κατασκευής, είτε στον 
κύριο του έργου και σε περίπτωση διαγωνιζόμενης κοινοπραξίας πρέπει να είναι κοινές υπέρ όλων των μελών 
της. 

15.2 Οι εγγυητικές επιστολές αναφέρουν απαραίτητα την επωνυμία του διαγωνιζόμενου νομικού προσώπου 
(εταιρείας) ή τον τίτλο της Κοινοπραξίας, τον τίτλο του έργου για το οποίο δίδεται η εγγύηση, σαφή παραίτηση 
του εγγυητή από την ένσταση της διζήσεως μέχρι το παραπάνω ποσό και ανεπιφύλακτη υπόσχεση περί κατα¬ 
βολής του ποσού της εγγύησης, χωρίς καμία ένσταση ή αντίρρηση, μέσα σε πέντε (5) ημέρες από την σχετική 
ειδοποίηση, κατά τα αναφερόμενα ειδικότερα στις διατάξεις του άρθρου 23 του π.δ. 609/1985 και του άρθρου 4 
του ν. 3263/2004. 

15.3 Οι εγγυητικές επιστολές συμμετοχής δεν γίνονται δεκτές, αν έχουν χρόνο ισχύος μικρότερο των. 

.ημερολογιακών ημερών, από την ημερομηνία δημοπράτησης (άρθρο 23 παρ. 2 κ αι 3 του π.δ. 609/1985 

όπως ισχύει). 

Οι εγγυητικές επιστολές καταπίπτουν υπέρ του Κυρίου του Έργου, εφόσον συντρέχει νόμιμη περίπτωση. 

Άρθρο 16: Χορήγηση Προκαταβολής - Ρήτρα πρόσθετης καταβολής (Πριμ) 14 


16.1 .προβλέπεται η χορήγηση προκαταβολής στον Ανάδοχο. 

16.2 .προβλέπεται η πληρωμή πριμ στην παρούσα σύμβαση. 

Αρθρο 17: Εγγυήσεις καλής εκτέλεσης του έργου - 


Οριο ποσοστού έκπτωσης για πρόσθετη εγγύηση καλής εκτέλεσης 

Γ ια την υπογραφή της σύμβασης απαιτείται η παροχή εγγύησης καλής εκτέλεσης κατά την παρ. 1 του άρθρου 
4 του ν. 3263/2004, που ανέρχεται σε ποσοστό 5% 15 επί του προϋπολογισμού του έργου, χωρίς τα κονδύλια της 
αναθεώρησης και του Φ.Π.Α., ήτοι ποσού.Ευρώ. 

Σε περίπτωση που το ποσοστό έκπτωσης που πρόσφερε στο διαγωνισμό ο ανάδοχος είναι μεγαλύτερο του 

ορίου.%, υποχρεούται να προσκομίσει για την υπογραφή της σύμβασης επιπλέον πρόσθετη εγγύηση καλής 

εκτέλεσης, σύμφωνα με τα οριζόμενα στην παράγραφο 2 του άρθρου 4 του ν. 3263/2004. 

Σε περίπτωση αναδόχου κοινοπραξίας, οι εγγυήσεις καλής εκτέλεσης είναι πάντοτε κοινές υπέρ όλων των με¬ 
λών της, όπως ορίζεται στο άρθρο 35 παρ. 2 του π.δ. 609/1985. Οι εγγυητικές επιστολές εκδίδονται κατ’ επιλογή 
του αναδόχου από ένα ή περισσότερα πιστωτικά ιδρύματα, ανεξαρτήτως του ύψους των. 

Αρθρο 18: Ημερομηνία λήξης της προθεσμίας παραλαβής των προσφορών 

Ως ημερομηνία λήξης της προθεσμίας παραλαβής των προσφορών στο διαγωνισμό, ορίζεται η.ημέρα 

. 16 Ώρα λήξης της υποβολής προσφορών ορίζεται η 10:00 π.μ. 

Αν για οποιονδήποτε λόγο δεν διεξαχθεί η δημοπρασία την προαναφερθείσα ημερομηνία, 

θα διενεργηθεί στις.ημέρα.(Δευτέρα ή Πέμπτη) και ώρα 10:00 π.μ. (δεν αφορά περιπτώσεις 

επανάληψης τη ς δημοπρασίας). 

" Μπορεί η έναρξη της πρρθεσμίας να ορίζεται διαφορετικά, αν λόγου χάρη δεν προβλέπεται η άμεση έναρξη των εργασιών. 

12 Ιδιαιτέρως επισημαίνεται ότι η παρούσα διακήρυξη αφορά τα συστήματα δημοπράτησης του άρθρου 7 (κυρίως), αλλά και των άρθρων 9 και 
11 (εφόσον συντρέχουν οι σχετικές προϋποθέσεις) του π.δ. 609/1985. 

13 Υπό τις προϋποθέσεις του άρθρου 23 παρ. 1 του π.δ. 609/1985, μπορεί να ορισθεί μέχρι και σε 

ποσοστό 4% επί του ποσού του προϋπολογισμού. 

14 Εφόσον συντρέχν περίπτωση, κατά το άρθρο 37 του π.δ.609/1985. 

15 Και εφόσον συντρέχουν οι προϋποθέσεις μέχρι ποσοστό 10%. 

16 Δευτέρα ή Πέμπτη, ή άλλη ημέρα αν συντρέχουν οι προϋποθέσεις του τελ. εδαφίου της παρ. 1 του άρθρου 3 του ν. 3263/2004. 

Αρθρο 19: Χρόνος ισχύος προσφορών 

Κάθε υποβαλλόμενη προσφορά, δεσμεύει τον συμμετέχοντα στο διαγωνισμό κατά τη διάταξη του άρθρου 23 
παρ. 2 του π.δ. 609/1985, για διάστημα.ημερών 17 , από την ημερομηνία υποβολής των προσφορών. 

Άρθρο 20: Δημοσιότητα - Δαπάνες δημοσίευσης 

Περίληψη της Διακήρυξης αυτής θα δημοσιευθεί κατά την παρ. 5 του άρθρου 4 του π.δ. 609/1985, στο τεύχος 
Διακηρύξεων Δημοσίων Συμβάσεων της Εφημερίδας της Κυβερνήσεως και στον Ελληνικό Τύπο. 

Προκήρυξη σύμβασης συνταγμένη κατά το σχετικό υπόδειγμα του παραρτήματος του π.δ. 334/2000, όπως 
τροποποιήθηκε με το π.δ. 336/2002, θα αποσταλεί για δημοσίευση στις.στην Υπηρεσία Επισήμων Δημο¬ 

σιεύσεων της Ευρωπαϊκής Ένωσης. 

Τα έξοδα των εκ του νόμου απαραίτητων δημοσιεύσεων της διακήρυξης της δημοπρασίας βαρύνουν τον Ανά- 
δοχο και εισπράττονται με τον πρώτο λογαριασμό πληρωμής του έργου. Τα έξοδα δημοσιεύσεων των τυχόν 
προηγούμενων διαγωνισμών για το ίδιο έργο, καθώς και τα έξοδα των μη απαραίτητων εκ του νόμου δημοσιεύ¬ 
σεων, βαρύνουν τον κύριο του έργου και καταβάλλονται από τις πιστώσεις του έργου. 

ΚΕΦΑΛΑΙΟ Γ' 

Αρθρο 21: Δικαιούμενοι συμμετοχής στον διαγωνισμό 

Στον διαγωνισμό δικαιούνται να συμμετάσχουν: 

21.1 Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχειρήσεων που τηρείται στη ΓΓ ΔΕ του Υ.ΠΕ.ΧΩ.Δ.Ε., εφόσον 
ανήκουν στην.τάξη για έργα κατηγορίας. 

β. Προερχόμενες από κράτη - μέλη της Ευρωπαϊκής Ένωσης ή του Ευρωπαϊκού Οικονομικού Χώρου (Ε.Ο.Χ), ή 
από κράτη που έχουν υπογράψει την συμφωνία για τις Δημόσιες Συμβάσεις (Σ.Δ.Σ.) του Παγκόσμιου Οργανισμού 
Εμπορίου (Π.Ο.Ε.), στα οποία τηρούνται επίσημοι κατάλογοι αναγνωρισμένων εργοληπτών, εφόσον είναι εγγε¬ 
γραμμένες σε αυτούς και σε τάξη και κατηγορία αντίστοιχη με τις καλούμενες του Ελληνικού Μητρώου ΜΕΕΠ. 

γ. Προερχόμενες από ως ανωτέρω β’ κράτη, στα οποία δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει έργα παρόμοια με το δημοπρατούμενο, από ποιοτική 
και ποσοτική άποψη. 

21.2 Κοινοπραξίες Εργοληπτικών Επιχειρήσεων των παραπάνω περιπτώσεων α, β και γ σε οποιονδήποτε συν¬ 
δυασμό μεταξύ τους, υπό τους όρους του άρθρου 2 παρ. 7 του π.δ. 609/1985 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

21.3 Κοινοπραξίες εργοληπτικών επιχειρήσεων για την κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 2 του π.δ. 609/1985. Το ποσοστό συμμετοχής της κάθε επιχείρησης 
στο κοινοπρακτικό σχήμα προκύπτει από τον προϋπολογισμό της κατηγορίας για την οποία αυτή συμμετέχει 
και δεν είναι απαραίτητο να αναγράφεται. Κατηγορία εργασιών με ποσοστό κάτω του 10% του προϋπολογισμού 
του έργου (χωρίς αναθεώρηση και ΦΠΑ), εφόσον δεν καλείται στη δημοπρασία, αθροίζεται στον προϋπολογισμό 
της μεγαλύτερης κατηγορίας. 

21.4 Κοινοπραξίες εργοληπτικών επιχειρήσεων εγγεγραμμένων στην τάξη.του ΜΕΕΠ για έργα κατηγορίας 

., με τις προϋποθέσεις της παρ. 42 του άρθρου 16 του ν. 1418/1984, όπως ισχύει (αναβάθμιση ορίου λόγω 

κοινοπραξίας) 16 . 

21.5 Κάθε εργοληπτική επιχείρηση συμμετέχει, είτε μεμονωμένα, είτε ως μέλος ενός κοινοπρακτικού σχήματος. 
Κατά τα λοιπά εφαρμόζονται οι ισχύουσες διατάξεις για την συμμετοχή εργοληπτικών επιχειρήσεων σε διαγω¬ 
νισμούς για την κατασκευή Δημοσίων Έργων. 

Αρθρο 22: Επαγγελματικά προσόντα 

Κάθε Εργοληπτική Επιχείρηση, που μετέχει στον διαγωνισμό μεμονωμένα ή ως μέλος Κοινοπραξίας, οφείλει 
να διαθέτει τα παρακάτω επαγγελματικά προσόντα: 

1. Να μη βρίσκεται σε πτώχευση, εκκαθάριση, αναγκαστική διαχείριση, ή προκειμένου περί αλλοδαπών, σε 
οποιαδήποτε άλλη ανάλογη κατάσταση, που προκύπτει από μια παρόμοια διαδικασία, η οποία προβλέπεται από 
την εθνική νομοθεσία του Κράτους προέλευσης της. 

2. Να μην έχουν καταδικαστεί αμετάκλητα οι διαχειριστές σε περίπτωση ομόρρυθμων (Ο.Ε.), ετερόρρυθμων (Ε.Ε.) 
και εταιρειών περιορισμένης ευθύνης (Ε.Π.Ε), ο πρόεδρος και ο διευθύνων σύμβουλος σε περίπτωση ανώνυμης 
εταιρείας (Α.Ε.), τα φυσικά πρόσωπα που ασκούν τη διοίκηση του σε κάθε άλλη περίπτωση και τα αντίστοιχα 
κατά το δίκαιο της αλλοδαπής επιχείρησης πρόσωπα για α) συμμετοχή σε εγκληματική οργάνωση, κατά το άρθρο 
2 παρ. 1 της κοινής δράσης της υπ’ αριθμ. 98/773/ΔΕΥ του Συμβουλίου της Ευρωπαϊκής Ένωσης, β) δωροδοκία, 
κατά το άρθρο 3 της πράξης του Συμβουλίου της 26.5.1997 (21) και στο άρθρο 3 παρ. 1 της κοινής δράσης αριθμ. 
98/742/ΚΕΠΠΑ του Συμβουλίου, γ) απάτη, κατά την έννοια του άρθρου 1 της σύμβασης για την προστασία των 
οικονομικών συμφερόντων των Ευρωπαϊκών Κοινοτήτων, δ) νομιμοποίηση εσόδων από παράνομες δραστηριότη- 

17 Σύμφωνα με το άρθρο 23 παρ. 2 του π.δ. 609/1985, ο χρόνος ισχύος των προσφορών είναι γενικά 60 ημέρες και μπορεί να αυξηθεί (με τη 
διακήρυξη) για τους διαγωνισμούς της παρούσας μέχρι και 12 μήνες. Συνιστάται η χρήση της δυνατότητας που δίνει ο νόμος για την επιμήκυνση 
του χρόνου ισχύος της προσφορά (τουλάχιστον σε έξι μήνες), διότι ο χρόνος των 60 ημερών είναι ανεπαοκής για την ολοκλήρωση της διαδικασίας 
ανάθεσης. 

18 Εφόσον συντρέχει περίπτωση. 

τες, κατά το άρθρο 1 της υπ’ αριθμ. 91./308/ΕΟΚ οδηγίας του Συμβουλίου, για την πρόληψη χρησιμοποίησης του 
χρηματοπιστωτικού συστήματος για τη νομιμοποίηση εσόδων από παράνομες δραστηριότητες, ε) υπεξαίρεση 
(375 Π.Κ), στ) απάτη (386-388 Π.Κ.). ζ) εκβίαση (385 Π.Κ.), η) πλαστογραφία (216-218 Π.Κ.), θ) ψευδορκία (224 Π.Κ.), 0 
δωροδοκία (235-237 Π.Κ.), κ) δόλια χρεοκοπία (398 Π.Κ.). 

Τα υπό α'-δ' αδικήματα έχουν ως συνέπεια τον αποκλεισμό του υποψηφίου σε κάθε περίπτωση, ενώ τα υπό 
ε'-κ', μόνο αν σχετίζονται με την άσκηση του επαγγέλματος του εργολήπτη. 

3. Να έχει εκπληρώσει τις υποχρεώσεις της, όσον αφορά στην καταβολή των εισφορών Κοινωνικής Ασφάλισης, 
σύμφωνα με την ισχύουσα Ελληνική νομοθεσία (εφόσον είναι ημεδαπή ή αλλοδαπή μεν αλλά που έχει ήδη ανα¬ 
πτύξει δραστηριότητα στην Ελλάδα), ή σύμφωνα με τη νομοθεσία της χώρας όπου είναι εγκατεστημένη. 

4. Να έχει εκπληρώσει τις υποχρεώσεις της, όσον αφορά στην καταβολή των φόρων, σύμφωνα με την ισχύουσα 
Ελληνική Νομοθεσία (σε περίπτωση που είναι εγκατεστημένη στην Ελλάδα) ή σύμφωνα με τη νομοθεσία της 
χώρας όπου είναι εγκατεστημένη. 

5. Να μην έχει διαπράξει πειθαρχικό παράπτωμα για το οποίο της επιβλήθηκε ποινή που της στερεί 

το δικαίωμα συμμετοχής σε δημοπρασίες δημοσίων έργων (και καταλαμβάνει τη συγκεκριμένη δημοπρασία). 

6. Χρηματοδοτική και Οικονομική Ικανότητα 19 


7. Τεχνική ικανότητα 20 . 

Άρθρο 23: Δικαιολογητικά 

Κάθε Εργοληπτική Επιχείρηση που συμμετέχει στη δημοπρασία, μεμονωμένα ή ως μέλος Κοινοπραξίας, οφείλει 
να αποδείξει ότι πληροί τις απαιτήσεις του άρθρου 21 και ότι διαθέτει τα προσόντα του άρθρου 22, προσκομί¬ 
ζοντας πρωτότυπα ή νομίμως επικυρωμένα (κατά το άρθρο 11 του ν. 2690/1999 - ΦΕΚ Α' 45) αντίγραφα τους, τα 
παρακάτω δικαιολογητικά: 

23.1 Δικαιολογητικά επαγγελματικής εγγραφής 

α. Προκειμένου περί Εργοληπτικής Επιχείρησης εγγεγραμμένης στο ΜΕΕΠ, πιστοποιητικό εγγραφής σε αυτό, 
στην τάξη και κατηγορία που ορίζεται στο άρθρο 21 της παρούσας. 

β. Προκειμένου περί Εργοληπτικής Επιχείρησης προερχόμενης από κράτος-μέλος της Ευρωπαϊκής Ένωσης, ή του 
Ε.Ο.Χ., ή από κράτος που έχει υπογράψει την Σ.Δ.Σ. του Π.Ο.Ε., όπου τηρούνται επίσημοι κατάλογοι αναγνωρισμένων 
εργοληπτών, επικυρωμένο από την αρμόδια αρχή πιστοποιητικό εγγραφής στους καταλόγους, σε τάξη και κατηγορία 
όπως ορίζεται στο άρθρο 21 της παρούσας, συνταγμένο σύμφωνα με το άρθρο 29 του π.δ. 334/2000. 

γ. Προκειμένου περί Εργοληπτικής Επιχείρησης προερχόμενης από κράτος-μέλος της Ευρωπαϊκής Ένωσης, ή 
του Ε.Ο.Χ., ή από κράτος που έχει υπογράψει την Σ.Δ.Σ. του Π.Ο.Ε., όπου δεν τηρούνται επίσημοι κατάλογοι ανα¬ 
γνωρισμένων εργοληπτών, απαιτείται βεβαίωση εγγραφής στο επαγγελματικό μητρώο της χώρας προέλευσης 
της, σύμφωνα με το άρθρο 25 του π.δ. 334/2000. 

Τα δικαιολογητικά επαγγελματικής εγγραφής προκειμένου να γίνουν αποδεκτά, θα πρέπει να ισχύουν κατά 
την ημερομηνία λήξης της παραλαβής των προσφορών. 

23.2 Δικαιολογητικά επαγγελματικής και τεχνικής καταλληλότητας 

23.2.1 Οι εργοληπτικές επιχειρήσεις που είναι εγγεγραμμένες στο Μ.Ε.Ε.Π. θα προσκομίσουν «Ενημερότητα 
Πτυχίου» για χρήση σε δημοπρασίες, σύμφωνα με την ισχύουσα κάθε φορά υπουργική απόφαση. Η Ενημερότητα 
Πτυχίου επί ποινή αποκλεισμού, πρέπει να είναι σε ισχύ κατά την ημερομηνία λήξης της παραλαβής των προ¬ 
σφορών. Στην περίπτωση που η φορολογική ή η ασφαλιστική ενημερότητα που αναγράφονται στην Ενημερότητα 
Πτυχίου έχουν λήξει, προσκομίζεται υπεύθυνη δήλωση (του μεμονωμένου υποψήφιου ή του μέλους της υποψήφιας 
κοινοπραξίας) ότι ο συμμετέχων είναι ασφαλιστικά και φορολογικά ενήμερος κατά την ημέρα του διαγωνισμού 
και ότι είναι σε θέση να αποδείξει την ενημερότητα αυτή εφόσον αναδειχθεί μειοδότης. 

23.2.2 Οι αλλοδαπές εργοληπτικές επιχειρήσεις υποχρεούνται να προσκομίσουν τα παρακάτω δικαιολογητικά: 

α. Για την περίπτωση 1: Πιστοποιητικό εκδιδόμενο από δικαστική ή διοικητική αρχή της χώρας καταγωγής ή 

της χώρας προέλευσης, από το οποίο εμφαίνεται ότι πληρούνται οι απαιτήσεις αυτές. 

β. Για την περίπτωση 2: Απόσπασμα ποινικού μητρώου ή ανάλογο έγγραφο Δικαστικής Αρχής της χώρας 
προέλευσης, που αφορά τους διαχειριστές σε περίπτωση ομόρρυθμων (Ο.Ε.), ετερόρρυθμων (Ε.Ε.) και εταιρειών 
περιορισμένης ευθύνης (Ε.Π.Ε.), τον πρόεδρο και διευθύνοντα σύμβουλο σε περίπτωση ανώνυμης εταιρείας (Α.Ε.), 
τα φυσικά πρόσωπα που ασκούν τη διοίκηση του σε κάθε άλλη περίπτωση και τα αντίστοιχα κατά το δίκαιο 
της αλλοδαπής επιχείρησης πρόσωπα. Σε περίπτωση που το απόσπασμα ποινικού μητρώου δεν είναι λευκό, 
θα υποβάλλεται ένορκη βεβαίωση ενώπιον δικαστικής αρχής ή Συμβολαιογράφου, περί των αδικημάτων που 
αφορούν οι καταδίκες που είναι γραμμένες στο μητρώο. Αν κάποια από τις καταδίκες αφορά τα αδικήματα που 
προκαλούν αποκλεισμό των υποψηφίων, προσκομίζεται η καταδικαστική απόφαση προκειμένου να διαπιστωθεί 
αν το αδίκημα αφορά την άσκηση του επαγγέλματος του διαγωνιζόμενου. Η ένορκη βεβαίωση διατηρεί την ισχύ 
της για όσο χρό νο αντιστοιχεί στο περιεχόμενο του ποινικού μητρώου. 

19 Τίθεται υπό την έννοια της πιστοληπτικής (δανειοληπτικής) ικανότητας, υόνο όταν, κατά την διάταξη του άρθρου 17 παρ. 4 τελ. εδάφιο του 
π.δ. 609/1985, δηυοποατείται έονο υε συνολικό ποουπολονισυό ανώτερο της 4ης Γείηο του Μ.Ε.ΕΠ. (γ?οϊο αναθεώρηση και ΦΠΑ). 

20 Συμπληρώνεται οπωσδήποτε για τις αλλοδαπές εργοληπτικές επιχειρήσεις, που προέρχονται από χώρες της Ε.Ε., ή του Ε.Ο.Χ, ή της Σ.Δ.Σ. 
του Π.Ο.Ε., στις οποίες δεν τηρούνται επίσημοι κατάλογοι αναγνωρισμένων εργοληπτών, προκειμένου να ελεγχθεί ότι έχουν πράγματι την τεχνική 
ικανότητα να εκτελέσουν το υπό ανάθεση έργο (σχετικά βλέπετε άρθρο 27 π.δ. 334/2000). Επίσης μπορεί να τίθενται απαιτήσεις τεχνικής ικανότητας 
και νια τκ ηυεδαπές εργοληπτικές επιχειοήσεκ (αντίστοιχες με αυτές που τίθενται για τις αλλοδαπές), κατόπιν σχετικής εγκριτικής απόφασης 
του Υπουργού ΠΕΧΩΔΕ. κατά τη διάταξη του άρθρου 42 παρ. 9 του ν. 3316/2005. Στην περίπτωση αυτή να αναφέρεται η εγκριτική απόφαση. 

γ. Για την περίπτωση 3: Πιστοποιητικά εκδιδόμενα από την αρμόδια αρχή του κράτους εγκατάστασης, ή του ελληνικού 
κράτους, περί του ότι έχουν εκπληρωθεί οι υποχρεώσεις της Εργ. Επιχειρ., όσον αφορά στην καταβολή των εισφορών 
κοινωνικής ασφάλισης, σύμφωνα με την ισχύουσα ελληνική νομοθεσία, ή και τη νομοθεσία του κράτους εγκατάστασης. 
Τα πιστοποιητικά αφορούν τόσο την ίδια την εργοληπτική επιχείρηση, όσο και τις Κοινοπραξίες στις οποίες τυχόν 
συμμετέχει, καθώς και κάθε σύμβαση έργου που εκτελεί (παρ. 9 άρθρο 4 του ν. 1418/1984) στην Ελλάδα. 

δ. Για την περίπτωση 4: Εφόσον η Εργοληπτική Επιχείρηση φορολογείται στην Ελλάδα, αποδεικτικά ενημε¬ 
ρότητας για χρέη προς το ελληνικό δημόσιο, που αφορούν τόσο την ίδια, όσο και τις Κοινοπραξίες στις οποίες 
συμμετέχει (παρ. 9 αρ. 4 του 1418/1984). Σε περίπτωση που η Εργοληπτική Επιχείρηση δεν φορολογείται στην 
Ελλάδα, σχετική βεβαίωση αρμόδιας ελληνικής αρχής ή υπεύθυνη δήλωση περί του γεγονότος αυτού και ταυτό¬ 
χρονα αποδεικτικό φορολογικής ενημερότητας αρμόδιας αρχής της χώρας εγκατάστασης της. 

ε. Γ ια την περίπτωση 5: Υπεύθυνη δήλωση του νομίμου εκπροσώπου της εργοληπτικής επιχείρησης της Ε.Ε. 
ότι δεν της επιβλήθηκε για πειθαρχικό παράπτωμα ποινή η οποία της στερεί το δικαίωμα συμμετοχής στη δη¬ 
μοπρασία (η ενημερότητα πτυχίου καλύπτει το δικαιολογητικό). 

Αν σε κάποιο κράτος δεν εκδίδονται τα παραπάνω α έως δ έγγραφα ή πιστοποιητικά, μπορεί να αντικαταστα- 
θούν με ένορκη βεβαίωση (εκδοθείσα εντός των έξι μηνών που προηγούνται της ημερομηνίας δημοπράτησης) ή 
όπου δεν προβλέπεται, από υπεύθυνη δήλωση. Αν διαπιστωθεί με οποιονδήποτε τρόπο ότι, στην εν λόγω χώρα 
εκδίδονται τα υπόψη πιστοποιητικά, η προσφορά του διαγωνιζόμενου είναι απαράδεκτη. 

στ. Γ ια τις εργολ. επιχειρήσεις της παραγράφου 21.1.γ: Κατάλογο εκτελεσμένων έργων κατά την τελευταία 
πενταετία, συνοδευόμενο από πιστοποιητικά καλής εκτέλεσης τους, από τα οποία στοιχεία αποδεικνύεται ότι, 
έχουν εκτελέσει παρόμοια ποιοτικά και ποσοτικά έργα με το δημοπρατούμενο. Τα πιστοποιητικά αυτά αναφέρουν 
την αξία, τον χρόνο και τον τόπο εκτέλεσης των έργων και διευκρινίζουν αν τα έργα εκτελέσθηκαν κατά τους 
κανόνες της τέχνης και αν περατώθηκαν κανονικά. 

Αλλοδαπές εργοληπτικές επιχειρήσεις εγγεγραμμένες σε επίσημους καταλόγους αναγνωρισμένων εργοληπτών 
της χώρας τους, κατά την έννοια του άρθρου 29 του π.δ. 334/2000, απαλλάσσονται της υποχρέωσης υποβολής 
των δικαιολογητικών εκείνων, που μνημονεύει το πιστοποιητικό εγγραφής τους. 

Όλα τα ανωτέρω (α) έως και (ε) στοιχεία, προκειμένου να είναι παραδεκτή η προσφορά του διαγωνιζόμενου, 
θα πρέπει να βρίσκονται σε ισχύ κατά την ημερομηνία λήξης της παραλαβής των προσφορών. Αν στις ειδικές 
διατάξεις που διέπουν την έκδοση τους, δεν προβλέπεται χρόνος ισχύος των δικαιολογητικών, θεωρούνται έγκυρα 
εφόσον φέρουν ημερομηνία έκδοσης εντός των έξι μηνών που προηγούνται της ημερομηνίας λήξης της παραλαβής 
των προσφορών. Οι ένορκες βεβαιώσεις, που τυχόν προσκομίζονται για αναπλήρωση δικαιολογητικών, πρέπει 
επίσης να φέρουν ημερομηνία εντός των έξι μηνών που προηγούνται της δημοπράτησης. Τα δικαιολογητικό υπο¬ 
βάλλονται σε πρωτότυπα ή (κατ’ επιλογή του διαγωνιζόμενου) σε νόμιμα επικυρωμένα φωτοαντίγραφα (κατά τις 
διατάξεις του άρθρου 11 του ν. 2690/1999 όπως ισχύει). Αντί επικύρωσης των φωτοαντιγράφων αρκεί η υποβολή 
(μαζί με τα φωτοαντίγραφα μέσα στο φάκελο δικαιολογητικών) υπεύθυνης δήλωσης του νόμιμου εκπροσώπου 
της διαγωνιζόμενης εταιρείας περί του ότι τα υποβαλλόμενα στοιχεία είναι φωτοαντίγραφα του πρωτοτύπου. Η 
υπεύθυνη δήλωση πρέπει να αναφέρει ένα προς ένα τα δικαιολονητικά των οποίων βεβαιώνεται η ακρίβεια. 

Τα πιστοποιητικά που εκδίδονται από τα Κέντρα Εξυπηρέτησης Πολιτών (ΚΕΠ) θεωρούνται πρωτότυπα. Ειδικά το 
αποδεικτικό φορολογικής ενημερότητας των ελληνικών αρχών (όταν προσκομίζεται ιδιαίτερα και δεν καλύπτεται 
από την ενημερότητα πτυχίου) υποβάλλεται σε πρωτότυπο ή φωτοαντίγραφο θεωρημένο από αρμόδιο υπάλληλο 
της αρχής που διεξάγει το διαγωνισμό. Το θεωρημένο φωτοαντίγραφο έχει τον ίδιο χρόνο ισχύος όπως και το 
πρωτότυπο (απόφ. Υπουργού Οικονομικών 1109793/6134-11/0016/ΠΟΛ.1223/24.11.1999, ΦΕΚ 2134 Β', όπως ισχύει). 

Επισημαίνεται ότι τα μέλη της Επιτροπής Διαγωνισμού δεν επικυρώνουν (ρωτοαντίνοαφα των δικαιολογητικών 
των διαγωνιζομένων κατά ή ιιετά το διαγωνισμό. Όλα τα δικαιολογητικό που περιέχονται στο φάκελο πρέπει να 
είναι ήδη επικυρωμένα με νόμιμο τρόπο, κατά την υποβολή του φακέλου. Τα δικαιολογητικό παραμένουν στο 
φάκελο και δεν νοείται επίδειξη και απόσυρση τους από τους διαγωνιζόμενους. 

Εφόσον διαπιστωθεί καθ’ οιονδήποτε τρόπο ότι, ο διαγωνιζόμενος υπέβαλε ψευδή δήλωση κατά την παροχή 
σημαντικών πληροφοριών που ζητούνται στον εν λόγω διαγωνισμό, αποκλείεται. 

23.3 Δικαιολογητικό Χρηματοδοτικής και Οικονομικής Ικανότητας 

Βεβαίωση τράπεζας, για την δανειοληπτική ικανότητα της διαγωνιζόμενης εργοληπτικής επιχείρησης, ημεδαπής 
ή αλλοδαπής. Κρίνεται επαρκήό ωα απόδειξη πιστοληπτικής ικανότητας, έγγραφο τράπεζας που δηλώνει ότι συ¬ 
νεργάζεται με υποψήφιο και θα εξετάσει αίτηση του για χρηματοδότηση, αν και εφόσον αναδειχθεί ανάδοχος. 

Επαρκής θεωρείται η δανειοληπτική ικανότητα όταν ανέρχεται σε ποσοστό 10% του προϋπολογισμού του 
έργου (χωρίς Φ.Π.Α.). 

23.4 Δικαιολογητικό Τεχνικής Ικανότητας 22 


Άρθρο 24: Περιεχόμενο Φακέλου Προσφοράς 

Ο φάκελος προσφοράς των διαγωνιζομένων περιλαμβάνει, επί ποινή αποκλεισμού, φάκελο δικαιολογητικών 
συμμετοχής και σφραγισμένο φάκελο Οικονομικής Προσφοράς, σύμφωνα με τα κατωτέρω: 

21 Η υποχρέωση αυτή υφίσταται σε κάθε περίπτωση, εφόσον δημοπρατείται έργο μεγαλύτερο του ανώτατου ορίου της 4ης τάξης του ΜΕΕΠ 
(βλέπετε άρθρο 17 παρ. 4 τελ. εδάφιο του π.δ. 609/1985). 

Σε περίπτωση Κοινοπραξίας η απαιτούμενη δανειοληπτική ικανότητα πρέπει να συντρέχει στο πρόσωπο μιας τουλάχιστον από τις κοινοπρακτούσες 
εργολ. Επιχειρήσεις, (δεν πρέπει να ζητείται από όλες πο κοινοπρακτούσες γιατί θεωρείται υπερβολική και αντικοινοτική απαίτηση). 

22 Τα δικαιολογητικό τεχνικής ικανότητας ορίζονται σύμφωνα με το άρθρο 27 του π.δ. 334/2000 και αφορούν τις αλλοδαπές Εργ. Επιχειρ, που 
δεν είναι γραμμένες σε επίσημο κατάλογο αναγνωρισμένων εργοληπτών. Μπορεί να τεθεί και για τις ελληνικές Εργ. Επιχ, μόνο αν υφίσταται 
εγκριτική απόφαση του Υπουργού ΠΕΧΩΔΕ. Σε περίπτωση Κοινοπραξίας η τεχνική ικανότητα πρέπει να αποδεικνύεται στο πρόσωπο μίας 
τουλάχιστον από τις κοινοπρακτούσες εργοληπτικές επιχειρήσεις (βλέπε σημείωση 19) 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2093 


24.1 Ο φάκελος των δικαιολογητικών συμμετοχής περιέχει επί ποινή αποκλεισμού όλα τα δικαιολογητικά που 
αναφέρονται στο άρθρο 23 και επιπλέον (επίσης επί ποινή αποκλεισμού): 

1. Τις εγγυητικές επιστολές συμμετοχής του άρθρου 15 της παρούσας. 

2. Το ΦΕΚ ίδρυσης και τις τροποποιήσεις του (για διαγωνιζόμενους με μορφή ΑΕ και ΕΠΕ), επικυρωμένο αντί¬ 
γραφο ή απόσπασμα του καταστατικού του διαγωνιζομένου και των εγγράφων τροποποιήσεων του (για ΟΕ και 
ΕΕ). Στοιχεία και έγγραφα από τα οποία πρέπει να προκύπτουν τα μέλη του Δ.Σ., ο εκπρόσωπος της Εργ.Επ., 
τα υπόλοιπα πρόσωπα που έχουν δικαίωμα να δεσμεύουν με την υπογραφή τους την Ε.Ε. και τα έγγραφα της 
νομιμοποίησης αυτών, αν αυτό δεν προκύπτει ευθέως από το καταστατικό, αναλόγως με τη νομική μορφή των 
εταιρειών. Όταν οι διαγωνιζόμενοι προσκομίζουν Ενημερότητα Πτυχίου, τα δικαιολογητικά της παρ. 24.1.2 δεν 
προσκομίζονται εκτός και αν είναι απαραίτητα για τη νομιμοποίηση της υπογραφής προσώπου που δεν προκύπτει 
από την Ενημερότητα Πτυχίου (λόγω μεταγενέστερης αλλαγής στα πρόσωπα που δεσμεύουν με την υπογραφή 
τους την εργοληπτική επιχείρηση). 

3. Απόφαση του αρμόδιου, κατά το καταστατικό, οργάνου της Εργ.Επ., περί συμμετοχής στη συγκεκριμένη δη¬ 
μοπρασία. Δεν θα γίνονται δεκτέ€ αποφάσεις που αφορούν νενικά τη συμμετοχή σε δημοπρασίες. Σε περίπτωση 
Κοινοπραξίας, ιδιωτικό συμφωνητικό για τη σύσταση της και τα ποσοστά συμμετοχής των κοινοπρακτούντων 
μελών (εφόσον προβλέπονται από τις ισχύουσες διατάξεις ελάχιστα ποσοστά συμμετοχής σε κοινοπραξία) και 
δήλωση των νομίμων εκπροσώπων των κοινοπρακτούντων, ότι σε περίπτωση ανάληψης του έργου θα ορίσουν 
κοινό εκπρόσωπο με συμβολαιογραφική πράξη, κατά το άρθρο 35 παρ. 4 του π.δ. 609/1985. 

4. Τα στοιχεία της νομιμοποίησης του φυσικού προσώπου που υποβάλλει την προσφορά για λογαριασμό της 
εργοληπτικής επιχείρησης, όπως ορίζεται στο άρθρο 16 παρ. 44 του ν. 1418/1984, όπως ισχύει (ήτοι του νομίμου 
εκπροσώπου ή εξουσιοδοτημένου ομόρρυθμου εταίρου σε περίπτωση ΟΕ και ΕΕ, του εξουσιοδοτημένου διαχει¬ 
ριστή σε περίπτωση ΕΠΕ και του εξουσιοδοτημένου μέλους του Δ.Σ. σε περίπτωση ΑΕ), εφόσον η νομιμοποίηση 
δεν προκύπτει σαφώς από την Ενημερότητα Πτυχίου ή τα δικαιολογητικά εν γένει της παρ. 24.1.2. 

Σε περίπτωση Κοινοπραξίας υποβάλλονται στοιχεία νομιμοποίησης των εκπροσώπων των κοινοπρακτουσών 
επιχειρήσεων, αν την προσφορά καταθέτουν όλοι μαζί οι κοινοπρακτούντες, ή συμβολαιογραφικό έγγραφο διο¬ 
ρισμού του κοινού εκπροσώπου της Κοινοπραξίας. 

5. Δικαιολογητικά Ονομαστικοττοίησης μετοχών (αφορά ανώνυμες εταιρείες και έργα προϋπολογισμού πάνω 
από το εκάστοτε προβλεπόμενο όριο). Εξαιρούνται της υποχρέωσης αυτής οι εταιρείες που είναι εισηγμένες 
στο Χρηματιστήριο της χώρας εγκατάστασης τους και υποβάλλουν περί τούτου υπεύθυνη δήλωση του νομίμου 
εκπροσώπου τους. Κατά τα λοιπά προσκομίζονται τα ακόλουθα στοιχεία: 

α) Οι επιχειρήσεις που είναι εγγεγραμμένες στο ΜΕΕΠ, προσκομίζουν αναλυτική 
κατάσταση με τα στοιχεία των μετόχων της εταιρείας και τον αριθμό των μετοχών κάθε 
μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της 
εταιρείας, το πολύ τριάντα εργάσιμες ημέρες πριν από την ημέρα υποβολής της 
προσφοράς. 

β) Οι αλλοδαπές επιχειρήσεις, εφόσον έχουν κατά το δίκαιο της έδρας τους ονομαστικές μετοχές, προσκο¬ 
μίζουν: 

αα) πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι 
ονομαστικές. 

ββ) αναλυτική κατάσταση μετόχων, με αριθμό των μετοχών του κάθε μετόχου, όπως τα στοιχεία αυτά είναι 
καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή 
της προσφοράς. 

γγ) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, 
που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς. 

Τα δικαιολογητικά αυτά προσκομίζονται στην αναθέτουσα αρχή και πριν τη σύναψη της σύμβασης επικαιρο- 
ποιημένα κατά τον ίδιο τρόπο. 

γ) Οι αλλοδαπές επιχειρήσεις, που δεν ένουν κατά το δίκαιο της χώρας στην οποία έχουν την έδρα τους 
ονομαστικές μετοχές, υποβάλλουν: 

αα) Βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει 
σχετική πρόβλεψη, διαφορετικά προσκομίζεται υπεύθυνη δήλωση του διαγωνιζομένου. 
ββ) Έγκυρη και ενημερωμένη κατάσταση μετόχων που κατέχουν τουλάχιστον 1% των μετοχών, 
γγ) Αν δεν τηρείται τέτοια κατάσταση, προσκομίζεται σχετική κατάσταση μετόχων (με 1%), σύμφωνα με την 
τελευταία Γ ενική Συνέλευση, αν οι μέτοχοι αυτοί είναι γνωστοί στην εταιρεία. 

δδ) Αν δεν προσκομισθεί κατάσταση κατά τα ανωτέρω, η εταιρεία αιτιολογεί τους λόγους που οι μέτοχοι αυτοί 
δεν της είναι γνωστοί. Η Επιτροπή του Διαγωνισμού δεν μπορεί να κρίνει την επάρκεια της αιτιολόγησης, αν όμως 
επιδείξει τη δυνατότητα απόκτησης ή σύνταξης της κατάστασης αυτής τότε η επιχείρηση αποκλείεται. 

Τα ανωτέρω υπό β) και γ) έγγραφα πρέπει να συνοδεύονται από επίσημη μετάφραση και όσα εξ αυτών προ¬ 
έρχονται από δημόσιες αρχές, να είναι επικυρωμένα από αρμόδια αρχή της χώρας ενκατάστασης. 

6. Τα απαιτούμενα μηχανόσημα του ΤΣΜΕΔΕ (υπολογιζόμενα με βάση τον προϋπολογισμό του έργου, χωρίς 
ΦΠΑ) ή πρωτότυπο ισόποσο γραμμάτιο είσπραξης αγοράς ενσήμων ΤΣΜΕΔΕ (επ’ ονόματι του διαγωνιζομένου). 
Η οποιαδήποτε υποδιαίρεση του μηχανοσήμου καλύπτεται με ακέραιο μηχανόσημο. 

24.2 Ο σφραγισμένος φάκελος «Οικονομικής Προσφοράς» περιέχει συμπληρωμένο το έντυπο 
Οικονομικής Προσφοράς της Υπηρεσίας. 

Το έντυπο της Οικονομικής Προσφοράς υπογράφεται, επί ποινή αποκλεισμού, από τον νόμιμο εκπρόσωπο της 
εργοληπτικής επιχείρησης ή της Κοινοπραξίας και όλες οι σελίδες μονογράφονται από τον ίδιο (μονογραφές 
που τυχόν λείπουν συμπληρώνονται μετά το άνοιγμα των προσφορών. Ακόμα κι αν αρνηθεί να τα μονογράψει ο 
διαγωνιζόμενος, τα μονογράφει η Ε.Δ. - άρθρο 17 παρ. 5 του π.δ. 609/1985). Επίσης εφόσον λείπουν συμπληρώνο¬ 
νται από τον προσφέροντα μετά το άνοιγμα των προσφορών τα ονοματεπώνυμα των προσφερόντων και οι 

σφραγίδες των επιχειρήσεων. Σε κάθε περίπτωση οι ελλείψεις αυτές δεν θεωρούνται λόγος 
αποκλεισμού από τη δημοπρασία. 

Επισηιιαίνεται ότι: 

α) αποκλείονται από το διαγωνισμό προσφορές, στις οποίες δεν αναγράφεται ολογράφως και 
αριθμητικώς έστω και ένα επιμέρους ποσοστό έκπτωσης ομάδας εργασιών του εντύπου 
της οικονομικής προσφοράς ή το ενιαίο ποσοστό έκπτωσης στο σύστημα του άρθρου 6 του 
Π.Δ.609/85. 

β) η ολόγραφη αναγραφή των επιμέρους ποσοστών έκπτωσης υπερισχύει της 
αντίστοιχης αριθμητικής 23 . 

γ) Αν παρουσιαστούν ελλείψεις στην αναγραφή των στοιχείων της οικονομικής προσφοράς 
(πλην εκείνων που επιφέρουν αποκλεισμό), διαφορές μεταξύ της ολόγραφης και της 
αριθμητικής τιμής, ή λογιστικά σφάλματα στα αθροίσματα, τα γινόμενα ή τη στρογγυλοποίηση, 
η Επιτροπή Διαγωνισμού διορθώνει τα σφάλματα και αναγράφει την ορθή οικονομική 
προσφορά. 


ΚΕΦΑΛΑΙΟ Δ' 


Άρθρο 25: Διάφορα 24 

25.1 Η έγκριση κατασκευής του δημοπρατούμενου έργου και η διάθεση της σχετικής πίστωσης, 

αποφασίστηκε με την αριθμ.Απόφαση. 

25.2 Η παρούσα σύμβαση υπόκειται λόγω ποσού στις ασυμβίβαστες ιδιότητες και τις 
απαγορεύσεις του ν. 3310/05, όπως τροποποιήθηκε με το ν. 3414/05. 

25.3 Ο Κύριος του Έργου μπορεί να εγκαταστήσει για το έργο αυτό Τεχνικό Σύμβουλο. 

Ο Ανάδοχος του έργου, έχει την υποχρέωση να διευκολύνει τις δραστηριότητες του Τεχνικού 
Συμβούλου, που πηγάζουν από την συμβατική σχέση της Υπηρεσίας με αυτόν. 

25.4 25 


(Τόπος - Ημερομηνία) 


ΣΥΝΤΑΧΘΗΚΕ 


ΕΛΕΓΧΘΗΚΕ & ΘΕΩΡΗΘΗΚΕ 


ΕΓΚΡΙΘΗΚΕ 

Με την αριθμό πρωτ.απόφαση 


23 Τα παραπάνω αναφέρονται στο σύστημα υποβολής προσφορών του άρθρου 7 του π.δ. 609/85. Σε 
περίπτωση που εφαρμόζεται άλλο σύστημα οι σχετικοί όροι προσαρμόζονται ανάλογα. 

24 Σε περίπτωση που στη δημοπρασία καλούνται (σε κοινοπραξία) και επιχειρήσεις χωρίς 
ενημερότητα πτυχίου γίνονται οι ανάλογες προσαρμογές στη διακήρυξη με χρήση του πρότυπου 
διακήρυξης τύπου Γ. 

25 Εφόσον στη Διακήρυξη τίθενται επιπλέον όροι τεχνικής ικανότητας, αναφέρεται η σχετική απόφαση 
του Υπουργού ΠΕΧΩΔΕ όπως απαιτείται από το άρθρο 42 παρ. 9 του ν. 3316/05. 

ΕΛΛΗΝΙΚΗ ΔΗΜΟΚΡΑΤΙΑ ΕΡΓΟ: 

(Στοιχεία Αρχής ή υπηρεσίας που 
διεξάγει το διαγωνισμό) 


ΧΡΗΜΑΤΟΔΟΤΗΣΗ: 


ΔΙΑΚΗΡΥΞΗ ΑΝΟΙΧΤΗΣ ΔΗΜΟΠΡΑΣΙΑΣ 
(Τύπος Β) 


Για έργα που δεν εμπίπτουν στο πεδίο εφαρμογής του 
Π.Δ.334/2000 και στα οποία καλούνται εργοληπτικές 
επιχειρήσεις με ενημερότητα πτυχίου αλλά και επιχειρήσεις 

χωρίς ενημερότητα 


(Τόπος) . 

(Ημερομηνία) 

ΕΛΛΗΝΙΚΗ ΔΗΜΟΚΡΑΤΙΑ ΕΡΓΟ: 

(Στοιχεία Αρχής ή υπηρεσίας που διεξάγει 
το διαγωνισμό) 

. ΧΡΗΜΑΤΟΔΟΤΗΣΗ: 


ΔΙΑΚΗΡΥΞΗ ΑΝΟΙΧΤΗΣ ΔΗΜΟΠΡΑΣΙΑΣ 
ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΚΑΤΑΣΚΕΥΗΣ ΕΡΓΟΥ 


(Τίτλος της υπηρεσίας που διεξάγει το διαγωνισμό). 

διακηρύσσει 

την με ανοικτή δημοπρασία επιλογή αναδόχου για την κατασκευή του έργου: 


Προϋπολογισμού.. Ευρώ (με αναθεώρηση και Φ.Π.Α.), 

που θα διεξαχθεί σύμφωνα με α) τις διατάξεις των ν. 1418/84 και 3263/2004 και των κανονιστικών πράξεων 
(προεδρικών διαταγμάτων και υπουργικών αποφάσεων) που εκδόθηκαν προς εκτέλεσή τους και 
β) τους όρους του παρόντος τεύχους και 

καλεί 


τους ενδιαφερόμενους εργολήπτες να υποβάλλουν προσφορά για την ανάδειξη αναδόχου κατασκευής του ως 
άνω έργου. 

ΚΕΦΑΛΑΙΟ Α' 

Άρθρο 1: Κύριος του Έργου - Προϊσταμένη Αρχή - Διευθύνουσα Υπηρεσία 

1.1 Εργοδότης - Κύριος του Έργου είναι:. 1 

1.2 Φορέας κατασκευής του έργου είναι:. 2 

1.3 Προϊστάμενη Αρχή είναι.που έχει έδρα 

Οδός :. 

Ταχ.Κωδ. :. 

Τηλ. :. 

ΤοΙθίαχ :. 

Ε-πιαίΙ 3 :. 

προς την οποία οι διαγωνιζόμενοι θα απευθύνουν την αλληλογραφία τους και θα καταθέσουν τα ένδικα μέσα 
(τα προβλεπόμενα από τις κείμενες διατάξεις κατά το στάδιο δημοπράτησης του έργου) που ενδεχομένως θα 
ασκήσουν. 

1.4 Διευθύνουσα / Επιβλέπουσα Υπηρεσία για την κατασκευή του έργου, είναι 


Η δημοπρασία θα διενεργηθεί.(Ημερομηνία - Ώρα - Τόπος) 

1.5 - «Ενδιαφερόμενος / Υποψήφιος», είναι η Εργοληπτική Επιχείρηση (Εργ.Επ.) που έχει το εκ του νόμου δικαί¬ 
ωμα και προτίθεται να λάβει μέρος στην παρούσα δημοπρασία. 

- «Προσφέρων / διαγωνιζόμενος», είναι κάθε Εργ.Επ. ή Κ/ξία που έχει υποβάλλει προσφορά στην παρούσα 
δημοπρασία. 

- «Ανάδοχος / εργολάβος», είναι η Εργ.Επ.ή Κοινοπραξία που συνάπτει σύμβαση εκτέλεσης με τον κύριο του 
έργου. 

- «Τιμολόγιο Έργου» ή «Τιμολόγιο Προσφοράς» ή «Τιμολόγιο» ή «Συμβατικό Τιμολόγιο», είναι το Τιμολόγιο Με¬ 
λέτης της υπηρεσίας με τις τιμές μονάδος μειωμένες κατά το ποσοστό έκπτωσης που προσφέρει ο ανάδοχος 
κατά το διαγωνισμό. 

Εφόσον οι ανωτέρω υπηρεσίες μεταστεγασθούν κατά τη διάρκεια της διαδικασίας ανάθεσης ή εκτέλεσης του 
έργου, υποχρεούνται να δηλώσουν άμεσα τα νέα τους στοιχεία στους υποψηφίους ή στον ανάδοχο αντίστοιχα 
και δεν προκύπτουν από το γεγονός αυτό οποιεσδήποτε ακυρότητες στη διαδικασία της ανάθεσης ή της εκτέ¬ 
λεσης της υπόψη σύμβασης. 

Άρθρο 2: Παραλαβή τευχών 

2.1 Το έντυπο οικονομικής προσφοράς 4 , που θα συμπληρωθεί από τους διαγωνιζόμενους και τα τεύχη δημο¬ 
πράτησης που αναφέρονται στο άρθρο 5 (παρ. 2) με στοιχεία 2, 4, 5, 6, 7 και 8, διατίθενται από., 

οδός.Πληροφορίες.τηλ.:. 

Τα στοιχεία αυτά χορηγούνται στους ενδιαφερομένους από την αρχή που διεξάγει το διαγωνισμό, μέχρι και 

την. 5 Εφόσον ζητηθούν εμπρόθεσμα χορηγούνται το αργότερο εντός της επομένης εργάσιμης 

ημέρας από την υποβολή της αίτησης χορήγησης. Για την παραλαβή των τευχών οι ενδιαφερόμενοι καταβάλλουν 
την δαπάνη αναπαραγωγής τους, που ανέρχεται σε.ΕΥΡΩ. 

2.2 Οι ενδιαφερόμενοι μπορούν ακόμα, τηρούμενης της ανωτέρω προθεσμίας, να λάβουν γνώση των υπόλοιπων 
στοιχείων και υπαρχουσών μελετών, ερευνών κ.λ.π., στα γραφεία της αρχής που διεξάγει το διαγωνισμό κατά τις 
εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους. 

2.3 Οι αλλοδαποί υποψήφιοι από τα κράτη -μέλη της Ε.Ε., του Ε.Ο.Χ. και τα κράτη που έχουν κυρώσει τη σύμβαση 
του Π.Ο.Ε. για τις δημόσιες συμβάσεις μπορούν να παραλάβουν τα παραπάνω στοιχεία και ταχυδρομικά, εφόσον 
τα ζητήσουν έγκαιρα και εμβάσουν, κατόπιν συνεννόησης με την υπηρεσία που διεξάγει το διαγωνισμό, πέραν 
της αναφερομένης στην παράγραφο 2.1 δαπάνης και τη δαπάνη της ταχυδρομικής αποστολής τους. Η υπηρεσία 
αποστέλλει τα ζητηθέντα στοιχεία μέσω των Ελληνικών Ταχυδρομείων ή ιδιωτικών εταιρειών μεταφοράς αλλη¬ 
λογραφίας και χωρίς να φέρει ευθύνη για την έγκαιρη άφιξη τους στον ενδιαφερόμενο. 

Αρθρο 3: Προϋποθέσεις έγκυρης και παραδεκτής συμμετοχής στον διαγωνισμό - 
Τρόπος υποβολής φακέλου προσφοράς 

3.1 Γ ια την έγκυρη και παραδεκτή συμμετοχή στον διαγωνισμό οι ενδιαφερόμενοι καταθέτουν στην Επιτροπή 
Διαγωνισμού, μέσα στην προθεσμία του άρθρου 18, το φάκελο της προσφοράς τους, σύμφωνα με τις κείμενες 
διατάξεις και τις απαιτήσεις των άρθρων 23 και 24 της παρούσας. 

3.2 Ο φάκελος προσφοράς αποτελείται από δύο ξεχωριστούς φακέλους, το φάκελο των δικαιολογητικών 
συμμετοχής και το φάκελο της οικονομικής προσφοράς. Οι φάκελοι αναγράφουν στο εξωτερικό τους μέρος τον 
τίτλο του έργου, την επωνυμία, τη διεύθυνση (οδός, αριθμός, Τ.Κ., πόλη, τηλέφωνο, ίαχ και ενδεχομένως, εφόσον 

1 Το νομικό πρόσωπο για λογαριασμό του οποίου κατασκευάζεται το έργο (άρθρο 3, παράγραφος α ν. 1418/1984. 

2 Η αρμόδια αρχή που έχει την ευθύνη παραγωγής του έργου και στην οποία ανήκουν η Προϊσταμένη Αρχή και η Διευθύνουσα Υπηρεσία. 

3 Εφόσον υπάρχει. 

4 Εφόσον προβλέπεται η χορήγηση τέτοιου εντύπου κατά τις διατάξεις του π.δ. 609/1985. 

5 Τίθεται συγκεκριμένη ημέρα. Για δημοπρασία διενεργούμενη Δευτέρα η προηγούμενη Τετάρτη και διενεργούμενη Πέμπτη η προηγούμενη 
Δευτέρα. 

υπάρχει, θ-πιπίΙ) του προσφέροντος / Διαγωνιζόμενου και τα στοιχεία όλων των μελών, σε περίπτωση κοινοπρα¬ 
ξίας. Ο ένας φάκελος περιέχει τα δικαιολογητικά συμμετοχής (με την ένδειξη στο εξωτερικό του «ΦΑΚΕΛΟΣ 
ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ») και ο άλλος (απαραίτητα σφρανισυένος) την οικονομική προσφορά (με την 
ένδειξη «ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ»). Ελλείψεις στην αναγραφή των ανωτέρω (εξωτερικών) στοιχείων 
συμπληρώνονται κατά την κατάθεση της προσφοράς και δεν αποτελούν λόγο αποκλεισμού των υποψηφίων. 

3.3 Οι ημεδαπές εργοληπτικές επιχειρήσεις καταθέτουν το φάκελο προσφοράς ιδιοχείρως στην Επιτροπή του 
Διαγωνισμού, σύμφωνα με τις διατάξεις του άρθρου 16 παρ. 44 του ν. 1418/1984. Σε περίπτωση Κοινοπραξίας 
κατατίθεται από όλους τους κοινοπρακτούντες μαζί είτε από κοινό εκπρόσωπο τους σύμφωνα με τις προηγού¬ 
μενες διατάξεις. Απαγορεύεται η εκπροσώπηση δύο ή περισσοτέρων προσφερόντων / διαγωνιζομένων από το 
ίδιο φυσικό πρόσωπο. 

3.4 Οι αλλοδαποί υποψήφιοι, που προέρχονται από κράτη - μέλη της Ε.Ε., του Ε.Ο.Χ. και από κράτη που έχουν 
κυρώσει τη συμφωνία του Π.Ο.Ε. για τις δημόσιες συμβάσεις, μπορούν να υποβάλλουν την προσφορά τους και 
ταχυδρομικά. Η αρχή που διεξάγει το διαγωνισμό δεν έχει ευθύνη, για την τυχόν εκπρόθεσμη άφιξη της προσφο¬ 
ράς στο πρωτόκολλο της. Προσφορές εκπρόθεσμες για οποιοδήποτε λόγο είναι απαράδεκτες και επιστρέφονται 
χωρίς να ανοιχτούν. Αν ο ενδιαφερόμενος διαφωνεί και δηλώσει ότι θα καταθέσει σχετική ένσταση ο φάκελος 
της εκπρόθεσμης προσφοράς παραλαμβάνεται και ανοίγεται με τις υπόλοιπες προσφορές ενώ στο πρακτικό 
σημειώνεται η εκπρόθεσμη υποβολή ή άφιξη τους και η απόρριψη τους ως απαραδέκτων. 

Άρθρο 4: Διαδικασία κατάθεσης και εξέτασης των προσφορών 

4.1 Παραλαβή και εξέταση των φακέλων προσφοράς 

α) Η Επιτροπή Διαγωνισμού (Ε.Δ.) συνέρχεται σε δημόσια συνεδρίαση, μισή ώρα πριν την ώρα λήξης της προ¬ 
θεσμίας του άρθρου 18 της παρούσας. Κηρύσσεται η έναρξη της παραλαβής των προσφορών, παραλαμβάνονται 
οι φάκελοι προσφοράς, που κατατίθενται ενώπιον της και κηρύσσεται η λήξη της παραλαβής, σύμφωνα με την 
παράγραφο 6 του άρθρου 17 του π.δ. 609/1985. Ο Πρόεδρος της Επιτροπής Διαγωνισμού επικοινωνεί με την υπη¬ 
ρεσία του πρωτοκόλλου για να διαπιστώσει αν έχουν αφιχθεί ταχυδρομικώς προσφορές κατά την παρ. 3.4 και σε 
καταφατική περίπτωση μεταβαίνει μέλος της, κατ’ εντολή του προέδρου της και παραλαμβάνει τις προσφορές 
για να τηρηθεί η υπόλοιπη διαδικασία του διαγωνισμού. 

β) Η παραλαβή και εξέταση των προσφορών στην ανοιχτή διαδικασία γίνεται από την Επιτροπή Διαγωνισμού 
αυθημερόν, σε δημόσια συνεδρίαση και σε ενιαίο στάδιο, το οποίο περιλαμβάνει τον έλεγχο των δικαιολογητικών 
συμμετοχής, την αποσφράγιση και τον έλεγχο των οικονομικών προσφορών και την υποβολή του πρακτικού της 
για το αποτέλεσμα της δημοπρασίας. 

γ) Για κάθε φάκελο προσφοράς που κατατίθεται ενώπιον της από ημεδαπή επιχείρηση, η Επιτροπή Διαγωνισμού 
καταγράφει (με βάση το επιδεικνυόμενο σχετικό έγγραφο) τα στοιχεία του προσώπου που τον υποβάλλει (τουλά¬ 
χιστον ονοματεπώνυμο και αριθμό ταυτότητας ή συναφούς εγγράφου). Η καταγραφή δεν γίνεται σε περίπτωση 
ταχυδρομικής αποστολής της προσφοράς. Σε περίπτωση που η νομιμοποίηση του υποβάλλοντος το φάκελο 
προσώπου αμφισβητείται, ο φάκελος παραλαμβάνεται και η τελική απόφαση λαμβάνεται κατά τον έλεγχο των 
δικαιολογητικών συμμετοχής, μετά το άνοιγμα και την καταγραφή των οικονομικών προσφορών. 

δ) Οι φάκελοι που περιέχουν τα δικαιολογητικά συμμετοχής ανοίγονται, καταγράφονται στο πρακτικό τα 
έγγραφα και δικαιολογητικά που περιέχονται στο φάκελο (χωρίς ταυτόχρονα να ελέγχεται το νομότυπο και η 
πληρότητα τους), μονογράφονται τα έγγραφα αυτά, ελέγχεται η πρωτότυπη βεβαίωση εγγραφής στο Μ.Ε.Ε.Π. 
(και επιστρέφεται) ή το αντίγραφο εγγραφής σε επαγγελματικό μητρώο ή κατάλογο της αλλοδαπής (όταν ο 
διαγωνιζόμενος είναι αλλοδαπός από κράτος - μέλος της Ε.Ε., του Ε.Ο.Χ. ή από κράτος που έχει κυρώσει τη 
συμφωνία του Π.Ο.Ε. για τις δημόσιες συμβάσεις). Στη συνέχεια αποσφραγίζονται οι οικονομικές προσφορές, 
μονογράφονται από τον Πρόεδρο και τα μέλη της Ε.Δ. και ανακοινώνονται τα επιμέρους στοιχεία τους για κάθε 
διαγωνιζόμενο. Ολες οι οικονομικές προσφορές καταχωρούνται, μετά από λογιστικό έλεγχο και τις τυχόν ανα¬ 
γκαίες διορθώσεις 6 , σε πίνακα κατά τη σειρά μειοδοσίας (αρχίζοντας από τη μικρότερη προσφορά), ο οποίος 
υπογράφεται από τα μέλη της Ε.Δ. και αποτελεί μέρος του πρακτικού της. 

ε) Κατόπιν η Ε.Δ., ξεκινώντας από τον πρώτο μειοδότη και ακολουθώντας τη σειρά μειοδοσίας, διαπιστώνει κατά πόσο 
το πρόσωπο που κατέθεσε την προσφορά της επιχείρησης στο συγκεκριμένο διαγωνισμό έχει το σχετικό δικαίωμα 
σύμφωνα με την παρ. 44 του άρθρου 16 του ν. 1418/1984 και ελέγχει την έγκυρη συμμετοχή των διαγωνιζομένων, το 
δικαίωμα συμμετοχής τους στον διαγωνισμό (σύμφωνα με το άρθρο 21 της παρούσας) και την εκπλήρωση των όρων 
του άρθρου 22 της παρούσας, με βάση τα δικαιολογητικά και το περιεχόμενο του φακέλου, σύμφωνα με τα άρθρα 
23 και 24 της παρούσας. Τέλος ελέγχει το παραδεκτό των οικονομικών προσφορών κατά την ίδια σειρά, σύμφωνα με 
τις διατάξεις του π.δ. 609/1985 και ανάλογα με το εφαρμοζόμενο σύστημα υποβολής προσφορών. 

στ) Κατά τη διαδικασία αυτή, ελέγχεται η πληρότητα των υπογραφών και μονογραφών (κατά τα ειδικότερα 
αναφερόμενα στο άρθρο 17 παρ. 5 του π.δ. 609/1985) στην Οικονομική Προσφορά των διαγωνιζομένων και πα- 
ρακρατούνται τα κατά νόμο μηχανόσημα. Ελέγχεται κατόπιν, κατά το άρθρο 24.2 της παρούσας, η ορθότητα 
συμπλήρωσης του Εντύπου Οικονομικής Προσφοράς των διαγωνιζομένων, η αριθμητική και η ολόγραφη αναγραφή 
των επιμέρους ποσοστών έκπτωσης και η ομαλότητα αυτών μεταξύ τους. 7 

6 Σκοπός του λογιστικού ελέγχου είναι, να αποφεύγεται κατά το δυνατόν η εσφαλμένη κατάταξη των διαγωνιζομένων στη σειρά με την οποία 
ελέγχονται τα δικαιολογητικά τους. 

7 Σύμφωνα με τις παραγράφους 4 και 5 του άρθρου 7 του π.δ. 609/1985 όπως ισχύει, αν το σύστημα προσφοράς είναι του άρθρου 7. 

Στο σύστημα του άρθρου 6 του π.δ. 609/1985 ελέγχεται η αριθμητική και η ολόγραφη αναγραφή του ενιαίου ποσοστού έκπτωσης. Στο άρθρο 
αυτό της Διακήρυξης γίνονται οι αναγκαίες προσαρμογές, ανάλογα με το σύστημα δημοπράτησης που εφαρμόζεται. 

ζ) Για την εφαρμογή του ελέγχου ομαλότητας, χρησιμοποιείται από την Επιτροπή Διαγωνισμού (Ε.Δ.) η μέση 
έκπτωση προσφοράς (Εμ), που υπολογίζεται στο τέλος του Εντύπου Οικονομικής Προσφοράς από τους διαγωνι- 
ζόμενους, όπως αυτή (τυχόν) διορθώνεται από την Ε.Δ., σύμφωνα με τα οριζόμενα κατωτέρω. Γ ια τον έλεγχο του 
ορθού υπολογισμού της Εμ από τους διαγωνιζόμενους, η Ε.Δ. ελέγχει τις δαπάνες εργασιών μετά την έκπτωση, 
το Γενικό Άθροισμα Δαπανών κατά την προσφορά (Σπ), το ποσό που αναλογεί στα Γ.Ε. & Ο.Ε. και το Σύνολο 
Εργασιών με Γ.Ε. & Ο.Ε. κατά την προσφορά, ενώ η μέση έκπτωση προσφοράς (Εμ), θα πρέπει να υπολογίζεται με 
την αναγκαία στρογγύλευση, ώστε να προκύπτει ο μειοδότης. Κλήρωση διενεργείται μόνο σε περίπτωση απόλυτης 
ταύτισης των οικονομικών προσφορών. Σημειώνεται ότι τα όρια ομαλότητας δεν στρογγυλοποιούνται. 

η) Η διαδικασία ολοκληρώνεται αυθημερόν. Αν ο έλεγχος δεν μπορεί να περατωθεί την ίδια ημέρα, λόγω του 
μεγάλου αριθμού των διαγωνιζομένων, η Ε.Δ. οφείλει να ολοκληρώσει αυθημερόν τον έλεγχο τουλάχιστον των 
δέκα πρώτων διαγωνιζομένων, ακολουθώντας την σειρά μειοδοσίας. Ο έλεγχος των υπολοίπων προσφορών 
μπορεί στην περίπτωση αυτή να συνεχιστεί τις αμέσως επόμενες ημέρες, εκτός αν υφίσταται σπουδαίος λόγος 
για την αναβολή του σε ημέρα και ώρα που ανακοινώνεται με τοιχοκόλληση στον πίνακα ανακοινώσεων της 
Υπηρεσίας. Τα δικαιολογητικά και οι προσφορές, που δεν ελέγχθηκαν, φυλάσσονται με ευθύνη του Προέδρου 
της Ε.Δ. Η εφαρμογή της διαδικασίας καταγράφεται στο Πρακτικό της Ε.Δ. 

θ) Μετά την ολοκλήρωση του ελέγχου για το σύνολο των διαγωνιζομένων, η Ε.Δ. απορρίπτει τις προσφορές 
που κρίνει αιτιολογημένα απαράδεκτες (με αναγραφή στο Πρακτικό) και καταρτίζει πίνακα των διαγωνιζομένων, 
που οι προσφορές τους κρίθηκαν παραδεκτές. Ακολουθεί ανακοίνωση του Προέδρου της Ε.Δ., σε πίνακα της 
υπηρεσίας, στην οποία διεξάγονται οι ανοικτές συνεδριάσεις της, με την οποία γνωστοποιείται στους διαγω- 
νιζομένους ότι μπορούν να λάβουν γνώση του πρακτικού και να υποβάλουν (ενδεχομένως) ένσταση κατ’ αυτού 
μέσα σε πέντε (5) ημέρες από την ανωτέρω ανακοίνωση. Για την ημέρα και ώρα της ανάρτησης συντάσσεται 
αυθημερόν, με επιμέλεια του Προέδρου της Επιτροπής, σχετική πράξη, που υπογράφεται από όλα τα μέλη της. Η 
πενθήμερη προθεσμία υποβολής ενστάσεων αρχίζει την επόμενη της ανάρτησης ημέρα. Η Ε.Δ. είναι υποχρεωμένη 
να επιτρέψει την πρόσβαση των διαγωνιζομένων στα έγγραφα που υποβλήθηκαν στο διαγωνισμό και τη λήψη 
φωτοαντιγράφων με δαπάνες τους, κατά το άρθρο 5 του ν. 2690/1999. Οι ενστάσεις απευθύνονται στην Προϊ- 
σταμένη Αρχή, υποβάλλονται στο πρωτόκολλο της υπηρεσίας που διεξάγει το διαγωνισμό και γνωστοποιούνται 
με μέριμνα της υπηρεσίας αυτής στον Πρόεδρο της Ε.Δ. 

ι) Αν δεν υποβληθούν ενστάσεις κατά του πρακτικού, η Ε. Δ. ολοκληρώνει το έργο της και υποβάλλει το πρακτικό 
για το αποτέλεσμα της δημοπρασίας στην Προϊσταμένη Αρχή, η οποία εγκρίνει το αποτέλεσμα και κατακυρώνει 
στο μειοδότη, επιφυλασσομένων των διατάξεων του άρθρου 2 του ν. 3263/2004. Αν υποβληθούν ενστάσεις, η 
Επιτροπή Διαγωνισμού τις διαβιβάζει μαζί με το πρακτικό και την γνώμη της στην Προϊσταμένη Αρχή, η οποία 
εκδικάζει τις ενστάσεις, αποφασίζει και τελικά εγκρίνει το αποτέλεσμα (με την ίδια πράξη). 

4.2'Εγκριση αποτελέσματος της Δημοπρασίας - Πρόσκληση για υπογραφή σύμβασης 

α) Η Προϊσταμένη Αρχή αποφασίζει και εγκρίνει ή ακυρώνει συνολικά ή μερικά το αποτέλεσμα της δημοπρασίας, 
σύμφωνα με τις διατάξεις του άρθρου 2 του ν. 3263/2004. Η απόφαση αυτή κοινοποιείται στους διαγωνιζόμενους 
εκτός του μειοδότη. Μετά τον κατά νόυο προσυμβατικό έλεννο νουιυότητας τικ διαδικασίας του διανωνισυού από 
το Ελενκτικό Συνέδριο 8 , καθώς και τη διασταύρωση των στοιχείων του μειοδότη με τα στοιχεία που τηρούνται 
στο Εθνικό Συμβούλιο Ραδιοτηλεόρασης (εφόσον η αξία της σύμβασης υπερβαίνει το εκάστοτε ισχύον όριο), 
προσκαλείται ο μειοδότης να προσκομίσει κατά τις διατάξεις του άρθρου 1 παρ. 2 του ν. 3263/2004, μέσα σε 
τριάντα (30) ημέρες, ισχύουσα βεβαίωση εγγραφής στο μητρώο (εφόσον η αρχικώς προσκομισθείσα έπαυσε να 
ισχύει) και επικαιροποιημένα τα δικαιολογητικά των παρ. 23.2.1 (οι ημεδαποί) και 23.2.2 (β), (γ) και (δ) (οι αλλοδαπού 
της παρούσας, εφόσον έχει λήξει ο χρόνος ισχύος των αρχικώς προσκομισθέντων 9 , καθώς και τα δικαιολογητικά 
της παρ. 24.1.5 (περί ονομαστικοποίησης των μετοχών). 

Σε κάθε περίπτωση (ακόμα δηλαδή κι αν ισχύει το αρχικώς προσκομισθέν ή η Ενημερότητα Πτυχίου) προσκο¬ 
μίζεται νέο πιστοποιητικό περί μη κήρυξης σε πτώχευση, εκκαθάριση, αναγκαστική διαχείριση, με ημερομηνία 
έκδοσης μεταγενέστερη της ημερομηνίας κοινοποίησης της σχετικής πρόσκλησης της Προϊσταμένης Αρχής. 
Επίσης προσκομίζονται και ελέγχονται τα αποδεικτικά (ροοολονικής και ασφαλιστικής ενηυερότητας. εάν από 
την Ενημερότητα Πτυχίου που προσκομίσθηκε στο διαγωνισμό προκύπτει ότι κατά την ημέρα του διαγωνισμού ή 
την ημέρα διεξαγωγής του ελέγχου των δικαιολογητικών του αναδόχου είχε (ή έχει αντίστοιχα) λήξει ο χρόνος 
ισχύος των προσκομισθέντων για την έκδοση της. Από τα αποδεικτικά θα πρέπει να αποδεικνύεται η ενημερότητα 
και κατά την ηυέρα του διανωνισυού σύμφωνα με την υποβληθείσα δήλωση. Τα στοιχεία ελέγχονται από την 
Προϊσταμένη Αρχή και, εφόσον δεν έχουν εκλείψει οι προϋποθέσεις συμμετοχής στο διαγωνισμό, κοινοποιείται 
η εγκριτική του αποτελέσματος του διαγωνισμού απόφαση στο μειοδότη (σύναψη σύμβασης), με πρόσκληση 
για την υπογραφή της σύμβασης κατά το άρθρο 26 του π.δ. 609/1985 προσκομίζοντας μεταξύ των άλλων που 
προβλέπονται από τα συμβατικά τεύχη και τις απαιτούμενες εγγυητικές επιστολές καλής εκτέλεσης. 

β) Αν τα ζητούμενα δικαιολογητικά δεν προσκομιστούν εμπρόθεσμα, η αν τα προσκομισθέντα είναι ελλιπή, ή 
αν δεν υφίστανται πλέον οι απαιτούμενες προϋποθέσεις καταλληλότητας του μειοδότη, η Προϊσταμένη Αρχή 
ανακαλεί την απόφαση κατακύρωσης και εγκρίνει την ανάθεση της κατασκευής στην αμέσως επόμενη, κατά 
σειρά μειοδοσίας, Εργοληπτική Επιχείρηση ή Κοινοπραξία, επαναλαμβάνοντας τη διαδικασία με τους ίδιους όρους 
και προϋποθέσε ις και ούτω καθ’ εξής. Η Προϊσταμένη Αρχή είναι υποχρεωμένη να γνωστοποιήσει στον δεύτερο 

8 Εφόσον απαιτείται. Αν εκ του προϋπολογισμού του έργου προκύπτει ότι, η σύμβαση δεν υπόκειται στον προσυμβατικό έλεγχο προσαρμόζονται 
ανάλογα οι προβλέψεις της Διακήρυξης (αφαιρείται δηλαδή το υπογραμμισμένο τμήμα). 

9 Εφόσον συμμετέχουν (σε κοινοπραξία) και επιχειρήσεις ημεδαπές, γωοκ ενηυεοότητα πτυχίου, προσκομίζουν για επανέλεγχο τα στοιχεία 
της παρ. 23.2.2 (β), (γ), (δ), (ε) και (ζ). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2101 


μειοδότη την έκβαση του επανελέγχου των δικαιολογητικών του πρώτου μειοδότη, πριν την κοινοποίηση της 
απόφασης έγκρισης του αποτελέσματος στον μειοδότη. 

γ) Η απόφαση έγκρισης του αποτελέσματος, όπως και οι λοιπές αποφάσεις, που λαμβάνονται κατ’ εφαρμογήν 
του άρθρου 2 του ν. 3263/2004, κοινοποιούνται στους διαγωνιζόμενους ταχυδρομικός με απόδειξη ή με ίαχ, κατά 
την κρίση της υπηρεσίας. Αν η ισχύς της προσφοράς του μειοδότη έχει λήξει και δεν συμφωνεί στην παράταση 
ισχύος της, προς το σκοπό σύναψης της σύμβασης, η Προϊσταμένη Αρχή απευθύνεται στον δεύτερο κατά σειρά 
μειοδότη, στον οποίο κατακυρώνει το διαγωνισμό, αν αυτός συμφωνεί στην παράταση και ούτω καθεξής. 

Αρθρο 5: Σύμβαση - Συμβατικά τεύχη 

5.1 Σχετικά με την υπογραφή της σύμβασης, ισχύουν τα προβλεπόμενα στο άρθρο 26 του π.δ. 609/1985, καθώς 
και τα αναφερόμενα στο άρθρο 35 του π.δ. 609/1985. 

5.2 Τα συμβατικά τεύχη και στοιχεία, με βάση τα οποία θα εκτελεσθεί το προς ανάθεση έργο, είναι τα αναφερό¬ 
μενα παρακάτω. Σε περίπτωση ασυμφωνίας των περιεχομένων σ’ αυτά όρων, η σειρά ισχύος αυτών καθορίζεται 
ως κατωτέρω: 

1. Το συμφωνητικό. 

2. Η παρούσα Διακήρυξη. 

3. Η Οικονομική Προσφορά. 

4. Το Τιμολόγιο Μελέτης. 

5. Η Ειδική Συγγραφή Υποχρεώσεων (ΕΣΥ). 

6. Οι Τεχνικές Προδιαγραφές και τα Παραρτήματα τους, Τ.Σ.Υ. 

7. Η Τεχνική Περιγραφή (Τ.Π.). 

8. Ο Προϋπολογισμός Μελέτης. 

9. Οι εγκεκριμένες μελέτες, που θα χορηγηθούν στον ανάδοχο από την υπηρεσία και οι εγκεκριμένες τεχνικές 
μελέτες, που θα συνταχθούν από τον Ανάδοχο, αν προβλέπεται η περίπτωση αυτή από τα συμβατικά τεύχη, ή 
προκύψει κατά τις ισχύουσες διατάξεις περί τροποποίησης των μελετών του έργου. 

10. Το Χρονοδιάγραμμα / Πρόγραμμα κατασκευής των έργων, όπως αυτό τελικά θα εγκριθεί από την Υπηρε¬ 
σία. 

5.3 Επίσης συμβατική ισχύ έχουν, επόμενες των αναφερόμενων στην προηγούμενη παράγραφο, επειδή είναι 
δημοσιευμένα κείμενα: 

(1) Τα εγκεκριμμένα ενιαία Τιμολόγια του άρθρου 8 του ν. 3263/2004. 

(2) Οι Ευρωκώδικες. 

(3) Οι Πρότυπες Τεχνικές Προδιαγραφές (Π.Τ.Π.) του ΥΠΕΧΩΔΕ (ή του τ. ΥΔΕ). 

(4) Οι προδιαγραφές ΕΛ.Ο.Τ. και Ι.δ.Ο. 

Αρθρο 6: Γλώσσα διαδικασίας 

6.1 Επίσημη γλώσσα της διαδικασίας είναι η Ελληνική και όλα τα στοιχεία αυτής, καθώς και κάθε έγγραφο 
της Υπηρεσίας, θα είναι συντεταγμένα στην Ελληνική γλώσσα, ή θα συνοδεύονται από νόμιμη ελληνική μετά¬ 
φραση. 

Επικρατούσα διατύπωση είναι πάντοτε η Ελληνική. Οι τυχόν ενστάσεις θα υποβάλλονται στην Ελληνική. 

6.2 Τα έγγραφα και δικαιολογητικά που θα κατατεθούν από αλλοδαπές Επιχειρήσεις πρέπει, επί ποινή απα- 
ραδέκτου, να είναι νόμιμα επικυρωμένα, είτε από το Αρμόδιο Προξενείο της χώρας της διαγωνιζόμενης, είτε με 
την επίθεση της σφραγίδας «ΑροείίΙθ» σύμφωνα με την συνθήκη της Χάγης της 5.10.1961 (που κυρώθηκε με το ν. 
1497/1984), ώστε να πιστοποιείται η γνησιότητα τους. Η μετάφραση των εγγράφων αυτών γίνεται είτε από'Ελληνα 
δικηγόρο, είτε από το αρμόδιο προξενείο, είτε από τη μεταφραστική υπηρεσία του Υπουργείου Εξωτερικών. 

6.3 Οι έγγραφες και προφορικές συνεννοήσεις μεταξύ των υπηρεσιών που εμπλέκονται στην ανάθεση και εκτέ¬ 
λεση του έργου, των υποψηφίων, των διαγωνιζομένων και του αναδόχου διεξάγονται στην Ελληνική γλώσσα. Ο 
ανάδοχος είναι υποχρεωμένος να διευκολύνει την επικοινωνία των αλλοδαπών υπαλλήλων του με την Υπηρεσία, 
με διάθεση διερμηνέων. 

Αρθρο 7: Εφαρμοστέα νομοθεσία 

Για την δημοπράτηση του έργου, την εκτέλεση της σύμβασης και την κατασκευή του, εφαρμόζονται οι διατάξεις 
των παρακάτω νομοθετημάτων 10 : 

7.1 Ο ν. 1418/1984 - «Δημόσια έργα και ρυθμίσεις συναφών θεμάτων» (ΦΕΚ 23 Α784) όπως τροποποιήθηκε και 
συμπληρώθηκε ιδίως με τους Νόμους: 

• ν. 2052/1992 άρθρα 6 και 20 (ΦΕΚ Α' 94/05.06.1992) 

• ν. 2229/1994 άρθρα 1 έως και 4 (ΦΕΚ 138 Α’ /13.8.1994) 

• ν. 2338/1995 άρθρο 13 (ΦΕΚ Α 202/14.09.1995) 

• ν. 2372/1996 άρθρο 4 (ΦΕΚ Α' 29/28.02.1996) 

• ν. 2940/2001 (ΦΕΚ Α' 180/6.8.2001 ) 

• ν. 3212/2003 (ΦΕΚ 308Α/31.12.2003) 

• ν. 3263/2004 (ΦΕΚ. 179Α/28.9.2004) 

• ν. 3316/2005 (ΦΕΚ 42Α/22.2.2005) 

10 Προσθήκες και εν γένει προσαρμογές άρθρων της διακήρυξης (πέραν των όσων ήδη προβλέπονται ρητά στο κείμενο και τις υποσημειώσεις 
της διακήρυξης), μπορρύν να προστίθενται και να περιλαμβάνονται, μόνο εφόσον είναι απόλυτα συμβατές με την ισχύουσα νομοθεσία. 

7.2 Οι διατάξεις περί ονομαστικοποίησης των μετοχών των εργοληπτικών επιχειρήσεων με μορφή Α.Ε. και 
του ελέγχου της τυχόν ύπαρξης ασυμβιβάστων ιδιοτήτων από το Εθνικό Συμβούλιο Ραδιοτηλεόρασης κλπ. [π.δ. 
82/1996 και ν. 3310/2005 (ΦΕΚ Α 30/14.2.05), όπως τροποποιήθηκε και ισχύει μετά το ν. 3414/2005 (ΦΕΚ Α'279), ΚΥΑ 
αριθμ.24014/25.11.2005 (ΦΕΚ ΒΊ637) και υπουργική απόφαση υπ’ αριθμ. 1108437/2565/ΔΟΣ/2005 (ΦΕΚ Β'1590)]. 

7.3 Οι διατάξεις ν. 1642/1986 για το Φ.Π.Α. (ΦΕΚ Α' 25/1986) και 

• Το άρθρο 27 του ν. 2166/1993 για κράτηση 6%ο στο ΤΣΜΕΔΕ (ΦΕΚ Α' 137/24.8.1993) 

• ν. 2362/1995 . Δημόσιο Λογιστικό (ΦΕΚ 247 Α795) 

• ν. 3021/2002 (ΦΕΚ. Α 143/19.6.2002) 

• Το άρθρο 8 του ν. 2741/1999 (προσυμβατικός έλεγχος) (ΦΕΚ 199 Α’ /28.09.1999), όπως τροποποιήθηκε και ισχύει 
μετά τους ν. 3060/2002 (ΦΕΚ. 242Α/11.10.2002), 3090/2002 (ΦΕΚ. 329Α/24.12.2002), 3310/2005 11 (ΦΕΚ Α 30/14.2.05) 
και 3414/2005 (ΦΕΚ Α'279) 

7.4 Το π.δ. 609/1985 (ΦΕΚ 223 Α785). Κατασκευή Δημοσίων Έργων, όπως τροποποιήθηκε και συμπληρώθηκε 
ιδίως με τα: 

• π.δ. 286/1994, (ΦΕΚ Α' 148/1994) 

• π.δ. 368/1994 άρθρα 5,6,7,8,9 και 11 (ΦΕΚ Α' 201/1994) 

• π.δ. 210/1997, (ΦΕΚ Α' 166/1997) 

• π.δ. 285/1997, (ΦΕΚ Α' 207/1997) 

• π.δ. 218/1999 (ΦΕΚ 187 Α’ /16.09.1999) 

7.5 Οι σε εκτέλεση των ανωτέρω διατάξεων εκδοθείσες αποφάσεις, καθώς και λοιπές διατάξεις που αναφέ- 
ρονται ρητά ή απορρέουν από τα οριζόμενα στα συμβατικά τεύχη της παρούσας εργολαβίας και γενικότερα 
κάθε διάταξη (Νόμος, Διάταγμα, Απόφαση, ερμηνευτική εγκύκλιος κ.λ.π.) που διέπει την εκτέλεση του έργου της 
παρούσας σύμβασης, έστω και αν δεν αναφέρονται ρητά παραπάνω. 

Άρθρο 8: Χρηματοδότηση του Έργου, Φόροι, Δασμοί, κ.λπ. - Πληρωμή Αναδόχου 

8.1 Το έργο χρηματοδοτείται από Πιστώσεις του Προγράμματος Δημοσίων Επενδύσεων (αριθ. ενάρ. έργου 
.) και υπόκειται στις κρατήσεις 12 : που προβλέπονται για τα έργα αυτά, περιλαμβανομένης και της κρά¬ 
τησης 6%ο του άρθρου 27 παρ. 34-37 του ν. 2166/1993 (ΦΕΚ 137 Α/24.8.1993). 13 

8.2 Τα γενικά έξοδα, όφελος κ.λπ. του Αναδόχου και οι επιβαρύνσεις από φόρους, δασμούς κ,λ.π. καθορίζονται 
στο αντίστοιχο άρθρο της Ε.Σ.Υ. Ο Φ.Π.Α. βαρύνει τον Κύριο του Έργου. 

8.3 Οι πληρωμές θα γίνονται σύμφωνα με το άρθρο 40 του π.δ. 609/1985 και (ενδεχομένως) το αντίστοιχο άρθρο 
της Ε.Σ.Υ. Η πληρωμή του εργολαβικού τιμήματος θα γίνεται σε ΕΙΙΒΟ. 

Άρθρο 9: Παροχή διευκρινίσεων για το διαγωνισμό 

Εφόσον ζητηθούν εγκαίρως συμπληρωματικές πληροφορίες, διευκρινίσεις κ.λ.π. για τον διαγωνισμό, αυτές θα 
παρέχονται από την αρχή που τον διεξάγει, το αργότερο δύο εργάσιμες ημέρες πριν από την ημερομηνία λήξης 
υποβολής των προσφορών. 

Άρθρο 10: Τεκμήριο από την συμμετοχή στον διαγωνισμό 

Η υποβολή προσφοράς στο διαγωνισμό αποτελεί τεκμήριο ότι, ο διαγωνιζόμενος έχει λάβει πλήρη γνώση 
αυτής της διακήρυξης και των λοιπών τευχών δημοπράτησης και γνωρίζει πλήρως τις συνθήκες εκτέλεσης του 
έργου. 


11 Τίθεται μόνο αν το έργο, λόγω του προϋπολογισμού, χωρίς ΦΠΑ, του εμπίπτει στον προσυμβατικό έλεγχο του Ελεγκτικού Συνεδρίου (το όριο 
αυτό ήδη είναι 1.000.000 ΕΥΡΩ -άρθρο 12 παρ. 27 ν. 3310/2005 σε συνδυασμό με το ν. 3414/2005). 

12 Οι κρατήσεις προσαρμόζονται ανάλογα με το φορέα εκτέλεσης του έργου. 

13 Όταν το έργο συγχρηματοδοτείται και από Κοινοτικούς Πόρους, τούτο να αναγράφεται στην Διακήρυξη. 

ΚΕΦΑΛΑΙΟ Β' 


Άρθρο 11: Τίτλος, προϋπολογισμός, τόπος, περιγραφή και ουσιώδη χαρακτηριστικά του έργου 

11.1 Τίτλος του έργου 

Ο τίτλος του έργου είναι: 

«.». 

11.2 Προϋπολογισμός του έργου 

Ο συνολικός προϋπολογισμός Μελέτης / Υπηρεσίας του έργου ανέρχεται σε. 

Ευρώ και αναλύεται σε 14 : 

Δαπάνη Εργασιών. 

Γενικά έξοδα και Όφελος εργολάβου (ΓΕ+ΟΕ). 

Απρόβλεπτα ( ποσοστού 15% επί της δαπάνης εργασιών και του κονδυλίου 

ΓΕ+ΟΕ). 

Αναθεώρηση. 

Φόρος Προστιθέμενης Αξίας. 

11.3 Τόπος εκτέλεσης του έργου 


11.4 Περιγραφή και ουσιώδη χαρακτηριστικά του έργου 


Επισημαίνεται ότι, για λόγους διαφάνειας και ίσης μεταχείρισης αυτών που συμμετέχουν 
στο διαγωνισμό, αλλά και συμμόρφωσης προς τις επιταγές της κοινοτικής νομοθεσίας και 
νομολογίας (υπόθεση Ό-496/99 Ρ / Επιτροπή κατά ΌΑ3 δυοοίιί άί Ραιίίο 5ρΑ), στα έργα που 
συγχρηματοδοτούνται από κοινοτικούς πόρους, το φυσικό και οικονουικό αντικείμενο δεν 
πρέπει να υεταΒάλλεται ουσιωδώο κατά την διάρκεια εκτέλεσπε τγκ σύυβαστκ. 

Δυνατότητα μεταβολής υφίσταται, μόνο σε εξαιρετικές περιπτώσεις, που αναφέρονται ρητά στην 
Ειδική Συγγραφή Υποχρεώσεων και εφόσον η μεταβολή δεν προκύπτει από ατέλειες και 
ελλείψεις της μελέτης, με βάση την οποία δημοπρατήθηκε το έργο. 

Ειδικά για τα έργα αυτά η διαχείριση των «επι-έλασσον» δαπανών θα ακολουθεί τις προβλέψεις 
της υφιστάμενης νομοθεσίας, αλλά υπό τουε ακόλουθουε πεοιοοισυούο : 


Δεν επιτρέπεται με την χρησιμοποίηση των «επι-έλασσον» δαπανών: 

• να προκαλείται αλλαγή του «βασικού σχεδίου» της αρχικής σύμβασης, όπως αυτό 
περιγράφεται στα συμβατικά τεύχη, 

• να θίγεται η πληρότητα, η ποιότητα και η λειτουργικότητα του έργου, 

• να καταργείται μια «ομάδα εργασιών» της αρχικής σύμβασης 


14 Μπορούν να προστίθενται και άλλα κονδύλια, όπως π.χ. δαπάνη απολογιστικά εκτελούμενων εργασιών. 

• να πληρώνονται νέες εργασίες, που δεν υπήρχαν στην αρχική σύμβαση, 

• να τροποποιούνται οι προδιαγραφές του έργου, όπως αυτές περιγράφονται στα συμβατικά τεύχη, 

• να προκαλείται αύξηση ή να γίνεται εισαγωγή νέων συμβατικών δαπανών, οι οποίες δεν είχαν αποτελέσει 
αντικείμενο του διαγωνισμού του έργου (π.χ. για το μητρώο έργου, απολογιστικές εργασίες, κλπ). 

• Υπό την προϋπόθεση εφαρμογής των προαναφερθέντων περιορισμών, επιτρέπεται η χρησιμοποίηση των 
«επι-έλασσον» δαπανών, χωρίς περιορισμό ορίου μεταβολής των εργασιών στο εσωτερικό της αυτής «ομάδας 
εργασιών», αλλά: 

• με περιορισμό της μεταβολής (αύξησης ή μείωσης) του προϋπολογισμού μιας «ομάδας εργασιών», έως το 
30% του αρχικού προϋπολογισμού της, και ταυτόγρονα 

• με περιορισμό του συνόλου, αθροιστικά, όλων των μετακινήσεων προϋπολογισμών από «ομάδα εργασιών» σε 
«ομάδα εργασιών» έως το 10% του συνολικού προϋπολογισμού εργασιών της αρχικής σύμβασης του έργου. 

Οι ως άνω ποσοτικοί περιορισμοί δεν ισχύουν άν γίνονται μόνο μειώσεις ποσοτήτων (και οικονομικού αντικει¬ 
μένου) μιας σύμβασης (στο πλαίσιο των προβλέψεων του ισχύοντος νομοθετικού πλαισίου), χωρίς να χρησιμο¬ 
ποιούνται τα εξοικονομούμενα ποσά για την αύξηση των ποσοτήτων άλλων εργασιών της σύμβασης. 

Άρθρο 12: Προθεσμία εκτέλεσης του έργου 

Η συνολική προθεσμία εκτέλεσης του έργου, ορίζεται σε.και 

αρχίζει από την ημέρα υπογραφής της σύμβασης 15 . Οι αποκλειστικές και ενδεικτικές τμηματικές προθεσμίες 
του έργου αναφέρονται στην Ε.Σ.Υ. 

Άρθρο 13: Διαδικασία επιλογής Αναδόχου - Σύστημα υποβολής οικονομικών προσφορών 

13.1 Η επιλογή του αναδόχου θα γίνει με την «ανοικτή δημοπρασία» της παραγράφου 2.α του άρθρου 4 του ν. 
1418/1984 όπως ισχύει και με τους όρους του ν. 3263/2004. 

13.2 Η οικονομική προσφορά των διαγωνιζομένων, θα υποβληθεί με το σύστημα. 

του άρθρου 4 παράγραφος.του ν. 1418/1984 και του άρθρου.του π.δ. 609/1985 16 

Κάθε διαγωνιζόμενος, μπορεί να υποβάλει μόνο μία οικονομική προσφορά. 

Άρθρο 14: Κριτήριο Ανάθεσης - Ανάδειξη Αναδόχου 

Κριτήριο για την ανάθεση της σύμβασης είναι η χαμηλότερη τιμή, όπως ειδικότερα ορίζεται στο ν. 3263/2004. 

Άρθρο 15: Εγγύηση συμμετοχής στο διαγωνισμό 

15.1 Για την έγκυρη συμμετοχή στον διαγωνισμό κατατίθενται από τους διαγωνιζόμενους, κατά τους όρους 

του άρθρου 23 παρ. 1 του π.δ. 609/1985, εγγυητικές επιστολές συμμετοχής, που ανέρχονται σε ποσοστό 2% επί 
του προϋπολογισμού της υπηρεσίας, χωρίς αναθεώρηση και ΦΠΑ 17 , ήτοι στο ποσό των.ΕΥΡΩ. Οι εγ¬ 

γυητικές επιστολές απευθύνονται είτε στην υπηρεσία που διεξάγει το διαγωνισμό, είτε στο φορέα κατασκευής, 
είτε στον κύριο του έργου και σε περίπτωση διαγωνιζόμενης κοινοπραξίας πρέπει να είναι κοινές υπέρ όλων 
των μελών της. 

15.2 Οι εγγυητικές επιστολές αναφέρουν απαραίτητα τα στοιχεία του διαγωνιζόμενου, δηλαδή το ονοματε¬ 
πώνυμο και πατρώνυμο του ατομικού εργολήπτη, την επωνυμία του νομικού προσώπου (εταιρείας) ή τον τίτλο 
της Κοινοπραξίας, τον τίτλο του έργου για το οποίο δίδεται η εγγύηση, σαφή παραίτηση του εγγυητή από την 
ένσταση της διζήσεως μέχρι το παραπάνω ποσό και ανεπιφύλακτη υπόσχεση περί καταβολής του ποσού της 
εγγύησης, χωρίς καμία ένσταση ή αντίρρηση, μέσα σε πέντε (5) ημέρες από την σχετική ειδοποίηση, κατά τα 
αναφερόμενα ειδικότερα στις διατάξεις του άρθρου 23 του π.δ. 609/1985 και του άρθρου 4 του ν. 3263/2004. 

15.3 Οι εγγυητικές επιστολές συμμετοχής δεν γίνονται δεκτές, αν έχουν χρόνο ισχύος μικρότερο των. 

.ημερολογιακών ημερών, από την ημερομηνία δημοπράτησης (άρθρο 23 παρ. 2 και 3 του π.δ. 609/1985 

όπως ισχύει). 

Οι εγγυητικές επιστολές καταπίπτουν υπέρ του Κυρίου του Έργου, εφόσον συντρέχει νόμιμη περίπτωση. 

Αρθρο 16: Χορήγηση Προκαταβολής - Ρήτρα πρόσθετης καταβολής (Πριμ) 

16.1 .προβλέπεται η χορήγηση προκαταβολής στον Ανάδοχο. 

16.2 .προβλέπεται η πληρωμή πριμ στην παρούσα σύμβαση. 

(Εφόσον συντρέχει περίπτωση κατά το άρθρο 37 του π.δ.609/1985). 

Αρθρο 17: Εγγυήσεις καλής εκτέλεσης του έργου - 
Οριο ποσοστού έκπτωσης για πρόσθετη εγγύηση καλής εκτέλεσης 

Γ ια την υπογραφή της σύμβασης απαιτείται η παροχή εγγύησης καλής εκτέλεσης κατά την παρ. 1 του άρθρου 
4 του ν. 3263/2004, που ανέρχεται σε ποσοστό 5% 18 επί του προϋπολογισμού του έργου, χωρίς τα κονδύλια της 
αναθεώρησης και του Φ.Π.Α., ήτοι ποσού.Ευρώ. 


15 Μπορεί η έναρξη της προθεσμίας να ορίζεται διαφαρετικά, αν λόγου χάρη δεν προβλέπεται η άμεση έναρξη των εργασιών. 

16 Ιδιαιτέρως επισημαίνεται ότι η παρούσα διακήρυξη αφορά τα συστήματα δημοπράτησης του άρθρου 7 (κυρίως), αλλά και των άρθρων 9 και 
11 (εφόσον συντρέχουν οι σχετικές προϋποθέσεις) του π.δ. 609/1985 και δεν αφορά το σύστημα μελέτη - κατασκευή. 

17 Υπό τις προϋποθέσεις του άρθρου 23 παρ. 1 του π.δ. 609/1985, μπορεί να ορισθεί μέχρι και σε ποσοστό 4% επί του ποσού του 
προϋπολογισμού. 

18 Και εφόσον συντρέχουν οι προϋποθέσεις μέχρι ποσρστό 10%. 

Σε περίπτωση που το ποσοστό έκπτωσης που πρόσφερε στο διαγωνισμό ο ανάδοχος είναι μεγαλύτερο του 

ορίου.%, υποχρεούται να προσκομίσει για την υπογραφή της σύμβασης επιπλέον πρόσθετη εγγύηση καλής 

εκτέλεσης, σύμφωνα με τα οριζόμενα στην παράγραφο 2 του άρθρου 4 του ν. 3263/2004. 

Σε περίπτωση αναδόχου κοινοπραξίας, οι εγγυήσεις καλής εκτέλεσης είναι πάντοτε κοινές υπέρ όλων των 
μελών της, όπως ορίζεται στο άρθρο 35 παρ. 2 του π.δ. 609/1985. 

Οι εγγυητικές επιστολές εκδίδονται κατ’ επιλογή του αναδόχου από ένα ή περισσότερα πιστωτικά ιδρύματα, 
ανεξαρτήτως του ύψους των. 

Αρθρο 18: Ημερομηνία λήξης της προθεσμίας παραλαβής των προσφορών 

Ως ημερομηνία λήξης της προθεσμίας παραλαβής των προσφορών στο διαγωνισμό, ορίζεται η .ημέ¬ 
ρα. 19 . Ώρα λήξης της υποβολής προσφορών ορίζεται η 10:00 π.μ. 

Αν για οποιονδήποτε λόγο δεν διεξαχθεί η δημοπρασία την προαναφερθείσα ημερομηνία, θα διενεργηθεί στις 

., ημέρα.(Δευτέρα ή Πέμπτη) και ώρα 10:00 π.μ. (δεν αφορά τις περιπτώσεις επανάληψης της 

δημοπρασίας). 


Αρθρο 19: Χρόνος ισχύος προσφορών 


Κάθε υποβαλλόμενη προσφορά, δεσμεύει τον συμμετέχοντα στο διαγωνισμό κατά τη διάταξη του άρθρου 23 
παρ. 2 του π.δ. 609/1985, για διάστημα.ημερών 20 , από την ημερομηνία υποβολής των προσφορών. 

Αρθρο 20: Δημοσιότητα - Δαπάνες δημοσίευσης 

Περίληψη της Διακήρυξης αυτής θα δημοσιευθεί κατά την παρ. 5 του άρθρου 4 του π.δ. 609/1985, στο τεύχος 
Διακηρύξεων Δημοσίων Συμβάσεων της Εφημερίδας της Κυβερνήσεως και στον Ελληνικό Τύπο. 

Τα έξοδα των εκ του νόμου απαραίτητων δημοσιεύσεων της διακήρυξης της δημοπρασίας βαρύνουν τον Ανά- 
δοχο και εισπράττονται με τον πρώτο λογαριασμό πληρωμής του έργου. Τα έξοδα δημοσιεύσεων των τυχόν 
προηγούμενων διαγωνισμών για το ίδιο έργο, καθώς και τα έξοδα των μη απαραίτητων εκ του νόμου δημοσιεύ¬ 
σεων, βαρύνουν τον κύριο του έργου και καταβάλλονται από τις πιστώσεις του έργου. 


19 Δευτέρα ή Πέμπτη, η άλλη ημέρα αν συντρέχουν οι προϋποθέσεις του τελ. εδαφίου της παρ. 1 του άρθρου 3 του ν. 3263/2004. 

20 Σύμφωνα με το άρθρο 23 παρ. 2 του π.δ. 609/1985, ο χρόνος ισχύος των προσφορών είναι γενικά 60 ημέρες και μπορεί να αυξηθεί (με 
τη διακήρυξη) για τους διαγωνισμούς της παρούσας μέχρι και 12 μήνες (εφόσον το έργο εμπίπτει στον προσυμβατικό έλεγχο του Ελεγκτικού 
Συνεδρίου). Συνιστάται η χρήση της δυνατότητας που δίνει ο νόμος για την επιμήκυνση του χρόνου ισχύος της προσφοράς (τουλάχιστον σε 
έξι μήνες), διότι ο χρόνος των 60 ημερών είναι ανεπαρκής για την ολοκλήρωση της διαδικασίας ανάθεσης. 

ΚΕΦΑΛΑΙΟ Γ 

Αρθρο 21: Δικαιούμενοι συμμετοχής στον διαγωνισμό 

Στον διαγωνισμό δικαιούνται να συμμετάσχουν: 

21.1 Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχειρήσεων που τηρείται στη ΓΓΔΕ του Υ.ΠΕ.ΧΩ.Δ.Ε., εφόσον 
ανήκουν στην.τάξη για έργα κατηγορίας. 21 

β. Προερχόμενες από κράτη - μέλη της Ευρωπαϊκής Ένωσης ή του Ευρωπαϊκού Οικονομικού Χώρου (Ε.Ο.Χ.), ή 
από κράτη που έχουν υπογράψει την συμφωνία για τις Δημόσιες Συμβάσεις (Σ.Δ.Σ.) του Παγκόσμιου Οργανισμού 
Εμπορίου (Π.Ο.Ε.), στα οποία τηρούνται επίσημοι κατάλογοι αναγνωρισμένων εργοληπτών, εφόσον είναι εγγε¬ 
γραμμένες σε αυτούς και σε τάξη και κατηγορία αντίστοιχη με τις καλούμενες του Ελληνικού Μητρώου ΜΕΕΠ. 

γ. Προερχόμενες από ως ανωτέρω β' κράτη, στα οποία δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει έργα παρόμοια με το δημοπρατούμενο, από ποιοτική 
και ποσοτική άποψη. 

21.2 Κοινοπραξίες Εργοληπτικών Επιχειρήσεων των παραπάνω περιπτώσεων α, β και γ σε οποιονδήποτε συν¬ 
δυασμό μεταξύ τους, υπό τους όρους του άρθρου 2 παρ. 7 του π.δ. 609/1985 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

21.3 Κοινοπραξίες εργοληπτικών επιχειρήσεων για την κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 2 του π.δ. 609/1985. Το ποσοστό συμμετοχής της κάθε επιχείρησης 
στο κοινοπρακτικό σχήμα προκύπτει από τον προϋπολογισμό της κατηγορίας για την οποία αυτή συμμετέχει 
και δεν είναι απαραίτητο να αναγράφεται. Κατηγορία εργασιών με ποσοστό κάτω του 10% του προϋπολογισμού 
του έργου (χωρίς αναθεώρηση και ΦΠΑ), εφόσον δεν καλείται στη δημοπρασία, αθροίζεται στον προϋπολογισμό 
της μεγαλύτερης κατηγορίας. 

21.4 Κοινοπραξίες εργοληπτικών επιχειρήσεων εγγεγραμμένων στην τάξη.του ΜΕΕΠ για έργα κατηγορίας 

.με τις προϋποθέσεις της παρ. 42 του άρθρου 16 του ν. 1418/1984, όπως ισχύει (αναβάθμιση ορίου λόγω 

κοινοπραξίας) Ά . 

21.5 Κάθε εργοληπτική επιχείρηση συμμετέχει, είτε μεμονωμένα, είτε ως μέλος ενός κοινοπρακτικού σχήματος. 
Κατά τα λοιπά εφαρμόζονται οι ισχύουσες διατάξεις για την συμμετοχή εργοληπτικών επιχειρήσεων σε διαγω¬ 
νισμούς για την κατασκευή Δημοσίων Έργων. 

Αρθρο 22: Επαγγελματικά προσόντα 

Κάθε Εργοληπτική Επιχείρηση, που μετέχει στον διαγωνισμό μεμονωμένα, ή ως μέλος Κοινοπραξίας, οφείλει 
να διαθέτει τα παρακάτω επαγγελματικά προσόντα: 

1. Να μη βρίσκεται σε πτώχευση, εκκαθάριση 23 , αναγκαστική διαχείριση, ή προκειμένου περί αλλοδαπών, σε 
οποιαδήποτε άλλη ανάλογη κατάσταση, που προκύπτει από μια παρόμοια διαδικασία, η οποία προβλέπεται από 
την εθνική νομοθεσία του Κράτους προέλευσής της. 

2. Να μην έχουν καταδικαστεί αμετάκλητα οι διαχειριστές σε περίπτωση ομόρρυθμων (Ο.Ε), ετερόρρυθμων (ΕΈ.) 
και εταιρειών περιορισμένης ευθύνης (Ε.Π.Ε.), ο πρόεδρος και ο διευθύνων σύμβουλος σε περίπτωση ανώνυμης 
εταιρείας (Α.Ε.), τα φυσικά πρόσωπα που ασκούν τη διοίκηση του σε κάθε άλλη περίπτωση και τα αντίστοιχα 
κατά το δίκαιο της αλλοδαπής επιχείρησης πρόσωπα για α) συμμετοχή σε εγκληματική οργάνωση, κατά το άρθρο 
2 παρ. 1 της κοινής δράσης της υπ’ αριθμ. 98/773/ΔΕΥ του Συμβουλίου της Ευρωπαϊκής Ένωσης, β) δωροδοκία, 
κατά το άρθρο 3 της πράξης του Συμβουλίου της 26.5.1997 (21) και στο άρθρο 3 παρ. 1 της κοινής δράσης αριθμ. 
98/742/ΚΕΠΠΑ του Συμβουλίου, γ) απάτη, κατά την έννοια του άρθρου 1 της σύμβασης για την προστασία των 
οικονομικών συμφερόντων των Ευρωπαϊκών Κοινοτήτων, δ) νομιμοποίηση εσόδων από παράνομες δραστηριότη¬ 
τες, κατά το άρθρο 1 της υπ’ αριθμ. 91./3Θ8/ΕΟΚ οδηγίας του Συμβουλίου, για την πρόληψη χρησιμοποίησης του 
χρηματοπιστωτικού συστήματος για τη νομιμοποίηση εσόδων από παράνομες δραστηριότητες, ε) υπεξαίρεση 
(375 Π.Κ), στ) απάτη (386-388 Π.Κ.), ζ) εκβίαση (385 Π.Κ.), η) πλαστογραφία (216-218 Π.Κ.), θ) ψευδορκία (224 Π.Κ.), ι) 
δωροδοκία (235-237 Π.Κ.), κ) δόλια χρεοκοπία (398 Π.Κ.). 

Τα υπό α'-δ' αδικήματα έχουν ως συνέπεια τον αποκλεισμό του υποψηφίου σε κάθε περίπτωση, ενώ τα υπό 
ε'-κ', μόνο αν σχετίζονται με την άσκηση του επαγγέλματος του εργολήπτη. 

3. Να έχει εκπληρώσει τις υποχρεώσεις της, όσον αφορά στην καταβολή των εισφορών Κοινωνικής Ασφάλισης, 
σύμφωνα με την ισχύουσα Ελληνική νομοθεσία (εφόσον είναι ημεδαπή ή αλλοδαπή μεν αλλά που έχει ήδη ανα¬ 
πτύξει δραστηριότητα στην Ελλάδα), ή σύμφωνα με τη νομοθεσία της χώρας όπου είναι εγκατεστημένη. 

4. Να έχει εκπληρώσει τις υποχρεώσεις της, όσον αφορά στην καταβολή των φόρων, σύμφωνα με την ισχύουσα 
Ελληνική Νομοθεσία (σε περίπτωση που είναι εγκατεστημένη στην Ελλάδα) ή σύμφωνα με τη νομοθεσία της 
χώρας όπου είναι εγκατεστημένη. 


21 Εάν συντρέχει περίπτωση πρέπει να προβλέπεται η συμμέτοχη επιχειρήσεων γραμμένων στα Νομαρχιακά Μητρώα. Στην περίπτωση αυτή 
προσαρμόζεται κατάλληλα η Διακήρυξη. 

22 Εφόσον συντρέχει περίπτωση. 

23 Η εκκαθάριση ισχύει μόνο για νομικά πρόσωπα και όχι για ατομικές εργοληπτικές 
επιχειρήσεις. 

5. Να μην έχει διαπράξει πειθαρχικό παράπτωμα για το οποίο της επιβλήθηκε ποινή που της στερεί το δικαίωμα 
συμμετοχής σε δημοπρασίες δημοσίων έργων (και καταλαμβάνει τη συγκεκριμένη δημοπρασία). 

6. Να έχει εκπληρώσει τις υποχρεώσεις της προς τις εργοληπτικές οργανώσεις και να μην έχει ανεκτέλεστο 
υπόλοιπο εργολαβικών συμβάσεων ανώτερο του νομίμου ορίου (οι προϋποθέσεις αυτές ισχύουν μόνο για τις 
ημεδαπές επιχειρήσεις και εφόσον ο διαγωνιζόμενος δεν προσκομίζει Ενημερότητα Πτυχίου). 

7. Χρηματοδοτική και Οικονομική Ικανότητα 24 

8. Τεχνική ικανότητα 25 . 

Άρθρο 23: Δικαιολογητικά 

Κάθε Εργοληπτική Επιχείρηση που συμμετέχει στη δημοπρασία, μεμονωμένα ή ως μέλος Κοινοπραξίας, οφείλει 
να αποδείξει ότι πληροί τις απαιτήσεις του άρθρου 21 και ότι διαθέτει τα προσόντα του άρθρου 22, προσκομί¬ 
ζοντας πρωτότυπα ή νομίμως επικυρωμένα (κατά το άρθρο 11 του ν. 2690/1999 - ΦΕΚ Α' 45) αντίγραφα τους, τα 
παρακάτω δικαιολογητικά: 

23.1 Δικαιολογητικά επαγγελματικής εγγραφής 

α. Προκειμένου περί εργοληπτικής επιχείρησης εγγεγραμμένης στο Μ.Ε.Ε.Π., πρωτότυπο πιστοποιητικό εγγραφής 
σε αυτό, στην τάξη και κατηγορία που ορίζεται στο άρθρο 21 της παρούσας. 

β. Προκειμένου περί Εργοληπτικής Επιχείρησης προερχόμενης από κράτος - μέλος της Ευρωπαϊκής Ένωσης, 
ή του Ε.Ο.Χ. ή από κράτος που έχει υπογράψει την Σ.Δ.Σ. του Π.Ο.Ε., όπου τηρούνται επίσημοι κατάλογοι ανα¬ 
γνωρισμένων εργοληπτών, επικυρωμένο από την αρμόδια αρχή πιστοποιητικό εγγραφής στους καταλόγους, σε 
τάξη και κατηγορία όπως ορίζεται στο άρθρο 21 της παρούσας, συνταγμένο σύμφωνα με το άρθρο 29 του π.δ. 
334/2000. 

γ. Προκειμένου περί Εργοληπτικής Επιχείρησης προερχόμενης από κράτος-μέλος της Ευρωπαϊκής Ένωσης, ή 
του Ε.Ο.Χ. ή από κράτος που έχει υπογράψει την Σ.Δ.Σ. του Π.Ο.Ε., όπου δεν τηρούνται επίσημοι κατάλογοι ανα¬ 
γνωρισμένων εργοληπτών, απαιτείται βεβαίωση εγγραφής στο επαγγελματικό μητρώο της χώρας προέλευσης 
της, σύμφωνα με το άρθρο 25 του π.δ. 334/2000. 

Τα δικαιολογητικά επαγγελματικής εγγραφής προκειμένου να γίνουν αποδεκτά, θα πρέπει να ισχύουν κατά 
την ημερομηνία λήξης της παραλαβής των προσφορών. 

23.2 Δικαιολογητικά επαγγελματικής και τεχνικής καταλληλότητας 

Η εκπλήρωση των προϋποθέσεων του άρθρου 22 περιπτώσεις 1-5 αποδεικνύεται με τα δικαιολογητικά των πε¬ 
ριπτώσεων α έως ε, που αφορούν τόσο τις μεμονωμένες επιχειρήσεις όσο και όλα τα μέλη των κοινοπραξιών26. 
Επιπλέον των ανωτέρω, οι ελληνικές εργοληπτικές επιχειρήσεις που δεν είναι εφοδιασμένες με ενημερότητα 
πτυχίου, προσκομίζουν, επί ποινή αποκλεισμού και τα στοιχεία ζ’ και η’ της παρ. 23.2.2 (τα δικαιολογητικά αυτά 
δεν ζητούνται από αλλοδαπές επιχειρήσεις): 

23.2.1 Οι εργοληπτικές επιχειρήσεις που είναι εγγεγραμμένες στο Μ.Ε.Ε.Π. θα προσκομίσουν «Ενημερότητα 
Πτυχίου» για χρήση σε δημοπρασίες, σύμφωνα με την ισχύουσα κάθε φορά υπουργική απόφαση. Η Ενημερότητα 
Πτυχίου επί ποινή αποκλεισμού, πρέπει να είναι σε ισχύ κατά την ημερομηνία λήξης της παραλαβής των προ¬ 
σφορών. Στην περίπτωση που η φορολογική ή η ασφαλιστική ενημερότητα που αναγράφονται στην Ενημερότητα 
Πτυχίου έχουν λήξει προσκομίζεται υπεύθυνη δήλωση (του μεμονωμένου υποψήφιου ή του μέλους της υποψήφιας 
κοινοπραξίας) ότι ο συμμετέχων είναι ασφαλιστικά και φορολογικά ενήμερος κατά την ημέρα του διαγωνισμού 
και είναι σε θέση να αποδείξει την ενημερότητα αυτή εφόσον αναδειχθεί μειοδότης. 

23.2.2 Οι αλλοδαπές εργοληπτικές επιχειρήσεις υποχρεούνται να προσκομίσουν τα δικαιολογητικά των παραγ. 
α’ έως ε’. Οι ελληνικές εργ. επιχ. που δεν είναι εφοδιασμένες με ενημερότητα πτυχίου, υποχρεούνται να προσκο¬ 
μίσουν όλα τα παρακάτω δικαιολογητικά, εκτός αυτού της παραγράφου στ’: 

α. Για την περίπτωση 1 προσκομίζονται πιστοποιητικά που εκδίδονται από αρμόδια δικαστική ή διοικητική αρχή 
της χώρας καταγωγής ή της χώρας προέλευσης. Γ ια την Ελλάδα τα πιστοποιητικά που αφορούν την πτώχευση 
και αναγκαστική διαχείριση εκδίδονται από το πρωτοδικείο,, ενώ αυτό που αφορά την θέση σε εκκαθάριση από 
την αρμόδια Νομαρχιακή Αυτοδιοίκηση ή το Υπουργείο Ανάπτυξης όταν πρόκειται για ανώνυμη εταιρεία και το 
πρωτοδικείο της έδρας στις υπόλοιπες περιπτώσεις νομικών προσώπων (ΟΕ, ΕΕ και ΕΠΕ). Πιστοποιητικά περί μη 
θέσεως σε εκκαθάριση δεν προσκομίζονται από τις ατομικές εργοληπτικές επιχειρήσεις. 

β. Γ ια την περίπτωση 2 προσκομίζεται απόσπασμα ποινικού μητρώου ή ανάλογο έγγραφο Δικαστικής Αρχής 
της χώρας προέλευσης, που αφορά τους διαχειριστές σε περίπτωση ομόρρυθμων (Ο.Ε.), ετερόρρυθμων (ΕΈ.) 
και εταιρειών περιορισμένης ευθύνης (Ε.Π.Ε.), τον πρόεδρο και διευθύνοντα σύμβουλο σε περίπτωση ανώνυμης 
εταιρείας (Α.Ε.), τα φυσικά πρόσωπα που ασκούν τη διοίκηση του σε κάθε άλλη περίπτωση και τα αντίστοιχα 

24 Τίθεται υπό την έννοια της πιστοληπτικής (δανειοληπτικής) ικανότητας, υόνο όταν, κατά την διάταξη του άρθρου 17 παρ. 4 τελ. εδάφιο του 
π.δ. 609/1985, δηυοπρατείται έργο με συνολικό προϋπολογισμό ανώτερο της 4ης ταέης του ΜΕΕΠ. (χωρίς αναθεώρηση και ΦΠΑ). 

25 Συμπληρώνεται νια να τεθούν οι προϋποθέσεις υπό (ίο οποίες υπορεί να γίνει δεκτή αλλοδαπή Ερνολ. Επιχείρηση που ΟαΓ είναι γραμμένη σε 
επίσημο κατάλογο αναγνωρισμένων εργοληπτών. Η ζητούμενη τεχνική ικανότητα πρέπει να είναι στο επίπεδο των εγγεγραμμένων στις αντίστοιχες 
τάξεις του ελληνικού ΜΕΕΠ, δηλαδή ο κατάλογος και τα πιστοποιητικά που ζητούνται πρέπει να περιέχαυν έργα του προϋπολογισμού, της τάξης 
και των κατηγοριών πρυ δικαιούνται να συμμετέχουν στο διαγωνισμό. Γ ια τους έλληνες εργολήπτες η τεχνική ικανότητα αποδεικνύεται από 
την εγγραφή στην αντίστοιχη τάξη και κατηγορία ταυ Μητρώου μπορούν όμως να προστεθούν και για τους έλληνες εργολήπτες απαιτήσεις 
τεχνικής ικανότητας στην εκτέλεση έργων παρεμφερών κατ’αντικείμενο με τα υπό δημοπράτηση, ύστερα από σχετική εγκριτική απόφαση του 
Υπουργού ΠΕΧΩΔΕ νια την προσθήκη επιπλέον όρων στη διακήρυξη, όπως προβλέπεται στη διάταξη του άρθρου 42 παρ. 9 του ν. 3316/2005.. 
Στην περίπτωση αυτή να αναφέρεται η εγκριτική απόφαση. 

26 Η Ενημερότητα Πτυχίου, απαλλάσσει από την υποχρέωση προσκόμισης των αντίστοιχων επιμέρους δικαιολογητικών των περιπτώσεων α’- 
και ε’, ζ’και η’ του άρθρου 23.2. 

κατά το δίκαιο της αλλοδαπής επιχείρησης πρόσωπα. Σε περίπτωση που το απόσπασμα ποινικού μητρώου δεν 
είναι λευκό, θα υποβάλλεται ένορκη βεβαίωση ενώπιον δικαστικής αρχής ή Συμβολαιογράφου, περί των αδικη¬ 
μάτων που αφορούν οι καταδίκες που είναι γραμμένες στο μητρώο. Αν από την ένορκη βεβαίωση προκύπτει ότι 
κάποια από τις καταδίκες αφορά τα αδικήματα που προκαλούν αποκλεισμό των διαγωνιζομένων, προσκομίζεται 
η καταδικαστική απόφαση προκειμένου να διαπιστωθεί αν το αδίκημα αφορά την άσκηση του επαγγέλματος 
του διαγωνιζόμενου. Η ένορκη βεβαίωση διατηρεί την ισχύ της για όσο χρόνο αντιστοιχεί στο περιεχόμενο του 
ποινικού μητρώου. 

γ. Για την περίπτωση 3 πιστοποιητικά που εκδίδονται από την αρμόδια αρχή του κράτους εγκατάστασης, ή 
του ελληνικού κράτους, περί του ότι έχουν εκπληρωθεί οι υποχρεώσεις της Εργ. Επιχειρ., όσον αφορά στην 
καταβολή των εισφορών κοινωνικής ασφάλισης, σύμφωνα με τη νομοθεσία του κράτους εγκατάστασης ή και με 
την ισχύουσα ελληνική νομοθεσία, για την Εργ.Επ. και για όλες τις Κοινοπραξίες στις οποίες συμμετέχει, καθώς 
και για κάθε έργο που εκτελεί (παρ. 9 άρθρο 4 του ν. 1418/1984) στην Ελλάδα. 

δ. Γ ια την περίπτωση 4, εφόσον η εργοληπτική επιχείρηση φορολογείται στην Ελλάδα, αποδεικτικά ενημερότη¬ 
τας για χρέη προς το ελληνικό δημόσιο, τόσο μεμονωμένα, όσο και για τις Κοινοπραξίες στις οποίες συμμετέχει 
(παρ. 9 αρ. 4 του ν. 1418/1984). Σε περίπτωση που η Εργ. Επ. δεν φορολογείται στην Ελλάδα, βεβαίωση από την 
αρμόδια ελληνική αρχή ή υπεύθυνη δήλωση περί του γεγονότος αυτού και ταυτόχρονα αποδεικτικό φορολογικής 
ενημερότητας αρμόδιας αρχής της χώρας εγκατάστασης της. 

Αν σε κάποιο κράτος δεν εκδίδονται τα παραπάνω α έως δ έγγραφα ή πιστοποιητικά, μπορεί να αντικαταστα- 
θούν με ένορκη βεβαίωση (εκδοθείσα εντός των έξι μηνών που προηγούνται της ημερομηνίας δημοπράτησης) ή 
όπου δεν προβλέπεται, από υπεύθυνη δήλωση. Αν διαπιστωθεί με οποιονδήποτε τρόπο ότι, στην εν λόγω χώρα 
εκδίδονται τα υπόψη πιστοποιητικά, η προσφορά του διαγωνιζόμενου είναι απαράδεκτη. 

ε. Γ ια την περίπτωση 5 υπεύθυνη δήλωση του νόμιμου εκπροσώπου της Ε.Ε. ότι δεν της επιβλήθηκε για πειθαρ¬ 
χικό παράπτωμα ποινή η οποία της στερεί το δικαίωμα συμμετοχής στη δημοπρασία (η ενημερότητα πτυχίου 
καλύπτει το δικαιολογητικό). 

στ. Για τις εργολ. επιχειρήσεις της παραγράφου 21.1.γ κατάλογο εκτελεσμένων έργων κατά την τελευταία 
πενταετία, συνοδευόμενο από πιστοποιητικά καλής εκτέλεσης τους, από τα οποία στοιχεία αποδεικνύεται ότι, 
έχουν εκτελέσει παρόμοια ποιοτικά και ποσοτικά έργα με το δημοπρατούμενο. Τα πιστοποιητικά αυτά αναφέρουν 
την αξία, τον χρόνο και τον τόπο εκτέλεσης των έργων και διευκρινίζουν αν τα έργα εκτελέστηκαν κατά τους 
κανόνες της τέχνης και αν περατώθηκαν κανονικά. 

ζ. Πιστοποιητικά εκπλήρωσης των οικονομικών τους υποχρεώσεων προς τις επαγγελματικές εργοληπτικές 
ενώσεις, ή υπεύθυνη δήλωση ότι δεν είναι εγγεγραμμένες σε τέτοιες οργανώσεις. 

η. Υπεύθυνη δήλωση για το ανεκτέλεστο μέρος των εργολαβικών συμβάσεων, συνοδευόμενη από: (α) πίνακα 
όλων των υπό εκτέλεση έργων και (β) τις βεβαιώσεις των αρμοδίων υπηρεσιών, για το ανεκτέλεστο μέρος κάθε 
εργολαβίας που εκτελεί είτε αυτοτελώς, είτε σε κοινοπραξία και εκδίδονται στο εξάμηνο που προηγείται της 
ημερομηνίας δημοπράτησης του έργου (άρθρο 16 παρ. 45 ν. 1418/1984, όπως ισχύει) 27 . 

Αλλοδαπές εργοληπτικές επιχειρήσεις εγγεγραμμένες σε επίσημους καταλόγους αναγνωρισμένων εργοληπτών 
της χώρας τους, κατά την έννοια του άρθρου 29 του π.δ. 334/2000, απαλλάσσονται της υποχρέωσης υποβολής 
των δικαιολογητικών εκείνων, που μνημονεύει το πιστοποιητικό εγγραφής τους. 

Όλα τα ανωτέρω (α) έως και (η) στοιχεία, προκειμένου να είναι παραδεκτή η προσφορά του διαγωνιζόμενου, 
θα πρέπει να βρίσκονται σε ισχύ κατά την ημερομηνία λήξης της παραλαβής των προσφορών. Αν στις ειδικές 
διατάξεις που διέπουν την έκδοση τους δεν προβλέπεται χρόνος ισχύος των δικαιολογητικών, θεωρούνται έγκυρα 
εφόσον φέρουν ημερομηνία έκδοσης εντός των έξι μηνών που προηγούνται της ημερομηνίας λήξης της παραλαβής 
των προσφορών. Οι ένορκες βεβαιώσεις, που τυχόν προσκομίζονται για αναπλήρωση δικαιολογητικών, πρέπει 
επίσης να φέρουν ημερομηνία εντός των έξι μηνών που προηγούνται της δημοπράτησης. Τα δικαιολογητικό υπο¬ 
βάλλονται σε πρωτότυπα ή (κατ’ επιλογή του διαγωνιζόμενου) σε νόμιμα επικυρωμένα φωτοαντίγραφα (κατά τις 
διατάξεις του άρθρου 11 του ν. 2690/1999 όπως ισχύει). Αντί επικύρωσης των φωτοαντιγράφων αρκεί η υποβολή 
(μαζί με τα φωτοαντίγραφα μέσα στο φάκελο δικαιολογητικών) υπεύθυνης δήλωσης του νόμιμου εκπροσώπου 
της διαγωνιζόμενης εταιρείας περί του ότι τα υποβαλλόμενα στοιχεία είναι φωτοαντίγραφα του πρωτοτύπου. Η 
υπεύθυνη δήλωση πρέπει να αναφέρει ένα π όοο ένα τα δικαιολονητικά των οποίων βεβαιώνεται π ακρίβεια. 

Τα πιστοποιητικά που εκδίδονται από τα Κέντρα Εξυπηρέτησης Πολιτών (ΚΕΠ) θεωρούνται πρωτότυπα. Ειδικά το 
αποδεικτικό φορολογικής ενημερότητας των ελληνικών αρχών (όταν προσκομίζεται ιδιαίτερα και δεν καλύπτεται 
από την ενημερότητα πτυχίου) υποβάλλεται σε πρωτότυπο ή φωτοαντίγραφο θεωρημένο από αρμόδιο υπάλληλο 
της αρχής που διεξάγει το διαγωνισμό. Το θεωρημένο φωτοαντίγραφο έχει τον ίδιο χρόνο ισχύος όπως και το 
πρωτότυπο (απόφ. Υπουργού Οικονομικών 1109793/6134-11/0016/ΠΟΛ.1223/24.11.1999, ΦΕΚ 2134 Β', όπως ισχύει). 

Επισημαίνεται ότι τα μέλη της Επιτροπής Διαγωνισμού δεν επικυρώνουν φωτοαντίγραφα των δικαιολογητικών 
των διαγωνιζομένων κατά ή μετά το διαγωνισμό. Όλα τα δικαιολογητικό που περιέχονται στο φάκελο πρέπει 
να είναι ήδη επικυρωμένα με νόμιμο τρόπο, κατά την υποβολή του φακέλου. Τα δικαιολογητικό παραμένουν στο 
φάκελο και δεν νοείται επίδειξη και απόσυρση τους από τους διαγωνιζόμενους. 

27 Μεταβολές στο ανεκτέλεστο δεν επηρεάζουν την ισχύ της Ενημερότητας Πτυχίου (για το χρόνο που αυτή χορηγήθηκε) εκτός της περίπτωσης 
υπέρβασης του συνολικού κατά τάξη ΜΕΕΠ ανεκτέλεστου εργολαβικών συμβάσεων. 

Εφόσον διαπιστωθεί καθ’ οιονδήποτε τρόπο ότι, ο διαγωνιζόμενος υπέβαλε ψευδή δήλωση κατά την παροχή 
σημαντικών πληροφοριών που ζητούνται στον εν λόγω διαγωνισμό, αποκλείεται. 

23.3 Δικαιολογητικά Χρηματοδοτικής και Οικονομικής Ικανότητας 

Βεβαίωση τράπεζας, για την δανειοληπτική ικανότητα της διαγωνιζόμενης εργοληπτικής επιχείρησης, ημεδαπής 
ή αλλοδαπής 28 . Κρίνεται επαρκής ως απόδειξη πιστοληπτικής ικανότητας, έγγραφο τράπεζας που δηλώνει ότι συ¬ 
νεργάζεται με υποψήφιο και θα εξετάσει αίτηση του για χρηματοδότηση, αν και εφόσον αναδειχθεί ανάδοχος. 

Επαρκής θεωρείται η δανειοληπτική ικανότητα όταν ανέρχεται σε ποσοστό 10% του προϋπολογισμού του 
έργου (χωρίς Φ.Π.Α.). 

23.4 Δικαιολογητικά Τεχνικής Ικανότητας 29 

Αρθρο 24: Περιεχόμενο Φακέλου Προσφοράς 

Ο φάκελος της προσφοράς των διαγωνιζομένων περιλαμβάνει, επί ποινή αποκλεισμού, φάκελο δικαιολογητικών 
συμμετοχής και σφραγισμένο φάκελο Οικονομικής Προσφοράς, 

σύμφωνα με τα κατωτέρω: 

24.1 Ο φάκελος των δικαιολογητικών συμμετοχής περιέχει επί ποινή αποκλεισμού όλα τα 

δικαιολογητικά που αναφέρονται στο άρθρο 23 και επιπλέον (επίσης επί ποινή αποκλεισμού): 

1. Τις εγγυητικές επιστολές συμμετοχής του άρθρου 15 της παρούσας. 

2. Το ΦΕΚ ίδρυσης και τις τροποποιήσεις του (για διαγωνιζόμενους με μορφή ΑΕ και ΕΠΕ), 

επικυρωμένο αντίγραφο ή απόσπασμα του καταστατικού του διαγωνιζομένου και των εγγράφων τροποποιήσεων 
του (για ΟΕ και ΕΕ). Στοιχεία και έγγραφα από τα οποία πρέπει να προκύπτουν τα μέλη του Δ.Σ., ο εκπρόσωπος 
της Εργ.Επ., τα υπόλοιπα πρόσωπα που έχουν δικαίωμα να δεσμεύουν με την υπογραφή τους την Ε.Ε. και τα 
έγγραφα της νομιμοποίησης αυτών, αν αυτό δεν προκύπτει ευθέως από το καταστατικό, αναλόγως με τη νομική 
μορφή των εταιρειών. Τέτοια έγγραφα δεν προσκουιΖονται σε περίπτωση ατομικών εονόληπτικών επιγειρήσεων. 
Όταν οι διαγωνιζόμενοι προσκομίζουν Ενημερότητα Πτυχίου, τα δικαιολογητικά της παρ. 24.1.2 δεν προσκομίζο¬ 
νται εκτός και αν είναι απαραίτητα για τη νομιμοποίηση της υπογραφής προσώπου που δεν προκύπτει από την 
Ενημερότητα Πτυχίου (λόγω μεταγενέστερης αλλαγής στα πρόσωπα που δεσμεύουν με την υπογραφή τους την 
εργοληπτική επιχείρηση). 

3. Απόφαση του αρμόδιου, κατά το καταστατικό, οργάνου της Εργ.Επ., περί συμμετοχής στη συγκεκριμένη δη¬ 
μοπρασία (επί ατομικής εργοληπτικής επιχείρησης δεν ζητείται). Δεν θα γίνονται δεκτές αποφάσεις που αφορούν 
γενικά τη συμμετοχή σε δημοπρασίες. Σε περίπτωση Κοινοπραξίας, ιδιωτικό συμφωνητικό για τη σύσταση της 
και τα ποσοστά συμμετοχής των κοινοπρακτούντων μελών (εφόσον προβλέπονται από τις ισχύουσες διατάξεις 
ελάχιστα ποσοστά συμμετοχής σε κοινοπραξία) και δήλωση των νομίμων εκπροσώπων των κοινοπρακτούντων, 
ότι σε περίπτωση ανάληψης του έργου θα ορίσουν κοινό εκπρόσωπο με συμβολαιογραφική πράξη, κατά το 
άρθρο 35 παρ. 4 του π.δ. 609/1985. 

4. Τα στοιχεία της νομιμοποίησης του φυσικού προσώπου που υποβάλλει την προσφορά για λογαριασμό της 
εργοληπτικής επιχείρησης, όπως ορίζεται στο άρθρο 16 παρ. 44 του ν. 1418/1984, όπως ισχύει (ήτοι του νομίμου 
εκπροσώπου ή εξουσιοδοτημένου ομόρρυθμου εταίρου σε περίπτωση ΟΕ και ΕΕ, του εξουσιοδοτημένου διαχει¬ 
ριστή σε περίπτωση ΕΠΕ και του εξουσιοδοτημένου μέλους του Δ.Σ. σε περίπτωση ΑΕ), εφόσον η νομιμοποίηση 
δεν προκύπτει σαφώς από την Ενημερότητα Πτυχίου ή τα δικαιολογητικά εν γένει της παρ. 24.1.2. 

Σε περίπτωση Κοινοπραξίας υποβάλλονται στοιχεία νομιμοποίησης των εκπροσώπων των κοινοπρακτουσών 
επιχειρήσεων, αν την προσφορά καταθέτουν όλοι μαζί οι κοινοπρακτούντες, ή συμβολαιογραφικό έγγραφο διο¬ 
ρισμού του κοινού εκπροσώπου της Κοινοπραξίας. 

5. Δικαιολογητικά Ονομαστικοποίησης μετοχών (αφορά ανώνυμες εταιρείες και έργα προϋπολογισμού πάνω 
από το εκάστοτε προβλεπόμενο όριο). Εξαιρούνται της υποχρέωσης αυτής οι εταιρείες που είναι εισηγμένες 
στο Χρηματιστήριο της χώρας εγκατάστασης τους και υποβάλλουν περί τούτου υπεύθυνη δήλωση του νομίμου 
εκπροσώπου τους. Κατά λοιπά προσκομίζονται τα ακόλουθα στοιχεία: 

α) Οι επιχειρήσεις που είναι εγγεγραμμένες στο ΜΕΕΠ, προσκομίζουν αναλυτική κατάσταση με τα στοιχεία 
των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά 
είναι καταχωρημένα στο βιβλίο μετόχων της εταιρείας, το πολύ τριάντα εργάσιμες ημέρες πριν από την ημέρα 
υποβολής της προσφοράς. 

β) Οι αλλοδαπές επιχειρήσεις, εφόσον έχουν κατά το δίκαιο της έδρας τους ονομαστικές μετοχές, προσκο¬ 
μίζουν: 

αα) πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι 
ονομαστικές. 

ββ) αναλυτική κατάσταση μετόχων, με αριθμό των μετοχών του κάθε μετόχου, όπως τα στοιχεία αυτά είναι 
καταχωρημένα στο βιβλίο μετόχων της εταιρείας με ημερομηνία το πολύ 30 ημέρες πριν την υποβολή της 
προσφοράς. 

28 Η υποχρέωση αυτή υφίσταται σε κάθε περίπτωση, εφόσον δημοπρατείται έργο μεγαλύτερο του ανώτατου ορίου της 4ης τάξης του ΜΕΕΠ 
(βλέπετε άρθρο 17 παρ. 4 τελ. εδάφιο του π.δ. 609/1985). 

Σε περίπτωση Κοινοπραξίας η απαιτούμενη δανειοληπτική ικανότητα πρέπει να συντρέχει στο πρόσωπο μιας τουλάχιστον από τις κοινοπρακτούσες 
εργολ. επιχειρήσεις, (δεν πρέπει να ζητείται από όλε< τκ κοινοποακτούσες. γιατί θεωοείται υπερβολική και αντικοινοτική απαίτηση). 

29 Τα δικαιολογητικά τεχνικής ικανότητας ορίζονται σύμφωνα με το άρθρο 27 του π.δ. 334/2000 και αφορούν τις αλλοδαπές Εργ. Επιχειρ., που 
δεν είναι γραμμένες σε επίσημο κατάλογο αναγνωρισμένων εργοληπτών. Μπορεί να τεθεί και για τις ελληνικές Εργολ. Επιχ. μόνο αν υφίσταται 
εγκριτική απόφαση του Υπουργού ΠΕΧΩΔΕ. Σε περίπτωση Κοινοπραξίας η τεχνική ικανότητα πρέπει να αποδεικνύεται στο πρόσωπο μίας 
τουλάχιστον από τις κοινοπρακτούσες εργοληπτικές επιχειρήσεις (βλέπε σημείωση 25). 

γγ) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, 
που έχει συντελεστεί το τελευταίο 30ήμερο πριν την υποβολή της προσφοράς. 

Τα δικαιολογητικά αυτά προσκομίζονται στην αναθέτουσα αρχή και πριν τη σύναψη της σύμβασης επικαιρο- 
ποιημένα κατά τον ίδιο τρόπο. 

γ) Οι αλλοδαπές επιχειρήσεις, που δεν έχουν κατά το δίκαιο της χώρας τους στην οποία έχουν την έδρα τους 
ονομαστικές μετοχές, υποβάλλουν: αα) Βεβαίωση περί μη υποχρέωσης ονομαστικοποίησης των μετοχών από 
αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνι- 
ζόμενου. 

ββ) Έγκυρη και ενημερωμένη κατάσταση μετόχων που κατέχουν τουλάχιστον 1% των μετοχών, 
γγ) Αν δεν τηρείται τέτοια κατάσταση, προσκομίζεται σχετική κατάσταση μετόχων (με 1%), σύμφωνα με την 
τελευταία Γενική Συνέλευση, αν οι μέτοχοι αυτοί είναι γνωστοί στην εταιρεία. 

δδ) Αν δεν προσκομισθεί κατάσταση κατά τα ανωτέρω, η εταιρεία αιτιολογεί τους λόγους που οι μέτοχοι αυτοί 
δεν της είναι γνωστοί. Η Επιτροπή του Διαγωνισμού δεν μπορεί να κρίνει την επάρκεια της αιτιολόγησης, αν όμως 
επιδείξει τη δυνατότητα απόκτησης ή σύνταξης της κατάστασης αυτής τότε η επιχείρηση αποκλείεται. 

Τα ανωτέρω υπό β) και γ) έγγραφα πρέπει να συνοδεύονται από επίσημη μετάφραση και όσα εξ αυτών προ¬ 
έρχονται από δημόσιες αρχές, να είναι επικυρωμένα από αρμόδια αρχή της χώρας εγκατάστασης. 

6. Τα απαιτούμενα μηχανόσημα του ΤΣΜΕΔΕ (υπολογιζόμενα με βάση τον προϋπολογισμό του έργου, χωρίς 
ΦΠΑ) ή πρωτότυπο ισόποσο γραμμάτιο είσπραξης αγοράς ενσήμων ΤΣΜΕΔΕ (επ’ ονόματι του διαγωνιζομένου). 
Η οποιαδήποτε υποδιαίρεση του μηχανοσήμου καλύπτεται με ακέραιο μηχανόσημο. 

24.2 Ο σφραγισμένος φάκελος «Οικονομικής Προσφοράς» περιέχει συμπληρωμένο το έντυπο 
Οικονομικής Προσφοράς της Υπηρεσίας. 

Το έντυπο της Οικονομικής Προσφοράς υπογράφεται, επί ποινή αποκλεισμού, από τον νόμιμο εκπρόσωπο της 
εργοληπτικής επιχείρησης ή της Κοινοπραξίας και όλες οι σελίδες μονογράφονται από τον ίδιο (μονογραφές 
που τυχόν λείπουν συμπληρώνονται μετά το άνοιγμα των προσφορών. Ακόμα κι αν αρνηθεί να τα μονογράψει ο 
διαγωνιζόμενος, τα μονογράφει η Ε.Δ. - άρθρο 17 παρ. 5 του π.δ. 609/1985). Επίσης εφόσον λείπουν συμπληρώ¬ 
νονται από τον προσφέροντα μετά το άνοιγμα των προσφορών τα ονοματεπώνυμα των προσφερόντων και οι 
σφραγίδες των επιχειρήσεων. Σε κάθε περίπτωση οι ελλείψεις αυτές δεν θεωρούνται λόγος αποκλεισμού από 
τη δημοπρασία. 

Επισημαίνεται ότι: 

α) αποκλείονται από το διαγωνισμό προσφορές, στις οποίες δεν αναγράφεται ολογράφως και αριθμητικώς 
έστω και ένα επιμέρους ποσοστό έκπτωσης ομάδας εργασιών του εντύπου της οικονομικής προσφοράς ή το 
ενιαίο ποσοστό έκπτωσης του συστήματος του άρθρου 6 του π.δ. 609/1985 
β) η ολόγραφη αναγραφή των επιμέρους ποσοστών έκπτωσης υπερισχύει της αντίστοιχης αριθμητικής 30 . 
γ) Αν παρουσιαστούν ελλείψεις στην αναγραφή των στοιχείων της οικονομικής προσφοράς (πλην εκείνων που 
επιφέρουν αποκλεισμό), διαφορές μεταξύ της ολόγραφης και της αριθμητικής τιμής, ή λογιστικά σφάλματα στα 
αθροίσματα, τα γινόμενα ή τη στρογγυλοποίηση, η Επιτροπή Διαγωνισμού διορθώνει τα σφάλματα και αναγράφει 
την ορθή οικονομική προσφορά. 


30 Τα παραπάνω αναφέρονται στο σύστημα υποβολής προσφορών του άρθρου 7 του π.δ. 609/1985. Σε περίπτωση που εφαρμόζεται άλλο 
σύστημα οι σχετικοί όροι προσαρμόζονται ανάλογα. 

ΚΕΦΑΛΑΙΟ Δ' 


Άρθρο 25: Διάφορα 

25.1 Η έγκριση κατασκευής του δημοπρατούμενου έργου και η διάθεση της σχετικής πίστωσης, 

αποφασίστηκε με την αριθμ.Απόφαση. 

25.2 Η παρούσα σύμβαση υπόκειται λόγω ποσού στις ασυμβίβαστες ιδιότητες και τις 
απαγορεύσεις του ν. 3310/05, όπως τροποποιήθηκε με το ν. 3414/05. 


25.3 Ο Κύριος του Έργου μπορεί να εγκαταστήσει για το έργο αυτό Τεχνικό Σύμβουλο. 

Ο Ανάδοχος του έργου, έχει την υποχρέωση να διευκολύνει τις δραστηριότητες του Τεχνικού 
Συμβούλου, που πηγάζουν από την συμβατική σχέση της Υπηρεσίας με αυτόν. 

25.4 31 


(Τόπος - Ημερομηνία) 


ΣΥΝΤΑΧΘΗΚΕ 


ΕΛΕΓΧΘΗΚΕ & ΘΕΩΡΗΘΗΚΕ 


ΕΓΚΡΙΘΗΚΕ 

Με την αριθμό πρωτ.απόφαση 


31 Εφόσον στη Διακήρυξη τίθενται επιπλέον όροι τεχνικής ικανότητας, αναφέρεται η σχετική απόφαση του Υπουργού ΠΕΧΩΔΕ όπως απαιτείται 
από το άρθρο 42 παρ. 9 του ν. 3316/2005 

ΕΛΛΗΝΙΚΗ ΔΗΜΟΚΡΑΤΙΑ ΕΡΓΟ: 

(Στοιχεία της Αρχής ή Υπηρεσίας 
που διεξάγει το διαγωνισμό) 


ΧΡΗΜΑΤΟΔΟΤΗΣΗ: 


ΔΙΑΚΗΡΥΞΗ ΑΝΟΙΧΤΗΣ ΔΗΜΟΠΡΑΣΙΑΣ 
(Τύπος Γ) 


Για έργα στα οποία καλούνται εργοληπτικές επιχειρή^ί^ 
χωρίς ενημερότητα πτυχίου 


(Τόπος) . 

(Ημερομηνία) 

ΕΛΛΗΝΙΚΗ ΔΗΜΟΚΡΑΤΙΑ ΕΡΓΟ: 

(Στοιχεία της Αρχής ή Υπηρεσίας 
που διεξάγει το διαγωνισμό) 

. ΧΡΗΜΑΤΟΔΟΤΗΣΗ: 


ΔΙΑΚΗΡΥΞΗ ΑΝΟΙΧΤΗΣ ΔΗΜΟΠΡΑΣΙΑΣ 


ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΚΑΤΑΣΚΕΥΗΣ ΕΡΓΟΥ 


(Τίτλος της αρχής ή υπηρεσίας που διεξάγει το διαγωνισμό). 

διακηρύσσει 

την με ανοικτή δημοπρασία επιλογή αναδόχου για την κατασκευή του έργου: 


Προϋπολογισμού .Ευρώ (με αναθεώρηση και Φ.Π.Α.)/ 

που θα διεξαχθεί σύμφωνα με α) τις διατάξεις των ν. 1418/84 και 3263/2004 και των κανονιστικών πράξεων 
(προεδρικών διαταγμάτων και υπουργικών αποφάσεων) που εκδόθηκαν προς εκτέλεσή τους και 
β) τους όρους του παρόντος τεύχους και 

καλεί 

τους ενδιαφερόμενους εργολήπτες να υποβάλλουν προσφορά για την ανάδειξη αναδόχου κατασκευής του ως 
άνω έργου. 

















2114 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ ΔΙΑΚΗΡΥΞΗΣ ΤΥΠΟΣ Γ 
ΠΕΡΙΕΧΟΜΕΝΑ 

ΚΕΦΑΛΑΙΟ Α σελ. 

Αρθρο 1 Κύριος του έργου - Προϊστάμενη Αρχή - Διευθύνουσα Υπηρεσία 1 

Άρθρο 2 Παραλαβή τευχών 1 

Αρθρο 3 Προϋποθέσεις έγκυρης και παραδεκτής συμμετοχής στο διαγωνισμό - 2 

ΚΕΦΑΛΑΙΟ Α' 

Αρθρο 1: Κύριος του Έργου - Προϊσταμένη Αρχή - Διευθύνουσα Υπηρεσία 

1.1 Εργοδότης - Κύριος του Έργου είναι:. 1 

1.2 Φορέας κατασκευής του έργου είναι:. 2 

1.3 Προϊστάμενη Αρχή είναι.που έχει έδρα 

Οδός :. 

Ταχ.Κωδ. :. 

Τηλ. :. 

ΤοΙθίαχ :. 

Ε-πιείΙ 3 :. 

προς την οποία οι διαγωνιζόμενοι θα απευθύνουν την αλληλογραφία τους και θα καταθέσουν τα ένδικα μέσα 
(τα προβλεπόμενα από τις κείμενες διατάξεις κατά το στάδιο δημοπράτησης του έργου) που ενδεχομένως θα 
ασκήσουν. 

1.4 Διευθύνουσα / Επιβλέπουσα Υπηρεσία για την κατασκευή του έργου, είναι 


Η δημοπρασία θα διενεργηθεί.(Ημερομηνία - Ώρα - Τόπος) 

1.5 - «Ενδιαφερόμενος / Υποψήφιος», είναι η Εργοληπτική Επιχείρηση (Εργ.Επ.) που έχει το εκ του νόμου δικαίωμα 
και προτίθεται να λάβει μέρος στην παρούσα δημοπρασία. 

- «Προσφέρων / διαγωνιζόμενος», είναι κάθε Εργ.Επ. ή Κ/ξία που έχει υποβάλλει προσφορά στην παρούσα 
δημοπρασία. 

- «Ανάδοχος / εργολάβος», είναι η Εργ.Επ.ή Κοινοπραξία που συνάπτει σύμβαση εκτέλεσης με τον κύριο του 
έργου. 

- «Τιμολόγιο Έργου» ή «Τιμολόγιο Προσφοράς» ή «Τιμολόγιο» ή «Συμβατικό Τιμολόγιο», είναι το Τιμολόγιο 
Μελέτης της υπηρεσίας με τις τιμές μονάδος μειωμένες κατά το ποσοστό έκπτωσης που προσφέρει ο ανάδοχος 
κατά το διαγωνισμό. 

1.6 Εφόσον οι ανωτέρω υπηρεσίες μεταστεγασθούν κατά τη διάρκεια της διαδικασίας ανάθεσης ή εκτέλεσης του 
έργου, υποχρεούνται να δηλώσουν άμεσα τα νέα τους στοιχεία στους υποψηφίους ή στον ανάδοχο αντίστοιχα και 
δεν προκύπτουν από το γεγονός αυτό οποιεσδήποτε ακυρότητες στη διαδικασία της ανάθεσης ή της εκτέλεσης 
της υπόψη σύμβασης. 

Αρθρο 2 Παραλαβή τευχών 

2.1 Το έντυπο οικονομικής προσφοράς 4 , που θα συμπληρωθεί από τους διαγωνιζόμενους και τα τεύχη δημο¬ 
πράτησης που αναφέρονται στο άρθρο 5 (παρ. 2) με στοιχεία 2, 4, 5, 6, 7 και 8, διατίθενται από., 

οδός.Πληροφορίες.τηλ.:.Τα στοιχεία αυτά χορηγούνται στους ενδιαφερομένους από 

την αρχή που διεξάγει το διαγωνισμό, μέχρι και την. 5 

Εφόσον ζητηθούν εμπρόθεσμα χορηγούνται το αργότερο εντός της επομένης εργάσιμης ημέρας από την 
υποβολή της αίτησης χορήγησης. Για την παραλαβή των τευχών οι ενδιαφερόμενοι καταβάλλουν την δαπάνη 
αναπαραγωγής τους, που ανέρχεται σε.ΕΥΡΩ. 

2.2 Οι ενδιαφερόμενοι μπορούν ακόμα, τηρούμενης της ανωτέρω προθεσμίας, να λάβουν γνώση των υπόλοιπων 
στοιχείων και υπαρχουσών μελετών, ερευνών κ.λπ., στα γραφεία της αρχής που διεξάγει το διαγωνισμό κατά τις 
εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους. 

Οι αλλοδαποί υποψήφιοι από τα κράτη - μέλη της Ε.Ε., του Ε.Ο.Χ. και τα κράτη που έχουν κυρώσει τη σύμβαση 
του Π.Ο.Ε. για τις δημόσιες συμβάσεις μπορούν να παραλάβουν τα παραπάνω στοιχεία και ταχυδρομικά, εφόσον 
τα ζητήσουν έγκαιρα και εμβάσουν, κατόπιν συνεννόησης με την υπηρεσία που διεξάγει το διαγωνισμό, πέραν 
της αναφερομένης στην παράγραφο 2.1 δαπάνης και τη δαπάνη της ταχυδρομικής αποστολής τους. Η υπηρεσία 
αποστέλλει τα ζητηθέντα στοιχεία μέσω των Ελληνικών Ταχυδρομείων ή ιδιωτικών εταιρειών μεταφοράς αλλη¬ 
λογραφίας και χωρίς να φέρει ευθύνη για την έγκαιρη άφιξη τους στον ενδιαφερόμενο. 

Αρθρο 3: Προϋποθέσεις έγκυρης και παραδεκτής συμμετοχής στον διαγωνισμό - 
Τρόπος υποβολής φακέλου προσφοράς 

3.1 Γ ια την έγκυρη και παραδεκτή συμμετοχή στον διαγωνισμό οι ενδιαφερόμενοι καταθέτουν στην Επιτροπή 
Διαγωνισμού, μέσα στην προθεσμία του άρθρου 18, το φάκελο της προσφοράς τους, σύμφωνα με τις κείμενες 
διατάξεις και τις απαιτήσεις των άρθρων 23 και 24 της παρούσας. 

3.2 Ο φάκελος προσφοράς αποτελείται από δύο ξεχωριστούς φακέλους, το φάκελο των δικαιολογητικών 
συμμετοχής και το φάκελο της οικονομικής προσφοράς. Οι φάκελοι αναγράφουν στο εξωτερικό τους μέρος τον 
τίτλο του έργου, την επωνυμία, τη διεύθυνση (οδός, αριθμός, Τ.Κ., πόλη, τηλέφωνο, ίαχ και ενδεχομένως, εφόσον 

1 Το νομικό πρόσωπο για λογαριασμό του οποίου κατασκευάζεται το έργο (άρθρο 3, παράγραφος α ν. 1418/1984 

2 Η αρμόδια αρχή που έχει την ευθύνη παραγωγής του έργου και στην οποία ανήκουν η Προϊσταμένη Αρχή 

και η Διευθύνουσα Υπηρεσία 

3 Εφόσον υπάρχει 

4 Εφόσον προβλέπεται η χορήγηση τέτοιου εντύπου κατά τις διατάξεις του π.δ. 609/1985. 

5 Τίθεται συγκεκριμένη ημέρα. Για δημοπρασία διενεργούμενη Δευτέρα η προηγούμενη Τετάρτη και διενεργούμενη Πέμπτη η προηγούμενη 
Δευτέρα. 

υπάρχει, θ-πιείΙ) του προσφέροντος / Διαγωνιζόμενου και τα στοιχεία όλων των μελών, σε περίπτωση κοινοπρα¬ 
ξίας. Ο ένας φάκελος περιέχει τα δικαιολογητικά συμμετοχής (με την ένδειξη στο εξωτερικό του «ΦΑΚΕΛΟΣ 
ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ») και ο άλλος (απαραίτητα σφραγισμένος) την οικονομική προσφορά (με την 
ένδειξη «ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ»). Ελλείψεις στην αναγραφή των ανωτέρω (εξωτερικών) στοιχείων 
συμπληρώνονται κατά την κατάθεση της προσφοράς και δεν αποτελούν λόγο αποκλεισμού των υποψηφίων. 

3.3 Οι ημεδαπές εργοληπτικές επιχειρήσεις υποβάλλουν το φάκελο προσφοράς ιδιοχείρως στην Επιτροπή του 
Διαγωνισμού Στην υποβολή νομιμοποιείται ο ίδιος ο ατομικός εργολήπτης, ο νόμιμος εκπρόσωπος ή εξουσιοδο¬ 
τημένος ομόρρυθμος εταίρος Εργ. Επ. που έχει τη μορφή Ο.Ε. ή Ε.Ε., ο εξουσιοδοτημένος διαχειριστής σε περί¬ 
πτωση Ε.Π.Ε. και εξουσιοδοτημένο μέλος του Δ.Σ. σε περίπτωση Α.Ε. Σε περίπτωση Κοινοπραξίας, την προσφορά 
υποβάλει είτε ο κοινός εκπρόσωπος, (διορισμένος με συμβολαιογραφικό πληρεξούσιο) των κοινοπρακτούντων 
Εργ.Επ., είτε όλοι οι κοινοπρακτούντες μαζί, ο καθένας εκπροσωπούμενος, ή αντιπροσωπευόμενος κατά τα πα¬ 
ραπάνω (βλέπ. παράγραφο 44 του άρθρου 16 ν. 1418/1984). Απαγορεύεται η εκπροσώπηση δύο ή περισσοτέρων 
διαγωνιζομένων από το ίδιο φυσικό πρόσωπο. 

3.4 Οι αλλοδαποί υποψήφιοι, που προέρχονται από κράτη - μέλη της Ε.Ε., του Ε.Ο.Χ. και από κράτη που έχουν 
κυρώσει τη συμφωνία του Π.Ο.Ε. για τις δημόσιες συμβάσεις, μπορούν να υποβάλλουν την προσφορά τους και 
ταχυδρομικά. Η αρχή που διεξάγει το διαγωνισμό δεν έχει ευθύνη, για την τυχόν εκπρόθεσμη άφιξη της προσφο¬ 
ράς στο πρωτόκολλο της. Προσφορές εκπρόθεσμες για οποιοδήποτε λόγο είναι απαράδεκτες και επιστρέφονται 
χωρίς να ανοιχτούν. Αν ο ενδιαφερόμενος διαφωνεί και δηλώσει ότι θα καταθέσει σχετική ένσταση ο φάκελος 
της εκπρόθεσμης προσφοράς παραλαμβάνεται και ανοίγεται με τις υπόλοιπες προσφορές ενώ στο πρακτικό 
σημειώνεται η εκπρόθεσμη υποβολή ή άφιξη τους και η απόρριψη τους ως απαραδέκτων. 

Άρθρο 4: Διαδικασία κατάθεσης και εξέτασης των προσφορών 

4.1 Παραλαβή και εξέταση των φακέλων προσφοράς 

α) Η Επιτροπή Διαγωνισμού (Ε.Δ.) συνέρχεται σε δημόσια συνεδρίαση, μισή ώρα πριν την ώρα λήξης της προ¬ 
θεσμίας του άρθρου 18 της παρούσας. Κηρύσσεται η έναρξη της παραλαβής των προσφορών, παραλαμβάνονται 
οι φάκελοι προσφοράς, που κατατίθενται ενώπιον της και κηρύσσεται η λήξη της παραλαβής, σύμφωνα με την 
παράγραφο 6 του άρθρου 17 του π.δ. 609/1985. Ο Πρόεδρος της Επιτροπής Διαγωνισμού επικοινωνεί με την υπη¬ 
ρεσία του πρωτοκόλλου για να διαπιστώσει αν έχουν αφιχθεί ταχυδρομικώς προσφορές κατά την παρ. 3.4 και σε 
καταφατική περίπτωση μεταβαίνει μέλος της, κατ’ εντολή του προέδρου της και παραλαμβάνει τις προσφορές 
για να τηρηθεί η υπόλοιπη διαδικασία του διαγωνισμού. 

β) Η παραλαβή και εξέταση των προσφορών στην ανοιχτή διαδικασία γίνεται από την Επιτροπή Διαγωνισμού 
αυθημερόν, σε δημόσια συνεδρίαση και σε ενιαίο στάδιο, το οποίο περιλαμβάνει τον έλεγχο των δικαιολογητικών 
συμμετοχής, την αποσφράγιση και τον έλεγχο των οικονομικών προσφορών και την υποβολή του πρακτικού της 
για το αποτέλεσμα της δημοπρασίας. 

γ) Για κάθε φάκελο προσφοράς που κατατίθεται ενώπιον της από ημεδαπή επιχείρηση, η Επιτροπή Διαγωνισμού 
καταγράφει (με βάση το επιδεικνυόμενο σχετικό έγγραφο) τα στοιχεία του προσώπου που τον υποβάλλει (τουλά¬ 
χιστον ονοματεπώνυμο και αριθμό ταυτότητας ή συναφούς εγγράφου). Η καταγραφή δεν γίνεται σε περίπτωση 
ταχυδρομικής αποστολής της προσφοράς. Σε περίπτωση που η νομιμοποίηση του υποβάλλοντος το φάκελο 
προσώπου αμφισβητείται, ο φάκελος παραλαμβάνεται και η τελική απόφαση λαμβάνεται κατά τον έλεγχο των 
δικαιολογητικών συμμετοχής, μετά το άνοιγμα και την καταγραφή των οικονομικών προσφορών. 

δ) Οι φάκελοι που περιέχουν τα δικαιολογητικά συμμετοχής ανοίγονται, καταγράφονται στο πρακτικό τα 
έγγραφα και δικαιολογητικά που περιέχονται στο φάκελο (χωρίς ταυτόχρονα να ελέγχεται το νομότυπο και η 
πληρότητα τους), μονογράφονται τα έγγραφα αυτά, ελέγχεται η πρωτότυπη βεβαίωση εγγραφής στο Μ.Ε.Ε.Π. 
(και επιστρέφεται) ή το αντίγραφο εγγραφής σε επαγγελματικό μητρώο ή κατάλογο της αλλοδαπής (όταν ο 
διαγωνιζόμενος είναι αλλοδαπός από κράτος - μέλος της Ε.Ε., του Ε.Ο.Χ. ή από κράτος που έχει κυρώσει τη 
συμφωνία του Π.Ο.Ε. για τις δημόσιες συμβάσεις). Στη συνέχεια αποσφραγίζονται οι οικονομικές προσφορές, 
μονογράφονται από τον Πρόεδρο και τα μέλη της Ε.Δ. και ανακοινώνονται τα επιμέρους στοιχεία τους για κάθε 
διαγωνιζόμενο. Όλες οι οικονομικές προσφορές καταχωρούνται, μετά από λογιστικό έλεγχο και τις τυχόν ανα¬ 
γκαίες διορθώσεις 6 , σε πίνακα κατά τη σειρά μειοδοσίας (αρχίζοντας από τη μικρότερη προσφορά), ο οποίος 
υπογράφεται από τα μέλη της Ε.Δ και αποτελεί μέρος του πρακτικού της. 

ε) Κατόπιν η Ε.Δ. ελέγχει, ξεκινώντας από τον πρώτο μειοδότη και ακολουθώντας την σειρά μειοδοσίας, την 
έγκυρη συμμετοχή των διαγωνιζομένων, το δικαίωμα συμμετοχής τους στον διαγωνισμό (σύμφωνα με το άρθρο 
21 της παρούσας) και την εκπλήρωση των όρων του.άρθρου 22 της παρούσας, με βάση τα δικαιολογητικά και 
το περιεχόμενο του φακέλου, σύμφωνα με τα άρθρα 23 και 24 της παρούσας. Τέλος ελέγχει το παραδεκτό των 
οικονομικών προσφορών κατά την ίδια σειρά, σύμφωνα με τις διατάξεις του π.δ. 609/1985 και ανάλογα με το 
εφαρμοζόμενο σύστημα υποβολής προσφορών. 

στ) Κατά τη διαδικασία αυτή, ελέγχεται η πληρότητα των υπογραφών και μονογραφών (κατά τα ειδικότερα 
αναφερόμενα στο άρθρο 17 παρ. 5 του π.δ. 609/1985) στην Οικονομική Προσφορά των διαγωνιζομένων και πα- 
ρακρατούνται τα κατά νόμο μήχανόσήμα. Ελέγχεται κατόπιν, κατά το άρθρο 24.2 της παρούσας, η ορθότητα 
συμπλήρωσης του εντύπου Οικονομικής Προσφοράς των διαγωνιζομένων, η αριθμητική και η ολόγραφη αναγραφή 
των επιμέρους ποσοστών έκπτωσης και η ομαλότητα αυτών μεταξύ τους 7 . 

6 Σκοπός του λογιστικού ελέγχου είναι, να αποφεύγεται κατά το δυνατόν η εσφαλμένη κατάταξη των 

διαγωνιζομένων στην σειρά με την οποία ελέγχονται τα δικαιολογητικά τους. 

7 Σύμφωνα με τις παραγράφους 4 και 5 του άρθρου 7 του π.δ. 609/1985 όπως ισχύει, αν το σύστημα προσφοράς είναι του άρθρου 7. 

Στο σύστημα του άρθρου 6 του π.δ.609/1985 ελέγχεται η αριθμητική και η ολόγραφη αναγραφή του ενιαίου ποσοστού έκπτωσης. Στο άρθρο 
αυτό της διακήρυξης γίνονται οι αναγκαίες προσαρμογές ανάλογα με το σύστημα δημοπράτησης που εφαρμόζεται. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2117 


ζ) Για την εφαρμογή του ελέγχου ομαλότητας, χρησιμοποιείται από την Επιτροπή Διαγωνισμού (Ε.Δ.) η μέση 
έκπτωση προσφοράς (Εμ), που υπολογίζεται στο τέλος του Εντύπου Οικονομικής Προσφοράς από τους διαγωνι- 
ζόμενους, όπως αυτή (τυχόν) διορθώνεται από την Ε.Δ., σύμφωνα με τα οριζόμενα κατωτέρω. Γ ια τον έλεγχο του 
ορθού υπολογισμού της Εμ από τους διαγωνιζόμενους, η Ε.Δ. ελέγχει τις δαπάνες εργασιών μετά την έκπτωση, 
το Γενικό Άθροισμα Δαπανών κατά την προσφορά (Σπ), το ποσό που αναλογεί στα Γ.Ε. & Ο.Ε. και το Σύνολο 
Εργασιών με Γ.Ε. & Ο.Ε. κατά την προσφορά, ενώ η μέση έκπτωση προσφοράς (Εμ), θα πρέπει να υπολογίζεται με 
την αναγκαία στρογγύλευση, ώστε να προκύπτει ο μειοδότης. Κλήρωση διενεργείται μόνο σε περίπτωση απόλυτης 
ταύτισης των οικονομικών προσφορών. Σημειώνεται ότι τα όρια ομαλότητας δεν στρογγυλοποιούνται. 

η) Η διαδικασία ολοκληρώνεται αυθημερόν. Αν ο έλεγχος δεν μπορεί να περατωθεί την ίδια ημέρα, λόγω του 
μεγάλου αριθμού των διαγωνιζομένων, η Ε.Δ. οφείλει να ολοκληρώσει αυθημερόν τον έλεγχο τουλάχιστον των 
δέκα πρώτων διαγωνιζομένων, ακολουθώντας την σειρά μειοδοσίας. Ο έλεγχος των υπολοίπων προσφορών 
μπορεί στην περίπτωση αυτή να συνεχιστεί τις αμέσως επόμενες ημέρες, εκτός αν υφίσταται σπουδαίος λόγος 
για την αναβολή του σε ημέρα και ώρα που ανακοινώνεται με τοιχοκόλληση στον πίνακα ανακοινώσεων της 
Υπηρεσίας. Τα δικαιολογητικά και οι προσφορές, που δεν ελέγχθηκαν, φυλάσσονται με ευθύνη του Προέδρου 
της Ε.Δ. Η εφαρμογή της διαδικασίας καταγράφεται στο Πρακτικό της Ε.Δ. 

θ) Μετά την ολοκλήρωση του ελέγχου για το σύνολο των διαγωνιζομένων, η Ε.Δ. απορρίπτει τις προσφορές 
που κρίνει αιτιολογημένα απαράδεκτες (με αναγραφή στο Πρακτικό) και καταρτίζει πίνακα των διαγωνιζομένων 
που οι προσφορές τους κρίθηκαν παραδεκτές. Ακολουθεί ανακοίνωση του Προέδρου της Ε.Δ., σε πίνακα της 
υπηρεσίας, στην οποία διεξάγονται οι ανοικτές συνεδριάσεις της, με την οποία γνωστοποιείται στους διαγω- 
νιζομένους ότι μπορούν να λάβουν γνώση του πρακτικού και να υποβάλουν (ενδεχομένως) ένσταση κατ’ αυτού 
μέσα σε πέντε (5) ημέρες από την ανωτέρω ανακοίνωση. Η Ε.Δ. είναι υποχρεωμένη να επιτρέψει την πρόσβαση 
των διαγωνιζομένων στα έγγραφα που υποβλήθηκαν στο διαγωνισμό και τη λήψη φωτοαντιγράφων με δαπάνες 
τους, κατά το άρθρο 5 του ν. 2690/1999. Οι ενστάσεις απευθύνονται στην Προϊσταμένη Αρχή, υποβάλλονται στο 
πρωτόκολλο της υπηρεσίας που διεξάγει το διαγωνισμό και γνωστοποιούνται με μέριμνα της υπηρεσίας αυτής 
στον Πρόεδρο της Ε.Δ. 

ι) Αν δεν υποβληθούν ενστάσεις κατά του πρακτικού, η Ε. Δ. ολοκληρώνει το έργο της και υποβάλλει το πρακτικό 
για το αποτέλεσμα της δημοπρασίας στην Προϊσταμένη Αρχή, η οποία εγκρίνει το αποτέλεσμα και κατακυρώνει 
στο μειοδότη, επιφυλασσομένων των διατάξεων του άρθρου 2 του ν. 3263/2004. Αν υποβληθούν ενστάσεις, η 
Επιτροπή Διαγωνισμού τις διαβιβάζει μαζί με το πρακτικό και την γνώμη της στην Προϊσταμένη Αρχή, η οποία 
εκδικάζει τις ενστάσεις, αποφασίζει και τελικά εγκρίνει το αποτέλεσμα (με την ίδια πράξη). 

4.2Έγκριση αποτελέσματος της δημοπρασίας - Πρόσκληση για υπογραφή σύμβασης 

α) Η Προϊσταμένη Αρχή αποφασίζει και εγκρίνει ή ακυρώνει συνολικά ή μερικά το αποτέλεσμα της δημοπρασίας 
σύμφωνα με τις διατάξεις του άρθρου 2 του ν. 3263/2004. Η απόφαση αυτή κοινοποιείται στους διαγωνιζόμενους 
πλην του μειοδότη. Μετά τον κατά νόμο προσυμβατικό έλεγχο νομιμότητας της διαδικασίας του διαγωνισμού 
από το Ελεγκτικό Συνέδοιο 8 , καθώς και τη διασταύρωση των στοιχείων του μειοδότη με τα στοιχεία που τη¬ 
ρούνται στο Εθνικό Συμβούλιο Ραδιοτηλεόρασης 9 , προσκαλείται ο μειοδότης να προσκομίσει κατά τις διατάξεις 
του άρθρου 1 παρ. 2 του ν. 3263/2004, μέσα σε τριάντα (30) ημέρες, ισχύουσα βεβαίωση εγγραφής στα μητρώα 
(εφόσον η αρχικώς προσκομισθείσα έπαυσε να ισχύει) και επικαιροποιημένα τα δικαιολογητικά της παρ. 23.2., (β), 
(γ) και (δ) της παρούσας, στην περίπτωση που έχει λήξει ο χρόνος ισχύος τους καθώς και τα δικαιολογητικά της 
παρ. 24.1.5 (περί ονομαστικοποίησης των υετονών) και σε κάθε περίπτωση νέο πιστοποιητικό περί μη κήρυξης 
σε πτώχευση, εκκαθάριση, αναγκαστική διαχείριση, με ημερομηνία έκδοσης μεταγενέστερη της ημερομηνίας 
κοινοποίησης της σχετικής πρόσκλησης της Προϊσταμένης Αρχής. Τα στοιχεία ελέγχονται από την Προϊσταμένη 
Αρχή και, εφόσον δεν έχουν εκλείψει οι προϋποθέσεις συμμετοχής στο διαγωνισμό, κοινοποιείται η εγκριτική του 
αποτελέσματος του διαγωνισμού απόφαση στο μειοδότη (σύναψη σύμβασης), με πρόσκληση για την υπογραφή 
της σύμβασης κατά το άρθρο 26 του π.δ. 609/1985 προσκομίζοντας μεταξύ των άλλων που προβλέπονται από 
τα συμβατικά τεύχη και τις απαιτούμενες εγγυητικές επιστολές καλής εκτέλεσης. 

β) Αν τα ζητούμενα δικαιολογητικά δεν προσκομιστούν εμπρόθεσμα, η αν τα προσκομισθέντα είναι ελλιπή, ή 
αν δεν υφίστανται πλέον οι απαιτούμενες προϋποθέσεις καταλληλότητας του μειοδότη, η Προϊσταμένη Αρχή 
ανακαλεί την απόφαση κατακύρωσης και εγκρίνει την ανάθεση της κατασκευής στην αμέσως επόμενη, κατά σειρά 
μειοδοσίας, Εργοληπτική Επιχείρηση ή Κοινοπραξία, επαναλαμβάνοντας τη διαδικασία με τους ίδιους όρους και 
προϋποθέσεις και ούτω καθ’ εξής. 

Η Προϊσταμένη Αρχή είναι υποχρεωμένη να γνωστοποιήσει στον δεύτερο μειοδότη την έκβαση του επανελέγχου 
των δικαιολογητικών του πρώτου μειοδότη, πριν την κοινοποίηση της απόφασης έγκρισης του αποτελέσματος 
στον μειοδότη. 

γ) Η απόφαση έγκρισης του αποτελέσματος, όπως και οι λοιπές αποφάσεις, που λαμβάνονται κατ’ εφαρμογήν 
του άρθρου 2 του ν. 3263/2004, κοινοποιούνται στους διαγωνιζόμενους ταχυδρομικώς με απόδειξη ή με ίαχ, κατά 
την κρίση της υπηρεσίας. Αν η ισχύς της προσφοράς του μειοδότη έχει λήξει και δεν συμφωνεί στην παράταση 

8 Εφόσον απαιτείται. Αν εκ του προϋπολογισμού του έργου προκύπτει ότι, η σύμβαση δεν υπόκειται στον προσυμβατικό έλεγχο προσαρμόζονται 
ανάλογα οι προβλέψεις της Διακήρυξης (αφαιρείται δηλαδή το υπογραμμισμένο τμήμα 

9 Εφόσον η αξία της σύυβασης υπερβαίνει το εκάστοτε ισχύον όριο 

ισχύος της, προς το σκοπό σύναψης της σύμβασης, η Προϊστάμενη Αρχή απευθύνεται στον δεύτερο κατά σειρά 
μειοδότη, στον οποίο κατακυρώνει το διαγωνισμό, αν αυτός συμφωνεί στην παράταση και ούτω καθεξής. 

Αρθρο 5: Σύμβαση - Συμβατικά τεύχη 

5.1 Σχετικά με την υπογραφή της σύμβασης, ισχύουν τα προβλεπόμενα στο άρθρο 26 του π.δ. 609/1985, καθώς 
και τα αναφερόμενα στο άρθρο 35 του π.δ. 609/1985. 

5.2 Τα συμβατικά τεύχη και στοιχεία, με βάση τα οποία θα εκτελεσθεί το προς ανάθεση έργο, είναι τα αναφερό¬ 
μενα παρακάτω. Σε περίπτωση ασυμφωνίας των περιεχομένων σ’ αυτά όρων, η σειρά ισχύος αυτών καθορίζεται 
ως κατωτέρω: 

1. Το συμφωνητικό. 

2. Η παρούσα Διακήρυξη. 

3. Η Οικονομική Προσφορά. 

4. Το Τιμολόγιο Μελέτης. 

5. Η Ειδική Συγγραφή Υποχρεώσεων (ΕΣΥ). 

6. Οι Τεχνικές Προδιαγραφές και τα Παραρτήματα τους, Τ.Σ.Υ. 

7. Η Τεχνική Περιγραφή (Τ.Π.). 

8. Ο Προϋπολογισμός Μελέτης. 

9. Οι εγκεκριμένες μελέτες, που θα χορηγηθούν στον ανάδοχο από την υπηρεσία και οι εγκεκριμένες τεχνικές 
μελέτες, που θα συνταχθούν από τον Ανάδοχο, αν προβλέπεται η περίπτωση αυτή από τα συμβατικά τεύχη, ή 
προκύψει κατά τις ισχύουσες διατάξεις περί τροποποίησης των μελετών του έργου. 

10. Το Χρονοδιάγραμμα / Πρόγραμμα κατασκευής των έργων, όπως αυτό τελικά θα εγκριθεί από την Υπηρε¬ 
σία. 

5.3 Επίσης συμβατική ισχύ έχουν, επόμενες των αναφερόμενων στην προηγούμενη παράγραφο, επειδή είναι 
δημοσιευμένα κείμενα: 

(1) Τα εγκεκριμμένα ενιαία Τιμολόγια του άρθρου 8 του ν. 3263/2004. 

(2) Οι Ευρωκώδικες. 

(3) Οι Πρότυπες Τεχνικές Προδιαγραφές (Π.Τ.Π.) του ΥΠΕΧΩΔΕ (ή του τ. ΥΔΕ). 

(4) Οι προδιαγραφές ΕΛ.Ο.Τ. και Ι.3.Ο. 

Αρθρο 6: Γλώσσα διαδικασίας 

6.1 Επίσημη γλώσσα της διαδικασίας είναι η Ελληνική και όλα τα στοιχεία αυτής, καθώς και κάθε έγγραφο 
της Υπηρεσίας, θα είναι συντεταγμένα στην Ελληνική γλώσσα, ή θα συνοδεύονται από νόμιμη ελληνική μετά¬ 
φραση. 

Επικρατούσα διατύπωση είναι πάντοτε η Ελληνική. Οι τυχόν ενστάσεις θα υποβάλλονται στην Ελληνική. 

6.2 Τα έγγραφα και δικαιολογητικά που θα κατατεθούν από αλλοδαπές Επιχειρήσεις πρέπει, επί ποινή απα- 
ραδέκτου, να είναι νόμιμα επικυρωμένα, είτε από το Αρμόδιο Προξενείο της χώρας της διαγωνιζόμενης, είτε με 
την επίθεση της σφραγίδας «ΑροεΙίΙβ» σύμφωνα με την συνθήκη της Χάγης της 5.10.1961 (που κυρώθηκε με το ν. 
1497/1984), ώστε να πιστοποιείται η γνησιότητα τους. Η μετάφραση των εγγράφων αυτών γίνεται είτε από Έλληνα 
δικηγόρο, είτε από το αρμόδιο προξενείο, είτε από τη μεταφραστική υπηρεσία του Υπουργείου Εξωτερικών. 

6.3 Οι έγγραφες και προφορικές συνεννοήσεις μεταξύ των υπηρεσιών που εμπλέκονται στην ανάθεση και εκτέ¬ 
λεση του έργου, των υποψηφίων, των διαγωνιζομένων και του αναδόχου διεξάγονται στην Ελληνική γλώσσα. Ο 
ανάδοχος είναι υποχρεωμένος να διευκολύνει την επικοινωνία των αλλοδαπών υπαλλήλων του με την Υπηρεσία, 
με διάθεση διερμηνέων. 

Αρθρο 7: Εφαρμοστέα νομοθεσία 

Για την δημοπράτηση του έργου, την εκτέλεση της σύμβασης και την κατασκευή του, εφαρμόζονται οι διατάξεις 
των παρακάτω νομοθετημάτων 10 : 

7.1 Ο ν. 1418/1984 - «Δημόσια έργα και ρυθμίσεις συναφών θεμάτων» (ΦΕΚ 23 Α784) όπως τροποποιήθηκε και 
συμπληρώθηκε ιδίως με τους Νόμους: 

• ν. 2052/1992 άρθρα 6 και 20 (ΦΕΚ Α'94/5.6.1992) 

• ν. 2229/1994 άρθρα 1 έως και 4 (ΦΕΚ 138 Α1 /13.8.1994) 

• ν. 2338/1995 άρθρο 13 (ΦΕΚ Α' 202/14.9.1995) 

• ν. 2372/1996 άρθρο 4 (ΦΕΚ Α1 29/28.2.1996) 

• ν. 2940/2001 (ΦΕΚ Α' 180/6.8.2001) 

• ν. 3212/2003 (ΦΕΚ 308Α/31.12.2003) 

• ν. 3263/2004 (ΦΕΚ. 179Α/28.9.2004) 

• ν. 3316/2005 (ΦΕΚ 42Α/22.2.2005) 

7.2 Οι διατάξεις περί ονομαστικοποίησης των μετοχών των εργοληπτικών επιχειρήσεων με μορφή Α.Ε. και του 
ελέγχου της τυχόν ύπαρξης ασυμβιβάστων ιδιοτήτων από το Εθνικό Συμβούλιο Ραδιοτηλεόρασης κλπ. [π.δ. 82/1996 
και ν. 3310/2005 (ΦΕΚ Α 30/14.2.2005), όπως τροποποιήθηκε και ισχύει μετά το ν. 3414/2005 (ΦΕΚ Α'279)]. 

7.3 Οι διατάξεις ν. 1642/1986 για το Φ.Π.Α. (ΦΕΚ Α' 25/1986) και 

• Το άρθρο 2 7 του ν. 2166/1993 για κράτηση 6%ο στο ΤΣΜΕΔΕ (ΦΕΚ Α' 137/24.8.1993) 

10 Προσθήκες και εν γένει προσαρμογές άρθρων της διακήρυξης (πέραν των όσων ήδη προβλέπονται ρητά στρ κείμενο και τις υποσημειώσεις 
της διακήρυξης), μπορούν να προστίθενται και να περιλαμβάνονται, μόνον εφόσον είναι απόλυτα συμβατές με την ισχύουσα νομοθεσία. 

• ν. 2362/1995 - Δημόσιο Λογιστικό (ΦΕΚ 247 Α71995) 

• ν. 3021/2002 (ΦΕΚ. Α 143/19.6.2002) 

• Το άρθρο 8 του ν. 2741/1999 (προσυμβατικός έλεγχος) (ΦΕΚ 199 Α’ /28.9.1999), όπως τροποποιήθηκε και ισχύει 
μετά τους ν. 3060/2002 (ΦΕΚ. 242Α/11.10.2002), 3090/2002 (ΦΕΚ. 329Α/24.12.2002), 3310/2005 11 (ΦΕΚ Α 30/14.2.2005) 
και 3414/2005 (ΦΕΚ Α'279) ΚΥΑ αριθμ. 24014/25.11.05 (ΦΕΚ ΒΊ637) και υπουργική απόφαση υπ’ αριθμ. 1108437/2565/ 
ΔΟΣ/2005 (ΦΕΚ Β'1590). 

Το π.δ. 609/1985 (ΦΕΚ 223 Α'/85) - Κατασκευή Δημοσίων Έργων, όπως τροποποιήθηκε και ισχύει, ιδίως με τα: 

• π.δ. 286/1994, (ΦΕΚ Α' 148/1994) 

• π.δ. 368/1994 άρθρα 5,6,7,8,9 και 11 (ΦΕΚ Α' 201/1994) 

• π.δ. 210/1997, (ΦΕΚ Α' 166/1997) 

• π.δ. 285/1997, (ΦΕΚ Α' 207/1997) 

• π.δ. 218/1999 (ΦΕΚ 187 Α’ /16.9.1999) 

Οι σε εκτέλεση των ανωτέρω διατάξεων εκδοθείσες αποφάσεις, καθώς και λοιπές διατάξεις που αναφέρονται 
ρητά ή απορρέουν από τα οριζόμενα στα συμβατικά τεύχη της παρούσας εργολαβίας και γενικότερα κάθε διά¬ 
ταξη (νόμου, Προεδρικού διατάγματος, Υπουργικής απόφασης, κ.λ.π.) και ερμηνευτική εγκύκλιος που διέπει την 
εκτέλεση του έργου της παρούσας σύμβασης, έστω και αν δεν αναφέρονται ρητά παραπάνω. 

Άρθρο 8: Χρηματοδότηση του Έργου, Φόροι, Δασμοί, κ.λπ. - Πληρωμή Αναδόχου 

8.1 Το έργο χρηματοδοτείται από Πιστώσεις του Προγράμματος Δημοσίων Επενδύσεων (αριθ. Εναρ. Έργου 
.) και υπόκειται στις κρατήσεις 12 που προβλέπονται για τα έργα αυτά, περιλαμβανομένης και της κρά¬ 
τησης 6%ο του άρθρου 27 παρ. 34-37 του ν. 2166/1993 (ΦΕΚ 137 Α/24.8.1993) 13 

8.2 Τα γενικά έξοδα, όφελος κλπ. του Αναδόχου και οι επιβαρύνσεις από φόρους, δασμούς κ,λπ. καθορίζονται 
στο αντίστοιχο άρθρο της Ε.Σ.Υ. Ο Φ.Π.Α. βαρύνει τον Κύριο του Έργου. 

8.3 Οι πληρωμές θα γίνονται σύμφωνα με το άρθρο 40 του π.δ. 609/1985 και (ενδεχομένως) το αντίστοιχο άρθρο 
της Ε.Σ.Υ. Η πληρωμή του εργολαβικού τιμήματος θα γίνεται σε ΕΙΙΒΟ. 

Άρθρο 9: Παροχή διευκρινίσεων για το διαγωνισμό 

Εφόσον ζητηθούν εγκαίρως συμπληρωματικές πληροφορίες, διευκρινίσεις κ.λ.π. για τον διαγωνισμό, αυτές θα 
παρέχονται από την αρχή που τον διεξάγει, το αργότερο δύο εργάσιμες ημέρες πριν από την ημερομηνία λήξης 
υποβολής των προσφορών. 

Άρθρο 10: Τεκμήριο από την συμμετοχή στον διαγωνισμό 

Η υποβολή προσφοράς στο διαγωνισμό αποτελεί τεκμήριο ότι, ο διαγωνιζόμενος έχει λάβει πλήρη γνώση 
αυτής της διακήρυξης και των λοιπών τευχών δημοπράτησης και γνωρίζει πλήρως τις συνθήκες εκτέλεσης του 
έργου. 


" Τίθεται μόνο αν η προϋπολογιζόμενη δαπάνη (χωρίς ΦΠΑ) υπερβαίνει το 1.000.000,00 Ευρώ (άρθρο 12 παρ. 27 του ν. 3310/2005, σε συνδυασμό 
με τον ν. 3414/2005. 

12 Το άρθρο αυτό προσαρμόζεται στις κρατήσεις που ισχύουν για κάθε φορέα. 

13 Εφόσον το έργο συγχρηματοδοτείται και από κοινοτικούς πόρους, τούτο να αναγράφεται στην Διακήρυξη 

ΚΕΦΑΛΑΙΟ Β' 


Άρθρο 11: Τίτλος, προϋπολογισμός, τόπος, περιγραφή και ουσιώδη χαρακτηριστικά του έργου 

11.1 Τίτλος του έργου 

Ο τίτλος του έργου είναι: 

«.». 

11.2 Προϋπολογισμός του έργου 

Ο συνολικός προϋπολογισμός Μελέτης / Υπηρεσίας του έργου ανέρχεται σε 

.Ευρώ και αναλύεται σε 14 : 

Δαπάνη Εργασιών. 

Γενικά έξοδα και Όφελος εργολάβου (ΓΕ+ΟΕ). 

Απρόβλεπτα (ποσοστού 15% επί της δαπάνης εργασιών και του κονδυλίου 

ΓΕ+ΟΕ). 

Αναθεώρηση. 

Φόρος Προστιθέμενης Αξίας. 


11.3 Τόπος εκτέλεσης του έργου 


11.4 Περιγραφή και ουσιώδη χαρακτηριστικά του έργου 


Επισημαίνεται ότι, για λόγους διαφάνειας και ίσης μεταχείρισης αυτών που συμμετέχουν 
στο διαγωνισμό, αλλά και συμμόρφωσης προς τις επιταγές της κοινοτικής νομοθεσίας και 
νομολογίας (υπόθεση 0-496/99 Ρ / Επιτροπή κατά 0Α5 δυοοίτί άί ΡαιΙώ 5ρΑ), στα έργα που 
συγχρηματοδοτούνται από κοινοτικούς πόρους, το Φυσικό και οικονουικό αντικείυενο δεν 
ποέπει να υεταβάλλεται ουσιωδώο κατά την διάρκεια εκτέλεσης της σύυΒασης. 

Δυνατότητα μεταβολής υφίσταται, μόνο σε εξαιρετικές περιπτώσεις, που αναφέρονται ρητά στην 
Ειδική Συγγραφή Υποχρεώσεων και εφόσον η μεταβολή δεν προκύπτει από ατέλειες και 
ελλείψεις της μελέτης, με βάση την οποία δημοπρατήθηκε το έργο. 

Ειδικά για τα έργα αυτά η διαχείριση των «επι-έλασσον» δαπανών θα ακολουθεί τις προβλέψεις 
της υφιστάμενης νομοθεσίας, αλλά υπό τους ακόλουθους πεοιοοισυούς : 


Δεν επιτρέπεται με την χρησιμοποίηση των «επι-έλασσον» δαπανών: 

• να προκαλείται αλλαγή του «βασικού σχεδίου» της αρχικής σύμβασης, όπως αυτό 
περιγράφεται στα συμβατικά τεύχη, 

• να θίγεται η πληρότητα, η ποιότητα και η λειτουργικότητα του έργου, 

• να καταργείται μια «ομάδα εργασιών» της αρχικής σύμβασης 

• να πληρώνονται νέες εργασίες, που δεν υπήρχαν στην αρχική σύμβαση, 


Μπορούν να προστίθενται και άλλα κονδύλια, όπως π.χ. δαπάνη απολογιστικά εκτελούμενων εργασιών. 

• να τροποποιούνται οι προδιαγραφές του έργου, όπως αυτές περιγράφονται στα συμβατικά τεύχη, 

• να προκαλείται αύξηση ή να γίνεται εισαγωγή νέων συμβατικών δαπανών, οι οποίες δεν είχαν αποτελέσει 
αντικείμενο του διαγωνισμού του έργου (π,χ. για το μητρώο έργου, απολογιστικές εργασίες, κ,λπ.). 

• Υπό την προϋπόθεση εφαρμογής των προαναφερθέντων περιορισμών, επιτρέπεται η χρησιμοποίηση των 
«επι-έλασσον» δαπανών, χωρίς περιορισμό ορίου μεταβολής των εργασιών στο εσωτερικό της αυτής «ομάδας 
εργασιών», αλλά: 

• με περιορισμό της μεταβολής (αύξησης ή μείωσης) του προϋπολογισμού μιας «ομάδας εργασιών», έως το 
30% του αρχικού προϋπολογισμού της, και ταυτόγρονα 

• με περιορισμό του συνόλου, αθροιστικά, όλων των μετακινήσεων προϋπολογισμών από «ομάδα εργασιών» σε 
«ομάδα εργασιών» έως το 10% του συνολικού προϋπολογισμού εργασιών της αρχικής σύμβασης του έργου. 

Οι ως άνω ποσοτικοί περιορισμοί δεν ισχύουν άν γίνονται μόνο μειώσεις ποσοτήτων (και οικονομικού αντικει¬ 
μένου) μιας σύμβασης (στο πλαίσιο των προβλέψεων του ισχύοντος νομοθετικού πλαισίου), χωρίς να χρησιμο¬ 
ποιούνται τα εξοικονομούμενα ποσά για την αύξηση των ποσοτήτων άλλων εργασιών της σύμβασης. 

Άρθρο 12: Προθεσμία εκτέλεσης του έργου 

Η συνολική προθεσμία εκτέλεσης του έργου, ορίζεται σε.και 

αρχίζει από την ημέρα υπογραφής της σύμβασης 15 . Οι αποκλειστικές και ενδεικτικές τμηματικές προθεσμίες 
του έργου αναφέρονται ειδικότερα στην Ε.Σ.Υ. 

Άρθρο 13: Διαδικασία επιλογής Αναδόχου - Σύστημα υποβολής οικονομικών προσφορών 

13.1 Η επιλογή του αναδόχου θα γίνει με την «ανοικτή δημοπρασία» της παραγράφου 2.α του άρθρου 4 του ν. 
1418/1984 όπως ισχύει και με τους όρους του ν. 3263/2004. 

13.2 Η οικονομική προσφορά των διαγωνιζομένων, θα υποβληθεί με το σύστημα. 

του άρθρου 4 παράγραφος.του ν. 1418/1984 και του άρθρου.του π.δ. 609/1985 16 . 

Κάθε διαγωνιζόμενος, μπορεί να υποβάλει μόνο μία οικονομική προσφορά. 

Άρθρο 14: Κριτήριο Ανάθεσης - Ανάδειξη Αναδόχου 

Κριτήριο για την ανάθεση της σύμβασης είναι η χαμηλότερη τιμή, όπως ειδικότερα ορίζεται στο ν. 3263/2004. 

Άρθρο 15: Εγγύηση συμμετοχής στο διαγωνισμό 

15.1 Για την έγκυρη συμμετοχή στον διαγωνισμό κατατίθενται από τους διαγωνιζόμενους, κατά τους όρους του 
άρθρου 23 παρ. 1 του π.δ. 609/1985, εγγυητικές επιστολές συμμετοχής, που ανέρχονται σε ποσοστό 2% επί του 

προϋπολογισμού της υπηρεσίας, χωρίς αναθεώρηση και ΦΠΑ 17 , ήτοι στο ποσό των.ΕΥΡΩ. Οι εγγυητικές 

επιστολές απευθύνονται είτε στην υπηρεσία που διεξάγει το διαγωνισμό, είτε στο φορέα κατασκευής, είτε στον 
κύριο του έργου και σε περίπτωση διαγωνιζόμενης κοινοπραξίας πρέπει να είναι κοινές υπέρ όλων των μελών 
της. 

15.2 Οι εγγυητικές επιστολές αναφέρουν απαραίτητα τα στοιχεία του διαγωνιζόμενου, δηλαδή το ονοματε¬ 
πώνυμο και πατρώνυμο του ατομικού εργολήπτη, την επωνυμία του νομικού προσώπου (εταιρείας) ή τον τίτλο 
της Κοινοπραξίας, τον τίτλο του έργου για το οποίο δίδεται η εγγύηση, σαφή παραίτηση του εγγυητή από την 
ένσταση της διζήσεως μέχρι το παραπάνω ποσό και ανεπιφύλακτη υπόσχεση περί καταβολής του ποσού της 
εγγύησης, χωρίς καμία ένσταση ή αντίρρηση, μέσα σε πέντε (5) ημέρες από την σχετική ειδοποίηση, κατά τα 
αναφερόμενα ειδικότερα στις διατάξεις του άρθρου 23 του π.δ. 609/1985 και του άρθρου 4 του ν. 3263/2004. 

15.3 Οι εγγυητικές επιστολές συμμετοχής δεν γίνονται δεκτές, αν έχουν χρόνο ισχύος 

μικρότερο των.ημερολογιακών ημερών, από την ημερομηνία δημοπράτησης (άρθρο 23 παρ. 2 

και 3 του π.δ. 609/1985 όπως ισχύει). 

Οι εγγυητικές επιστολές καταπίπτουν υπέρ του Κυρίου του Έργου, εφόσον συντρέχει νόμιμη περίπτωση. 


Άρθρο 16: Χορήγηση Προκαταβολής - Ρήτρα πρόσθετης καταβολής (Πριμ) 18 

16.1 .προβλέπεται η χορήγηση προκαταβολής στον Ανάδοχο. 

16.2 .προβλέπεται η πληρωμή πριμ στην παρούσα σύμβαση. 

Άρθρο 17: Εγγυήσεις καλής εκτέλεσης του έργου - 
Οριο ποσοστού έκπτωσης για πρόσθετη εγγύηση καλής εκτέλεσης 


Γ ια την υπογραφή της σύμβασης απαιτείται η παροχή εγγύησης καλής εκτέλεσης κατά την παρ. 1 του άρθρου 
4 του ν. 3263/2004, που ανέρχεται σε ποσοστό 5% 19 επί του προϋπολογισμού του έργου, χωρίς τα κονδύλια της 
αναθεώρησης και του Φ.Π.Α., ήτοι ποσού.Ευρώ. 

Σε περίπτωση που το ποσοστό έκπτωσης που πρόσφερε στο διαγωνισμό ο ανάδοχος είναι μεγαλύτερο του 

15 Μπορεί η έναρξη της προθεσμίας να ορίζεται διαφορετικά, αν λόγου χάρη δεν προβλέπεται η άμεση έναρξη των εργασιών. 

16 Ιδιαιτέρως επισημαίνεται ότι η παρούσα διακήρυξη αφορά τα συστήματα δημοπράτησης των άρθρων 6, 7 (κυρίως), 9 και 11 του π.δ. 609/1985, 
(με τις προϋποθέσεις που ισχύουν για το καθένα εξ αυτών) και δεν αφορά το σύστημα μελέτη - κατασκευή. 

17 Υπό τις προϋποθέσεις του άρθρου 23 παρ. 1 του π.δ. 609/1985, μπορεί να ορισθεί μέχρι και σε ποσοστό 4% επί του ποσού του 
προϋπολογισμού. 

18 Εφόσον συντρέχει περίπτωση του άρθρου 37 του π.δ.609/1985. 

19 Και εφόσον συντρέχουν οι προϋποθέσεις μέχρι ποσρστό 10%. 

ορίου.%, υποχρεούται να προσκομίσει για την υπογραφή της σύμβασης επιπλέον πρόσθετη εγγύηση καλής 

εκτέλεσης, σύμφωνα με τα οριζόμενα στην παράγραφο 2 του άρθρου 4 του ν. 3263/2004. 

Σε περίπτωση αναδόχου κοινοπραξίας, οι εγγυήσεις καλής εκτέλεσης είναι πάντοτε κοινές υπέρ όλων των 
μελών της, όπως ορίζεται στο άρθρο 35 παρ. 2 του π.δ. 609/1985. 

Οι εγγυητικές επιστολές εκδίδονται κατ’ επιλογή του αναδόχου από ένα ή περισσότερα πιστωτικά ιδρύματα, 
ανεξαρτήτως του ύψους των. 

Αρθρο 18: Ημερομηνία λήξης της προθεσμίας παραλαβής των προσφορών 

Ως ημερομηνία λήξης της προθεσμίας παραλαβής των προσφορών στο διαγωνισμό, ορίζεται η .ημέ¬ 
ρα. 20 . Ώρα λήξης της υποβολής προσφορών ορίζεται η 10:00 π.μ. 

Αν για οποιονδήποτε λόγο δεν διεξαχθεί η δημοπρασία την προαναφερθείσα ημερομηνία, θα διενεργηθεί 

στις.ημέρα.(Δευτέρα ή Πέμπτη) και ώρα 10:00 π.μ. (δεν αφορά περιπτώσεις επανάληψης της 

δημοπρασίας). 

Αρθρο 19: Χρόνος ισχύος προσφορών 

Κάθε υποβαλλόμενη προσφορά, δεσμεύει τον συμμετέχοντα στο διαγωνισμό κατά τη διάταξη του άρθρου 23 
παρ. 2 του π.δ. 609/1985, για διάστημα.ημερών 21 , από την ημερομηνία υποβολής των προσφορών. 

Αρθρο 20: Δημοσιότητα - Δαπάνες δημοσίευσης 

Περίληψη της Διακήρυξης αυτής θα δημοσιευθεί κατά την παρ. 5 του άρθρου 4 του π.δ. 609/1985, στο τεύχος 
Διακηρύξεων Δημοσίων Συμβάσεων της Εφημερίδας της Κυβερνήσεως και στον Ελληνικό Τύπο. 

Τα έξοδα των εκ του νόμου απαραίτητων δημοσιεύσεων της διακήρυξης της δημοπρασίας βαρύνουν τον Ανά- 
δοχο και εισπράττονται με τον πρώτο λογαριασμό πληρωμής του έργου. Τα έξοδα δημοσιεύσεων των τυχόν 
προηγούμενων διαγωνισμών για το ίδιο έργο, καθώς και τα έξοδα των μη απαραίτητων εκ του νόμου δημοσιεύ¬ 
σεων, βαρύνουν τον κύριο του έργου και καταβάλλονται από τις πιστώσεις του έργου. 


20 Δευτέρα η Πέμπτη, ή άλλη ημέρα αν συντρέχουν οι προϋποθέσεις του τελ. εδαφίου της παρ. 1 του άρθρου 3 του ν. 3263/2004. 

21 Σύμφωνα με το άρθρο 23 παρ. 2 του π.δ. 609/1985, ο χρόνος ισχύος των προσφορών είναι γενικά 60 ημέρες και μπορεί να αυξηθεί (με τη 
διακήρυξη) για τους διαγωνισμούς της παρούσας μέχρι και 12 μήνες (εφόσον το έργο εμπίπτει στον προσυμβατικό έλεγχο του Ελεγκτικού 
Συνεδρίου). Συνιστάται η χρήση της δυνατότητας που δίνει ο νόμος για την επιμήκυνση του χρόνου ισχύος της προσφορά (τουλάχιστον σε έξι 
μήνες), διότι ο χρόνος των 60 ημερών είναι ανεπαρκής για την ολοκλήρωση της διαδικασίας ανάθεσης. 

ΚΕΦΑΛΑΙΟ Γ’ 

Αρθρο 21: Δικαιούμενοι συμμετοχής στον διαγωνισμό 

Στον διαγωνισμό δικαιούνται να συμμετάσχουν: 

21.1 Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχειρήσεων που τηρείται στη ΓΓΔΕ του Υ.ΠΕ.ΧΩ.Δ.Ε., εφόσον 
ανήκουν στην.τάξη για έργα κατηγορίας. 22 

β. Προερχόμενες από κράτη - μέλη της Ευρωπαϊκής Ένωσης ή του Ευρωπαϊκού Οικονομικού Χώρου (Ε.Ο.Χ.), ή 
από κράτη που έχουν υπογράψει την συμφωνία για τις Δημόσιες Συμβάσεις (Σ.Δ.Σ.) του Παγκόσμιου Οργανισμού 
Εμπορίου (Π.Ο.Ε.), στα οποία τηρούνται επίσημοι κατάλογοι αναγνωρισμένων εργοληπτών, εφόσον είναι εγγε¬ 
γραμμένες σε αυτούς και σε τάξη και κατηγορία αντίστοιχη με τις καλούμενες του Ελληνικού Μητρώου ΜΕΕΠ. 

γ. Προερχόμενες από ως ανωτέρω β' κράτη, στα οποία δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει έργα παρόμοια με το δημοπρατούμενο, από ποιοτική 
και ποσοτική άποψη. 

21.2 Κοινοπραξίες Εργοληπτικών Επιχειρήσεων των παραπάνω περιπτώσεων α, β και γ σε οποιονδήποτε συν¬ 
δυασμό μεταξύ τους, υπό τους όρους του άρθρου 2 παρ. 7 του π.δ. 609/1985 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

21.3 Κοινοπραξίες εργοληπτικών επιχειρήσεων για την κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 2 του π.δ. 609/1985. Το ποσοστό συμμετοχής της κάθε επιχείρησης 
στο κοινοπρακτικό σχήμα προκύπτει από τον προϋπολογισμό της κατηγορίας για την οποία αυτή συμμετέχει 
και δεν είναι απαραίτητο να αναγράφεται. Κατηγορία εργασιών με ποσοστό κάτω του 10% του προϋπολογισμού 
του έργου (χωρίς αναθεώρηση και ΦΠΑ), εφόσον δεν καλείται στη δημοπρασία, αθροίζεται στον προϋπολογισμό 
της μεγαλύτερης κατηγορίας. 

21.4 Κοινοπραξίες εργοληπτικών επιχειρήσεων εγγεγραμμένων στην τάξη.του ΜΕΕΠ για έργα κατηγορίας 

., με τις προϋποθέσεις της παρ. 42 του άρθρου 16 του ν. 1418/1984, όπως ισχύει (αναβάθμιση ορίου λόγω 

κοινοπραξίας) 23 . 

21.5 Κάθε εργοληπτική επιχείρηση συμμετέχει, είτε μεμονωμένα, είτε ως μέλος ενός κοινοπρακτικού σχήματος. 
Κατά τα λοιπά εφαρμόζονται οι ισχύουσες διατάξεις για την συμμετοχή εργοληπτικών επιχειρήσεων σε διαγω¬ 
νισμούς για την κατασκευή Δημοσίων Έργων. 

Άρθρο 22: Επαγγελματικά προσόντα 

Κάθε Εργοληπτική Επιχείρηση, που μετέχει στον διαγωνισμό μεμονωμένα, ή ως μέλος Κοινοπραξίας, οφείλει 
να διαθέτει τα παρακάτω επαγγελματικά προσόντα: 

1. Να μη βρίσκεται σε πτώχευση, εκκαθάριση 24 , αναγκαστική διαχείριση, ή προκειμένου περί αλλοδαπών, σε 
οποιαδήποτε άλλη ανάλογη κατάσταση, που προκύπτει από μία παρόμοια διαδικασία, η οποία προβλέπεται από 
την εθνική νομοθεσία του Κράτους προέλευσής της. 

2. Να μην έχουν καταδικαστεί αμετάκλητα οι διαχειριστές σε περίπτωση ομόρρυθμων (Ο.Ε.), ετερόρρυθμων (ΕΈ.) 
και Εταιρειών Περιωρισμένης Ευθύνης (Ε.Π.Ε.), ο πρόεδρος και ο διευθύνων σύμβουλος σε περίπτωση ανώνυμης 
εταιρείας (Α.Ε.), τα φυσικά πρόσωπα που ασκούν τη διοίκηση του σε κάθε άλλη περίπτωση και τα αντίστοιχα 
κατά το δίκαιο της αλλοδαπής επιχείρησης πρόσωπα για α) συμμετοχή σε εγκληματική οργάνωση, κατά το άρθρο 
2 παρ. 1 της κοινής δράσης της υπ’ αριθμ. 98/773/ΔΕΥ του Συμβουλίου της Ευρωπαϊκής Ένωσης, β) δωροδοκία, 
κατά το άρθρο 3 της πράξης του Συμβουλίου της 26.5.1997 (21) και στο άρθρο 3 παρ. 1 της κοινής δράσης αριθμ. 
98/742/ΚΕΠΠΑ του Συμβουλίου, γ) απάτη, κατά την έννοια του άρθρου 1 της σύμβασης για την προστασία των 
οικονομικών συμφερόντων των Ευρωπαϊκών Κοινοτήτων, δ) νομιμοποίηση εσόδων από παράνομες δραστηριότη¬ 
τες, κατά το άρθρο 1 της υπ’ αριθμ. 91./3Θ8/ΕΟΚ οδηγίας του Συμβουλίου, για την πρόληψη χρησιμοποίησης του 
χρηματοπιστωτικού συστήματος για τη νομιμοποίηση εσόδων από παράνομες δραστηριότητες, ε) υπεξαίρεση 
(375 Π.Κ), στ) απάτη (386-388 Π.Κ.), ζ) εκβίαση (385 Π.Κ.), η) πλαστογραφία (216-218 Π.Κ.), θ) ψευδορκία (224 Π.Κ.), ι) 
δωροδοκία (235-237 Π.Κ.), κ) δόλια χρεοκοπία (398 Π.Κ.). 

Τα υπό α'-δ' αδικήματα έχουν ως συνέπεια τον αποκλεισμό του υποψηφίου σε κάθε περίπτωση, ενώ τα υπό 
ε'-κ', μόνο αν σχετίζονται με την άσκηση του επαγγέλματος του εργολήπτη. 

3. Να έχει εκπληρώσει τις υποχρεώσεις της, όσον αφορά στην καταβολή των εισφορών Κοινωνικής Ασφάλισης, 
σύμφωνα με την ισχύουσα Ελληνική νομοθεσία (εφόσον είναι ημεδαπή ή αλλοδαπή μεν αλλά που έχει ήδη ανα¬ 
πτύξει δραστηριότητα στην Ελλάδα), ή σύμφωνα με τη νομοθεσία της χώρας όπου είναι εγκατεστημένη. 

4. Να έχει εκπληρώσει τις υποχρεώσεις της, όσον αφορά στην καταβολή των φόρων, σύμφωνα με την ισχύουσα 
Ελληνική Νομοθεσία (σε περίπτωση που είναι εγκατεστημένη στην Ελλάδα) ή σύμφωνα με τη νομοθεσία της 
χώρας όπου είναι εγκατεστημένη. 

5. Να έχει εκπληρώσει τις υποχρεώσεις της προς τις εργοληπτικές οργανώσεις και να μην έχει ανεκτέλεστο 
υπόλοιπο εργολαβικών συμβάσεων ανώτερο του νομίμου ορίου (οι προϋποθέσεις αυτές ισχύουν μόνο για τις 
ημεδαπές επιχε ιρήσεις). 

22 Εάν συντρέχει περίπτωση πρέπει να πρσβλέπεται η συμμετοχή επιχειρήσεων γραμμένων στα Νομαρχιακά Μητρώα. Στην περίπτωση αυτή 
προσαρμόζεται κατάλληλα ο όρος της Διακήρυξης. 

23 Εφόσρν συντρέχει περίπτωση. 

24 Η εκκαθάριση ακολουθεί τη λύση των εταιρειών, συνεπώς αφορά υονο Ιϊο εταιρείες και όχι τις ατομικές εργοληπτικές επιχειρήσεις. 

6. Τεχνική ικανότητα 25 . 

7. Να μην έχει διαπράξει πειθαρχικό παράπτωμα για το οποίο της επιβλήθηκε ποινή που της στερεί το δικαίωμα 
συμμετοχής σε δημοπρασίες δημοσίων έργων (και καταλαμβάνει τη συγκεκριμένη δημοπρασία). 

Άρθρο 23: Δικαιολογητικά 

Κάθε Εργοληπτική Επιχείρηση που συμμετέχει στη δημοπρασία, μεμονωμένα ή ως μέλος Κοινοπραξίας, οφείλει 
να αποδείξει ότι πληροί τις απαιτήσεις του άρθρου 21 και ότι διαθέτει τα προσόντα του άρθρου 22, προσκομί¬ 
ζοντας πρωτότυπα ή νομίμως επικυρωμένα (κατά το άρθρο II του ν. 2690/1999 - ΦΕΚ Α' 45) αντίγραφά τους, τα 
παρακάτω δικαιολογητικά: 

23.1 Δικαιολογητικά επαγγελματικής εγγραφής 

α. Προκειμένου περί εργοληπτικής επιχείρησης εγγεγραμμένης στο Μ.Ε.Ε.Π., πρωτότυπο πιστοποιητικό εγγραφής 
σε αυτό, στην τάξη και κατηγορία που ορίζεται στο άρθρο 21 της παρούσας 26 . 

β. Προκειμένου περί Εργοληπτικής Επιχείρησης προερχόμενης από κράτος-μέλος της Ευρωπαϊκής Ένωσης, 
ή του Ε.Ο.Χ. ή από κράτος που έχει υπογράψει την Σ.Δ.Σ. του Π.Ο.Ε., όπου τηρούνται επίσημοι κατάλογοι ανα¬ 
γνωρισμένων εργοληπτών, επικυρωμένο από την αρμόδια αρχή πιστοποιητικό εγγραφής στους καταλόγους, σε 
τάξη και κατηγορία όπως ορίζεται στο άρθρο 21 της παρούσας, συνταγμένο σύμφωνα με το άρθρο 29 του π.δ. 
334/2000. 

γ. Προκειμένου περί Εργοληπτικής Επιχείρησης προερχόμενης από κράτος-μέλος της Ευρωπαϊκής Ένωσης, ή 
του Ε.Ο.Χ. ή από κράτος που έχει υπογράψει την Σ.Δ.Σ. του Π.Ο.Ε., όπου δεν τηρούνται επίσημοι κατάλογοι ανα¬ 
γνωρισμένων εργοληπτών, απαιτείται βεβαίωση εγγραφής στο επαγγελματικό μητρώο της χώρας προέλευσης 
της, σύμφωνα με το άρθρο 25 του π.δ. 334/2000. 

Τα δικαιολογητικά επαγγελματικής εγγραφής προκειμένου να γίνουν αποδεκτά, θα πρέπει να ισχύουν κατά 
την ημερομηνία λήξης της παραλαβής των προσφορών. 

23.2 Δικαιολογητικά επαγγελματικής και τεχνικής καταλληλότητας 

Η εκπλήρωση των προϋποθέσεων του άρθρου 22 περ. 1-4 αποδεικνύεται με τα δικαιολογητικά των περιπτώσεων 
α έως δ που αφορούν τόσο τις μεμονωμένες επιχειρήσεις όσο και όλα τα μέλη των κοινοπραξιών 27 . Επιπλέον 
αλλοδαπές εργ. επ. προσκομίζουν τα δικαιολογητικά της περίπτωσης ε' για τη διαπίστωση της τεχνικής τους 
ικανότητας και οι ελληνικές εργοληπτικές επιχειρήσεις τα δικαιολογητικά των περιπτώσεων στ» και ζ'. Το δικαι- 
ολογητικό της περ. η' προσκομίζεται από ημεδαπές και αλλοδαπές επιχειρήσεις: 

α. Για την περίπτωση 1 προσκομίζονται πιστοποιητικά που εκδίδονται από αρμόδια δικαστική ή διοικητική αρχή 
της χώρας καταγωγής ή της χώρας προέλευσης. Γ ια την Ελλάδα τα πιστοποιητικά που αφορούν την πτώχευση 
και αναγκαστική διαχείριση εκδίδονται από το πρωτοδικείο, ενώ αυτό που αφορά την θέση σε εκκαθάριση από 
την αρμόδια Νομαρχιακή Αυτοδιοίκηση ή το Υπουργείο Ανάπτυξης όταν πρόκειται για ανώνυμη εταιρεία και το 
πρωτοδικείο της έδρας στις υπόλοιπες περιπτώσεις νομικών προσώπων (ΟΕ, ΕΕ και ΕΠΕ). Πιστοποιητικά περί μη 
θέσεως σε εκκαθάριση δεν προσκομίζονται από τις ατομικές εργοληπτικές επιχειρήσεις. 

β. Γ ια την περίπτωση 2 προσκομίζεται απόσπασμα ποινικού μητρώου ή ανάλογο έγγραφο Δικαστικής Αρχής 
της χώρας προέλευσης, που αφορά τους διαχειριστές σε περίπτωση ομόρρυθμων (Ο.Ε.), ετερόρρυθμων (ΕΈ.) 
και εταιρειών περιορισμένης ευθύνης (Ε.Π.Ε.), τον πρόεδρο και διευθύνοντα σύμβουλο σε περίπτωση ανώνυμης 
εταιρείας (Α.Ε.), τα φυσικά πρόσωπα που ασκούν τη διοίκηση του σε κάθε άλλη περίπτωση και τα αντίστοιχα 
κατά το δίκαιο της αλλοδαπής επιχείρησης πρόσωπα. Σε περίπτωση που το απόσπασμα ποινικού μητρώου δεν 
είναι λευκό, θα υποβάλλεται ένορκη βεβαίωση ενώπιον δικαστικής αρχής ή Συμβολαιογράφου, περί των αδικη¬ 
μάτων που αφορούν οι καταδίκες που είναι γραμμένες στο μητρώο. Αν από την ένορκη βεβαίωση προκύπτει ότι 
κάποια από τις καταδίκες αφορά τα αδικήματα που προκαλούν αποκλεισμό των διαγωνιζομένων, προσκομίζεται 
η καταδικαστική απόφαση προκειμένου να διαπιστωθεί αν το αδίκημα αφορά την άσκηση του επαγγέλματος 
του διαγωνιζόμενου. Η ένορκη βεβαίωση διατηρεί την ισχύ της για όσο χρόνο αντιστοιχεί στο περιεχόμενο του 
ποινικού μητρώου. 

γ. Για την περίπτωση 3 πιστοποιητικά που εκδίδονται από την αρμόδια αρχή του κράτους εγκατάστασης, ή 
του ελληνικού κράτους, περί του ότι έχουν εκπληρωθεί οι υποχρεώσεις της Εργ. Επιχ., όσον αφορά στην κατα¬ 
βολή των εισφορών κοινωνικής ασφάλισης, σύμφωνα με την νομοθεσία του κράτους εγκατάστασης ή και με την 
ισχύουσα ελληνική νομοθεσία, για την Εργ.Επ. και για όλες τις Κοινοπραξίες στις οποίες συμμετέχει, καθώς και 
για κάθε έργο που εκτελεί (παρ. 9 άρθρο 4 του ν. 1418/1984) στην Ελλάδα. 

δ. Γ ια την περίπτωση 4, εφόσον η εργοληπτική επιχείρηση φορολογείται στην Ελλάδα, αποδεικτικά ενημερότη¬ 
τας για χρέη προς το ελληνικό δημόσιο, τόσο μεμονωμένα, όσο και για τις Κοινοπραξίες στις οποίες συμμετέχει 

25 Συμπληρώνεται νια να τεθούν οι προϋποθέσεις υπό (ίο οποίες υπορεί να γίνει δεκτή αλλοδαπή ερνολ. 

επιχείρηση που δεν είναι γραμμένη σε επίσημο κατάλογο αναγνωρισμένων εργοληπτών. Η ζητούμενη τεχνική ικανότητα πρέπει να είναι στο 
επίπεδο των εγγεγραμμένων στις αντίστοιχες τάξεις του ελληνικού ΜΕΕΠ, δηλαδή ο κατάλογος και τα πιστοποιητικά που ζητούνται πρέπει να 
περιέχουν έργα του προϋπολογισμού, της τάξης και των κατηγοριών που δικαιούνται να συμμετέχουν στο διαγωνισμό. Γ ια τις ημ,εδαπές ερνολ. 
επιχειρήσεις η τεχνική ικανότητα αποδεικνύεται από την εγγραφή στην αντίστοιχη τάξη και κατηγορία του Μ.Ε.Ε.Π., μπορούν όμως να τεθούν 
απαιτήσεις τεχνικής ικανότητας, ύστερα από σχετική ενκοιτική απόφαση του Υπουργού ΠΕΧΩΔΕ. όπως προβλέπεται στην διάταση του άρθρου 
42 παρ. 9 του ν. 3316/2005. Στην περίπτωση αυτή να αναφέρεται η εγκριτική απόφαση. 

26 Αν προβλέπεται η συμμετοχή επιχειρήσεων εγγεγραμμένων στα νομαρχιακά μητρώα, να διαμορφωθεί 

ανάλογα. 

27 Η Ενημερότητα Πτυχίου απαλλάσσει από την υποχρέωση προσκόμισης των δικαιολογητικών του άρθρου 23.2 περ. α', β', γ', δ', στ', ζ' και 
η. Στην περίπτωση συμμετοχής στο διαγωνισμό και επιχειρήσεων με ενημερότητα πτυχίου να γίνεται χρήση του Υποδείγματος Διακήρυξης 
τύπου Β. Επιχειρήσεις που προσκομίζουν Ενημερότητα Πτυχίου λόγω εγγραφής σε τάξη τρίτη ή μεγαλύτερη για κατηγορία μη καλούμενη στη 
συγκεκριμένη δημοπρασία κρίνονται όπως οι εργοληπτικές επιχειρήσεις με Ενημερότητα Πτυχίου. 

(παρ. 9 αρ. 4 του ν. 1418/1984). Σε περίπτωση που η Εργ. Επ. δεν φορολογείται στην Ελλάδα, βεβαίωση από την 
αρμόδια ελληνική αρχή ή υπεύθυνη δήλωση περί του γεγονότος αυτού και ταυτόχρονα αποδεικτικό φορολογικής 
ενημερότητας αρμόδιας αρχής της χώρας εγκατάστασης της. 

Αν σε κάποιο κράτος δεν εκδίδονται τα παραπάνω α έως δ έγγραφα ή πιστοποιητικά, μπορεί να αντικαταστα- 
θούν με ένορκη βεβαίωση (εκδοθείσα εντός των έξι μηνών που προηγούνται της ημερομηνίας δημοπράτησης) ή 
όπου δεν προβλέπεται, από υπεύθυνη δήλωση. Αν διαπιστωθεί με οποιονδήποτε τρόπο ότι, στην εν λόγω χώρα 
εκδίδονται τα υπόψη πιστοποιητικά, η προσφορά του διαγωνιζόμενου είναι απαράδεκτη. 

ε. Για τις εργολ. επιχειρήσεις της παραγράφου 21.1.γ κατάλογο εκτελεσμένων έργων κατά την τελευταία πεντα¬ 
ετία, συνοδευόμενο από πιστοποιητικά καλής εκτέλεσής τους, από τα οποία στοιχεία αποδεικνύεται ότι έχουν 
εκτελέσει παρόμοια ποιοτικά και ποσοτικά έργα με το δημοπρατούμενο. Τα πιστοποιητικά αυτά αναφέρουν 
την αξία, τον χρόνο και τον τόπο εκτέλεσης των έργων και διευκρινίζουν αν τα έργα εκτελέστηκαν κατά τους 
κανόνες της τέχνης και αν περατώθηκαν κανονικά. 

στ. Πιστοποιητικά εκπλήρωσης των οικονομικών τους υποχρεώσεων προς τις επαγγελματικές εργοληπτικές 
ενώσεις, ή υπεύθυνη δήλωση ότι δεν είναι εγγεγραμμένες σε τέτοιες οργανώσεις. 

ζ. Υπεύθυνη δήλωση για το ανεκτέλεστο μέρος των εργολαβικών συμβάσεων, συνοδευόμενη από: (α) πίνακα 
όλων των υπό εκτέλεση έργων και (β) τις βεβαιώσεις των αρμοδίων υπηρεσιών, για το ανεκτέλεστο μέρος κάθε 
εργολαβίας που εκτελεί είτε αυτοτελώς, είτε σε κοινοπραξία και εκδίδονται στο εξάμηνο που προηγείται της 
ημερομηνίας δημοπράτησης του έργου (άρθρο 16 παρ. 45 ν. 1418/1984, όπως ισχύει). 

η. Υπεύθυνη δήλωση του νόμιμου εκπροσώπου της Ε.Ε. ότι δεν της επιβλήθηκε για πειθαρχικό παράπτωμα ποινή 
η οποία της στερεί το δικαίωμα συμμετοχής στη δημοπρασία. 

Αλλοδαπές εργοληπτικές επιχειρήσεις εγγεγραμμένες σε επίσημους καταλόγους αναγνωρισμένων εργοληπτών 
της χώρας τους, κατά την έννοια του άρθρου 29 του π.δ. 334/2000, απαλλάσσονται της υποχρέωσης υποβολής 
των δικαιολογητικών εκείνων που μνημονεύει το πιστοποιητικό εγγραφής τους. 

Όλα τα ανωτέρω (α) έως και (η) στοιχεία, προκειμένου να είναι παραδεκτή ή προσφορά του διαγωνιζόμενου, 
θα πρέπει να βρίσκονται σε ισχύ κατά την ημερομηνία λήξης της παραλαβής των προσφορών. Αν στις ειδικές 
διατάξεις που διέπουν την έκδοση τους δεν προβλέπεται χρόνος ισχύος των δικαιολογητικών, θεωρούνται έγκυρα 
εφόσον φέρουν ημερομηνία έκδοσης εντός των έξι μηνών που προηγούνται της ημερομηνίας λήξης της παρα¬ 
λαβής των προσφορών. Οι ένορκες βεβαιώσεις, που τυχόν προσκομίζονται για αναπλήρωση δικαιολογητικών, 
πρέπει επίσης να φέρουν ημερομηνία εντός των έξι μηνών που προηγούνται της δημοπράτησης. 

Τα δικαιολογητικά υποβάλλονται σε πρωτότυπα ή (κατ’ επιλογή του διαγωνιζόμενου) σε νόμιμα επικυρωμένα 
φωτοαντίγραφα (κατά τις διατάξεις του άρθρου 11 του ν. 2690/1999 όπως ισχύει). Αντί επικύρωσης των φωτοα¬ 
ντιγράφων αρκεί η υποβολή (μαζί με τα φωτοαντίγραφα μέσα στο φάκελο δικαιολογητικών) υπεύθυνης δήλωσης 
του νόμιμου εκπροσώπου της διαγωνιζόμενης εταιρείας περί του ότι τα υποβαλλόμενα στοιχεία είναι φωτοαντί¬ 
γραφα του πρωτοτύπου. Η υπεύθυνη δήλωση πρέπει να αναφέρει ένα προς ένα τα δικαιολονητικά των οποίων 
βεβαιώνεται π ακρίβεια. 

Τα πιστοποιητικά που εκδίδονται από τα Κέντρα Εξυπηρέτησης Πολιτών (ΚΕΠ) θεωρούνται πρωτότυπα. Ειδικά το 
αποδεικτικό φορολογικής ενημερότητας των ελληνικών αρχών (όταν προσκομίζεται ιδιαίτερα και δεν καλύπτεται 
από την ενημερότητα πτυχίου) υποβάλλεται σε πρωτότυπο ή φωτοαντίγραφο θεωρημένο από αρμόδιο υπάλληλο 
της αρχής που διεξάγει το διαγωνισμό. Το θεωρημένο φωτοαντίγραφο έχει τον ίδιο χρόνο ισχύος όπως και το 
πρωτότυπο (απόφ. Υπουργού Οικονομικών 1109793/6134-11/0016/ΠΌΛ.1223/24.11.1999, ΦΕΚ 2134 Β', όπως ισχύει). 

Επισημαίνεται ότι τα μέλη της Επιτροπής Διαγωνισμού δεν επικυρώνουν φωτοαντίγραφα των δικαιολογητικών 
των διαγωνιζομένων κατά ή μετά το διαγωνισμό. Όλα τα δικαιολογητικά που περιέχονται στο φάκελο πρέπει 
να είναι ήδη επικυρωμένα με νόμιμο τρόπο, κατά την υποβολή του φακέλου. Τα δικαιολογητικά παραμένουν στο 
φάκελο και δεν νοείται επίδειξη και απόσυρση τους από τους διαγωνιζόμενους. 

Εφόσον διαπιστωθεί καθ’οιονδήποτε τρόπο ότι, ο διαγωνιζόμενος υπέβαλε ψευδή δήλωση κατά την παροχή 
σημαντικών πληροφοριών που ζητούνται στο διαγωνισμό, αποκλείεται. 

23.3 Δικαιολογητικά Τεχνικής Ικανότητας 28 

Αρθρο 24: Περιεχόμενο Φακέλου Προσφοράς 

Ο φάκελος της προσφοράς των διαγωνιζομένων περιλαμβάνει, επί ποινή αποκλεισμού, φάκελο δικαιολογητικών 
συμμετοχής και σφραγισμένο φάκελο Οικονομικής Προσφοράς, σύμφωνα με τα κατωτέρω: 

24.1 Ο φάκελος των δικαιολογητικών συμμετοχής περιέχει επί ποινή αποκλεισμού όλα τα δικαιολογητικά που 
αναφέρονται στο άρθρο 23 και επιπλέον: 

1. Τις εγγυητικές επιστολές συμμετοχής του άρθρου 15 της παρούσας. 

2. Το ΦΕΚ ίδρυσης και τις τροποποιήσεις του (για διαγωνιζόμενους με μορφή ΑΕ και ΕΠΕ), επικυρωμένο αντί¬ 
γραφο ή απόσπασμα του καταστατικού του διαγωνιζομένου και των εγγράφων τροποποιήσεων του (για ΟΕ και 
ΕΕ). Στοιχεία και έγγραφα από τα οποία πρέπει να προκύπτουν τα μέλη του Δ.Σ., ο εκπρόσωπος της Εργ. Επ., 
τα υπόλοιπα πρόσωπα που έχουν δικαίωμα να δεσμεύουν με την υπογραφή τους την Ε. Ε. και τα έγγραφα της 
νομιμοποίησης αυτών, αν αυτό δεν προκύπτει ευθέως από το καταστατικό, αναλόγως με τη νομική μορφή των 
εταιρειών. Τέτοια έγγραφα δεν προσκουίΓονται σε περίπτωση ατομικών εργοληπτικών επιχειρήσεων. 

3. Απόφαση του αρμόδιου, κατά το καταστατικό, οργάνου της Εργ.Επ., περί συμμετοχής στη συγκεκριμένη δημοπρα¬ 
σία (επί ατομικής εργοληπτικής επιχείρησης δεν ζητείται). Δεν θα γίνονται δεκτές αποφάσεις που αφορούν γενικά τη 

28 Τα δικαιολογητικά τεχνικής ικανότητας ορίζονται σύμφωνα με το άρθρο 27 του π.δ. 334/2000 και αφορούν τις αλλοδαπές Εργ. Επιχειρ., που 
δεν είναι γραμμένες σε επίσημο κατάλογο αναγνωρισμένων εργοληπτών. Μπορεί να τεθεί και για τις ελληνικές εργ. επιχ. μόνο αν υφίσταται 
εγκριτική απόφαση του Υπουργού ΠΕΧΩΔΕ. Σε περίπτωση Κοινοπραξίας η τεχνική ικανότητα πρέπει να αποδεικνύεται στο πρόσωπο μίας 
τουλάχιστον από τις κοινοπρακτούσες εργοληπτικές επιχειρήσεις (βλέπε υποσημείωση 23). 

συμμετοχή σε δημοπρασίες. Σε περίπτωση Κοινοπραξίας, ιδιωτικό συμφωνητικό για τη σύσταση της και τα ποσοστά 
συμμετοχής των κοινοπρακτούντων μελών (εφόσον προβλέπονται από τις ισχύουσες διατάξεις ελάχιστα ποσοστά 
συμμετοχής σε κοινοπραξία) και δήλωση των νομίμων εκπροσώπων των κοινοπρακτούντων, ότι σε περίπτωση ανάληψης 
του έργου θα ορίσουν κοινό εκπρόσωπο με συμβολαιογραφική πράξη, κατά το άρθρο 35 παρ. 4 του π.δ. 609/1985. 

4. Τα στοιχεία της νομιμοποίησης του φυσικού προσώπου που υποβάλλει την προσφορά για λογαριασμό της 
εργοληπτικής επιχείρησης, όπως ορίζεται στο άρθρο 16 παρ. 44 του ν. 1418/1984, όπως ισχύει (ήτοι του νομίμου 
εκπροσώπου ή εξουσιοδοτημένου ομόρρυθμου εταίρου σε περίπτωση ΟΕ και ΕΕ, του εξουσιοδοτημένου διαχει¬ 
ριστή σε περίπτωση ΕΠΕ και του εξουσιοδοτημένου μέλους του Δ.Σ. σε περίπτωση ΑΕ), εφόσον η νομιμοποίηση 
δεν προκύπτει σαφώς από τα δικαιολογητικά εν γένει της παρ. 24.1.2. 

Σε περίπτωση Κοινοπραξίας υποβάλλονται στοιχεία νομιμοποίησης των εκπροσώπων των κοινοπρακτουσών 
επιχειρήσεων, αν την προσφορά καταθέτουν όλοι μαζί οι κοινοπρακτούντες, ή συμβολαιογραφικό έγγραφο διο¬ 
ρισμού του κοινού εκπροσώπου της Κοινοπραξίας. 

5. Δικαιολογητικά Ονομαστικοποίησης μετοχών (αφορά ανώνυμες εταιρείες και έργα προϋπολογισμού πάνω 
από το εκάστοτε προβλεπόμενο όριο). Εξαιρούνται της υποχρέωσης αυτής οι εταιρείες που είναι εισηγμένες 
στο Χρηματιστήριο της χώρας εγκατάστασης τους και υποβάλλουν περί τούτου υπεύθυνη δήλωση του νομίμου 
εκπροσώπου τους. Κατά λοιπά προσκομίζονται τα ακόλουθα στοιχεία: 

α) Οι επιχειρήσεις που είναι εγγεγραμμένες στο ΜΕΕΠ, προσκομίζουν αναλυτική κατάσταση με τα στοιχεία 
των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά 
είναι καταχωρημένα στο βιβλίο μετόχων της εταιρείας, το πολύ τριάντα εργάσιμες ημέρες πριν από την ημέρα 
υποβολής της προσφοράς. 

β) Οι αλλοδαπές επιχειρήσεις, εφόσον έχουν κατά το δίκαιο της έδρας τους ονομαστικές μετοχές, προσκο¬ 
μίζουν: 

αα) πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι 
ονομαστικές. 

ββ) αναλυτική κατάσταση μετόχων, με αριθμό των μετοχών του κάθε μετόχου, όπως τα στοιχεία αυτά είναι 
καταχωρημένα στο βιβλίο μετόχων της εταιρείας με ημερομηνία το πολύ 30 ημέρες πριν την υποβολή της 
προσφοράς, 

γγ) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, 
που έχει συντελεστεί το τελευταίο 30ήμερο πριν την υποβολή της προσφοράς. 

Τα δικαιολογητικά αυτά προσκομίζονται στην αναθέτουσα αρχή και πριν την υπογραφή της σύμβασης επικαι- 
ροποιημένα κατά τον ίδιο τρόπο. 

γ) Οι αλλοδαπές επιχειρήσεις, που δεν έχουν κατά το δίκαιο της χώρας τους στην οποία έχουν την έδρα τους 
ονομαστικές μετοχές, υποβάλλουν: 

αα) Βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει 
σχετική πρόβλεψη, διαφορετικά προσκομίζεται υπεύθυνη δήλωση του διαγωνιζόμενου. 

ββ) Έγκυρη και ενημερωμένη κατάσταση μετόχων που κατέχουν τουλάχιστον 1% των μετοχών. 

γγ) Αν δεν τηρείται τέτοια κατάσταση, προσκομίζεται σχετική κατάσταση μετόχων (με 1%), σύμφωνα με την 
τελευταία Γενική Συνέλευση, αν οι μέτοχοι αυτοί είναι γνωστοί στην εταιρεία. 

δδ) Αν δεν προσκομισθεί κατάσταση κατά τα ανωτέρω, η εταιρεία αιτιολογεί τους λόγους που οι μέτοχοι αυτοί 
δεν της είναι γνωστοί. Η Επιτροπή του Διαγωνισμού δεν μπορεί να κρίνει την επάρκεια της αιτιολόγησης, αν όμως 
επιδείξει τη δυνατότητα απόκτησης ή σύνταξης της κατάστασης αυτής τότε η επιχείρηση αποκλείεται. 

Τα ανωτέρω υπό β) και γ) έγγραφα πρέπει να συνοδεύονται από επίσημη μετάφραση και όσα εξ αυτών προ¬ 
έρχονται από δημόσιες αρχές, να είναι επικυρωμένα από αρμόδια αρχή της χώρας εγκατάστασης. 

6. Τα απαιτούμενα μηχανόσημα του ΤΣΜΕΔΕ (υπολογιζόμενα με βάση τον προϋπολογισμό του έργου, χωρίς 
ΦΠΑ) ή πρωτότυπο ισόποσο γραμμάτιο είσπραξης αγοράς ενσήμων ΤΣΜΕΔΕ (επ’ ονόματι του διαγωνιζομένου). 
Η οποιαδήποτε υποδιαίρεση του μηχανοσήμου καλύπτεται με ακέραιο μηχανόσημο. 

24.2 Ο σφραγισμένος φάκελος «Οικονομικής Προσφοράς» περιέχει συμπληρωμένο το έντυπο Οικονομικής 
Προσφοράς της Υπηρεσίας. 

Το έντυπο της Οικονομικής Προσφοράς υπογράφεται, επί ποινή αποκλεισμού, από τον νόμιμο εκπρόσωπο της 
εργοληπτικής επιχείρησης ή της Κοινοπραξίας και όλες οι σελίδες μονογράφονται από τον ίδιο (μονογραφές 
που τυχόν λείπουν συμπληρώνονται μετά το άνοιγμα των προσφορών. Ακόμα κι αν αρνηθεί να τα μονογράψει ο 
διαγωνιζόμενος, τα μονογράφει η Ε.Δ. - άρθρο 17 παρ. 5 του π.δ. 609/1985). Επίσης, εφόσον λείπουν συμπληρώνονται 
από τον προσφέροντα μετά το άνοιγμα των προσφορών τα ονοματεπώνυμα των προσφερόντων και οι σφραγίδες 
των επιχειρήσεων. Σε κάθε περίπτωση η έλλειψη τους δεν συνιστά λόγο αποκλεισμού από το διαγωνισμό. 

Επισημαίνεται ότι: 

α) αποκλείονται από το διαγωνισμό προσφορές, στις οποίες δεν αναγράφεται ολογράφως και αριθμητικώς 
έστω και ένα επιμέρους ποσοστό έκπτωσης ομάδας εργασιών του εντύπου της οικονομικής προσφοράς ή το 
ενιαίο ποσοστό έκπτωσης του συστήματος του άρθρου 6 του π.δ. 609/1985. 

β) ότι η ολόγραφη αναγραφή των επιμέρους ποσοστών έκπτωσης υπερισχύει της αντίστοιχης αριθμητικής 29 , 

γ) αν παρουσιαστούν ελλείψεις στην αναγραφή των στοιχείων της οικονομικής προσφοράς (πλην εκείνων που 
επιφέρουν αποκλεισμό), διαφορές μεταξύ της ολόγραφης και της αριθμητικής τιμής, ή λογιστικά σφάλματα στα 
αθροίσματα, τα γινόμενα ή τη στρογγυλοποίηση, η Επιτροπή Διαγωνισμού διορθώνει τα σφάλματα και αναγράφει 
την ορθή οικονομική προσφορά. 

29 Τα παραπάνω αναφέρονται στο σύστημα υποβολής προσφορών του άρθρου 7 του π.δ.609/1985. Σε περίπτωση που εφαρμόζεται άλλο σύστημα 
οι σχετικοί όροι προσαρμόζονται ανάλογα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΕΦΑΛΑΙΟ Δ' 


Άρθρο 25: Διάφορα 

25.1 Η έγκριση κατασκευής του δημοπρατούμενου έργου, και η διάθεση της σχετικής πίστωσης, 

αποφασίστηκε με την αριθμ.Απόφαση. 

25.2 Η παρούσα σύμβαση υπόκειται λόγω ποσού στις ασυμβίβαστες ιδιότητες και τις 
απαγορεύσεις του ν. 3310/05, όπως τροποποιήθηκε με το ν. 3414/05. 

25.3 Ο Κύριος του Έργου μπορεί να εγκαταστήσει για το έργο αυτό Τεχνικό Σύμβουλο. 

Ο Ανάδοχος του έργου, έχει την υποχρέωση να διευκολύνει τις δραστηριότητες του Τεχνικού 
Συμβούλου, που πηγάζουν από την συμβατική σχέση της Υπηρεσίας με αυτόν. 

25.4 30 


(Τόπος - Ημερομηνία) 


ΣΥΝΤΑΧΘΗΚΕ 


ΕΛΕΓΧΘΗΚΕ & ΘΕΩΡΗΘΗΚΕ 


ΕΓΚΡΙΘΗΚΕ 

Με την αριθμό πρωτ.απόφαση 

4. Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 

5. Η απόφαση αυτή, καθώς και τα πρότυπα τεύχη διακηρύξεων που εγκρίνονται με την παρούσα απόφαση να 
δημοσιευθούν στην Εφημερίδα της Κυβερνήσεως. 

Αθήνα, 2 Φεβρουάριου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 


30 Εφόσον στη Διακήρυξη τίθενται επιπλέον όροι τεχνικής ικανότητας, αναφέρεται η σχετική απόφαση του Υπουργού ΠΕΧΩΔΕ, όπως απαιτείται 
από το άρθρο 42 παρ. 9 του ν. 3316/2005. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευΐΌ ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

ΕΙΙΗΟ 

Α' 

Ετήοιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ αε μορφή οΡ-Γοιπ από εκείνα που διατίθενται σε ηλεκτρονική μορφή και μέχρι 100 σελίδες σε 5 βογο προσαυξανόμενη κατά 1 βογο ανά 50 
σελίδες. 

• Η τιμή πώλησης σε μορφή οά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίηΐοηΐθΐ: Ιιηρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κης Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης οε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβΓΠΒί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τευχους Α απο την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κι1ίρ://νννννν.Βΐ·ΐτ γ - 6-ιτΐ3ίΙ: νν£ίιπ35ΐ6ΐ(5)0ΐ.ητ 

02001721302060002 


















